
Theo Wolters este un dirijor desăvârșit, este iubit și respectat de către orchestra noastră și de către publicul piteștean, 
fiecare concert al său constituindu-se într-un veritabil eveniment. A urmărit, pas cu pas și la faţa locului, ca nici un alt invitat, 
realizarea noului nostru sediu, fiind încântat de sală. Neputând (încă!) să-l angajăm la noi, deși își dorește, spre onoarea 


noastră, are statut de dirijor permanent invitat. În stagiunea a XI-a, 2017-2018, i-am oferit, spre câştigul nostru, irei concerte 
la 12 octombrie 2017, 18 ianuarie 2018 și 26 aprilie 2018. (Jean Dumitrașcu) 

Moartea lui Orfeu 
EDITORIAL 


de Jean Dumitrașcu 


Mi-ar fi plăcut, în această toamnă, să putem pune în scenă la Filarmonica 

Pitești, printre multe alte alte opusuri muzicale rămase în așteptare, și opera „Orfeo 
ed Euridice” de Christoph Willibald Gluck (în transcripţia lui Hector Berlioz), dar, după 
cum se cunoaște, obiectul nostru de activitate principal îl reprezintă muzica 
simfonică, orice altceva oferit publicului fiind „bonusuri” din dorinţa de diversitate și 
suplinire a lipsei altor instituţii muzicale specializate. 
Povestea lui Orfeu ar fi vorbit în locul meu, pentru că am trăit sub semnul lui Orfeu, de la logo-ul creat într-o noapte 
lungă de iulie a anului 2007 și regăsit pe ștampilă și pe toate actele oficiale, până la toate faptele frumoase trăite de 
atunci încoace. Orfeu a fermecat nu doar oamenii, ci şi pietrele, până când un șarpe veninos a mușcat-o pe Euridice 
a lui. Ce-i drept, Euridice era să mai moară în vara anului 2010, dar în Infern a coborât abia în ultima perioadă. Va 
reuși Orfeu să o salveze? Dar Orfeu, oare, vrea să se salveze? Dar dacă Euridice a făcut schimb de roluri cu Orfeu? 
Oare, mă întrebam când priveam în gamă minoră la programul de stagiune, dintre toate variantele de răspuns, cel al 
lui Gluck ar fi fost cel valabil în cazul de faţă? 

Când o să apară monografia primilor 10 ani de existenţă ai Filarmonicii Pitești se va vedea, polifonic, ce a 
făcut fiecare, care au fost intonaţia, dinamica, acordurile și disonanţele partiturii la care au fost mulți părtași, văzuţi 
sau nevăzuţi. Dar nu a fost timp, anul acesta, de monografii, am avut de trebăluit în casa noastră, mereu au fost alte 
priorități. Cum nu am mai găsit timp nici de răspunsuri venite dinspre infernul în care coborâseră Euridice și Orfeu, 
având parte de multă acţiune la suprafață. 

Există, cum spunea cineva inspirat, două categorii fundamentale de oameni de cultură: cei care sunt (mai) 
mereu „gazdă” şi cei care sunt îndeosebi doar „musafiri”. „Gazdele” sunt oamenii cu iniţiativă, binevoitori, care 
mişcă lucrurile, le pun în scenă, „organizatori de evenimente” care se sacrifică pentru ca alţii să se simtă bine şi 
apreciaţi la justa valoare. „Musafirii” sunt cei care consideră că totul li se cuvine, se consideră invitaţi de drept, 
candidaţii din oficiu la premii... Gazdele sunt practicanţii gândirii cu inima, generoşii, înţelepţi, vizionarii. Musafirii — 
pragmaticii clipei, egoiştii, narcisiştii. Din fericire, există şi excepţii, când musafirul, din obligaţii sociale (vai, 
reciprocităţile ne omoară!), se transformă în gazdă. 

Gazdele preferă să practice cultura, nu să profite de pe urma ei. Excelează în act, ca Orfeu, nu în discurs. Ei 
sunt cei care şi-au învins propriul orgoliu, s-au învins pe ei înşişi, în favoarea celorlalţi. Mentalitate de... moaşă. 
Musafirul e fratele rătăcitor, Odiseu, Cuceritorul de serviciu... 

Personal, m-am săturat de multă vreme de „teorii, de „isme”, de vorbe, de explicaţii, de lovituri sub centură, 
de replici deştepte şi afectate, de dialogul surzilor! Într-o lume în care hărmălaia e legea, doar contopirea ideii ce 
zideşte cu făptuirea contează. 

Mi-am desfășurat viața sub semnul militantismului etico-estetic, al militantismului, pur şi simplu! Aşa am 
declanşat mai multe „bătălii” — pentru integrarea valorilor locale în circuitul naţional, pentru depolitizarea culturii, 
pentru înfiinţarea Filarmonicii Piteşti, pentru dezvoltarea și supraviețuirea acesteia, în paralel cu promovarea 
nevoinţei de nou, pentru idei-forță care să unească întreg spectrul politic în vederea realizării de proiecte culturale 
de anvergură, pentru împăcarea generaţiilor într-un echilibru superior, pentru ridicarea ştachetei spirituale a 
Piteştiului. O filosofie practică, una în care gândirea şi inima se contopesc. 

A contat idealul. Orfeu și-a văzut de cântecul său. Nu importă cei care apar și îl execută în câteva cuvinte. Nu 
ai operă, nici studii, i se strigă. Orfeu ştie însă că nu contează nimic din ceea ce ai făcut, cel de pe margine știe mai 
bine că tu ești un neica-nimeni. 

Toate au un început. Şi un sfârşit. Am avut marele avantaj de a nu avea interese personale în muzică, nu am 
avut nevoie de „trambuline”, de „invitaţii reciproce”, având un singur interes major - 
satisfacerea dorințelor publicului și integrarea Piteștiului printre capitalele muzicale. Nu am 
reuşit întotdeauna. Singura speranţă e în Timpul - Judecător. Noi trecem, operele - faptele 
rămân. 

Când l-am gândit pe Orfeu la înfiinţarea filarmonicii, am neglijat partea a doua a 
poveștii sale, cea a coborârii în Infern... 

Răzvan Suma a deschis cea de-a 11-a stagiune 
simfonică a Filarmonicii Pitești 


Joi, 14 septembrie 2017, de Înalțarea Sfintei Cruci, a avut loc concertul simfonic de deschidere a celei de-a 
11-a stagiuni a Filarmonicii Pitești. Un concert, și, s-a dovedit, un început de stagiune sub semnul grevei japoneze 
pe care orchestra a înțeles să o declanșeze. În debutul spectacolului, Mihai Dima, șef partidă trompetă, a dat citire 
unui „discurs al instrumentiștilor Filarmonicii Pitești cu privire la diminuări ale drepturilor salariale începând din luna 
iulie 2017”. Protestul a fost îndreptat împotriva conducerii instituţiei. De altfel, managerul instituţiei a redat în 
întregime acest discurs pe pagina sa de facebook, și considerăm că nu e rostul revistei de a intra în detalii, 
mărginindu-ne doar să consemnăm și acest aspect important și neașteptat din viaţa filarmonicii. Actul artistic nu a 
avut de suferit din cauza grevei japoneze, banderolele purtate și tristețea multora au impregnat, totuși, o atmosferă 
apăsătoare şi a fost prilej de multe discuţii (orchestra a ieșit din greva japoneză abia după concertul dedicat Zilei 
Naţionale a României, la intervenţia conducerii Primăriei Pitești - n.red.). 

După ce a fascinat publicul piteștean prin interpretările impecabile ale Sonatei pentru pian a lui John Ireland 
(aranjată pentru violoncel și orchestră de corzi de Mattew Forbes) și a Concertului pentru violoncel și orchestră în 
Do major al lui J. Haydn, marele solist român Răzvan Suma s-a adresat publicului piteștean, vorbind ca artist, 
profesor și ca director al Orchestrelor și Corurilor Radio. Răzvan Suma a denunţat cadrul legislativ în care se 
desfășoară activitatea tuturor de 27 de ani încoace și a subliniat că artiștii, conducerea și publicul sunt în aceeași 
echipă. Ultimul cuvânti-a aparținut dirijorului instituţiei, Tiberiu Oprea, după ultimele acorduri din Simfonia a II-a de 
Brahms. I/ RI - i p: ea SI | | 

solist concertist al Filarmonicii | 
Pitești între anii 2008-2010 
(aici i s-a deschis prima carte | 

susţinute în întreaga lume. A colaborat cu nume importante ale muzicii clasice internaţionale, precum Maxim 
Vengerov, Cvartetul Borromeo, Cvartetul Voces, Silvia Marcovici, Cristian Mandeal, Horia Andreescu, Christian Badea 
sau Misha Katz. 

Sub titlul „Vă place BACH?”, în 2012, Răzvan Suma a suţinut primul său turneu naţional solo, interpretând într- 
un singur concert toate cele 6 suite compuse de J. S. Bach. Au urmat turneele „Vă place Brahms?”, „Vă place Tango?”, 
„Vă place Beethoven?”, ce au avut un puternic impact pentru public, cât și pentru dezvoltarea lui Răzvan ca artist. 
Răzvan Suma a realizat din 2006 până în prezent şase turnee în formulă de Trio — „Romanian Piano Trio” sau „Trio 
Strad”, alături de Alexandru Tomescu, Horia Mihail, respectiv Toma Popovici. Alături de Marin Cazacu, Alexandra 

A Guţu şi Octavian Lup, în componenţa cvartetului de violoncele „Cellissimo”, 

Răzvan Suma a fost prezent pe scene din Italia, Portugalia, Macao sau Maroc. 
Născut în 1977 la Cluj-Napoca, Răzvan Suma a urmat cursurile liceului de 
muzică din oraşul natal la clasa profesoarei Gabriela Todor. În anul 2000 a obţinut 
diploma de licenţă a Academiei de Muzică din Bucureşti, la clasa maestrului Marin 
Cazacu, iar în 2002 a început programul de perfecţionare „Artist Diploma” la 
Longy School of Music, Cambridge, la clasa profesorului Terry King. Concursurile 
de mare prestigiu ca „Giovanni Batista Viotti” (Italia), „Markneukirchen” 
(Germania) sau „Villa de Llanes” (Spania) sunt doar câteva dintre cele mai 
importante competiţii internaţionale la care a participat Răzvan Suma. Educaţia 
sa muzicală a fost armonios completată de cursurile de perfecţionare cu maeşirii 
Marin Cazacu, Arto Noras, Miklos Pereny, Radu Aldulescu, Aurel Niculescu, Mirel 
| lanovici, Herre-Jan Stegenga, Frans Helmerson. 


Romeo Ștefan 


(Eupheni i aa 


G 10, adică Filarmonica E) 


- de Traian Ulmeanu 


Aceşti zece ani — care au trecut pe nesimţite — ne-au convins, dacă mai era nevoie, de ce dar de nepreţuit 


este, pentru Piteşti, pentru argeşeni, Filarmonica. 

Odiseea înfiinţării ei este povestită de cel care a trăit-o din plin, de managerul ei, Jean Dumitraşcu. Am mai 
spus-o cred: este un privilegiu pentru noi, comunitatea piteşteană, că pe scena Filarmonicii au evoluat dirijori 
români şi de peste hotare, interpreţi instrumentişti sau vocali de primă mână. Adevărate evenimente de suflet! N-am 
de gând — şi nici nu s-ar putea în acest spaţiu — să transcriu repertoriul atâtor stagiuni. Un singur lucru merită repetat: 
şcoli muzicale, compozitori care au intrat în patrimoniul muzical universal, concerte simfonice extraordinare sau 
concerte camerale, concerte de jazz, momente speciale dedicate viorii, pianului, fagotului, cornului, chitarei, 
trompetei, trombonului, sau unor instrumente speciale, ca dudukul, archlute, bandoneonul ş.a., au ţinut afişele 
Filarmonicii în spectacole apreciate. Ca să nu mai vorbim de medalioanele Chopin, Beethoven, Ceaikovski, 
Brahms, Paganini, Mozart, Glinka, Prokofiev şi lista este lungă, foarte lungă. 


Artişti ca Alexandru Tomescu, 
Gabriel Croitoru, Liviu Prunaru, 
surprinzătorul Florian Rago, Horia 
Mihail, Răzvan Suma, acele seri 
speciale cu „Turneul Stradivarius”, 
„Duelul viorilor”, „Pianul călător” 
(ultima seară - „Romantin vals” — 
excepţională), „Vă place Schu...?” 
(Schubert; Schumann), invitaţi 
străini, ca violoniştii Edwin Kim şi 
Sujin Lee, harpista Tina Zerdin, 
Matyas Veer (trombon) sau 
dirijorul Theo Wolters (dar mai sunt 
de citat mulţi alţii!) au ridicat 
calitatea spectacolelor 
Filarmonicii, spre încântarea 
melomanilor. A 

Solişti vocali ai Operei Române, ai Operetei şi alţii (unii de peste hotare) au cucerit inimile acestora. Lista — şi 
aici — este lungă şi mi-e teamă să nu cad în omisiuni care, firesc, ar leza. De aceea nu i-am enumerat pe numeroşii 
dirijori autohtoni, reprezentând diversitatea şcolii româneşti în domeniu. 

Fie-mi permis să subliniez câteva concerte în mod special. Profund, romantic, expresiv, pasional, cu o bucurie 
reală de a fi pe scenă, Alexandru Tomescu, după „Capricii”, a venit de curând cu „Anotimpurile”; o seară de neuitat, 
demonstrând măiestria de a face din vioară un mod subtil de comunicare. A fost şi acel Florian Rago, un tânăr 
expansiv, cu o tehnică încântătoare, care a robit sala în două seri. Gabriel Croitoru, Florin Prunaru, Horia Mihail, 
Răzvan Suma produc, de fiecare dată, evenimente muzicale pe care şi le-ar dori toate scenele; sunt prietenii de aur 
ai Filarmonicii, prietenii noştri de suflet. 

Este greu de cuprins un deceniu de muzică clasică în Piteşti. Spectacolele au crescut de la stagiune la 
stagiune. Orchestra a dobândit, la rându-i, experienţă, personalitate şi — ceea ce-i mai important — crezul că, prin 
muncă, poate fi şi mai sus, în topul naţional. 

Ca spectator statornic în toţi aceşti zece ani, îi doresc Filarmonicii viaţă lungă în... sunetul muzicii bune! ŞI aici 
mă refer la politica repertorială. Căci, vorba lui Nietzsche, „fără muzică, viaţa ar fi o greşeală”. Chiar aşa! 

1. Felicitări colectivului revistei „Euphonia” a Filarmonicii! 
2. Primăria să-şi protejeze şi mai bine acest preţios „copil”: Filarmonica! 

(articol preluat din ziarul „Argeșul”) 

Alexandra UȘURELU, Baladă pentru o minune 

Foto: Raluca Georgescu 


Pentru ea totul a pornit firesc în 2014 când sub 
bagheta aceluiași dirijor de notorietate indiscutabilă și- 
a învins emoţiile și a cântat pentru prima dată la scena 
deschisă încurajată fiind de Bobby Stoica, cel care i-a 
devenit nu numai mentor dar și soț. Seara zilei de 21 
septembrie a adunat în portofoliul solistei al șaptelea 
concert de această dată în compania orchestrei 
simfonice piteștene obișnuite cu genurile muzicale din 
zona clasică. Chiar daca timpul a pus o mare presiune 
pe muzicieni în pregatirea spectacolului, odată ce 
primele acorduri au umplut sala Filarmonicii de 
încântare, am remarcat cât de profesionist a fost 
abordată reprezentaţia. Trebuie să fi fost o muncă 
enormă în spatele a ceea ce am ascultat și am privit 
pe scenă. 

Acest triou fantastic și grandioasa orchestră a 
Filarmonicii a smuls ropote de aplauze de la audiența 
absolut fascinată de atmosfera creată. 

Vocea caldă a Alexandrei nu a lăsat pe nimeni 
indiferent. Acest minunat suflet comunică extraordinar 
cu oamenii prin ceea ce face. 


2ONICĂ MUZICALĂ - de Iulia LISMAN 


Seara zilei de 21 septembrie a făcut din 
Filarmonica Pitești un sanctuar al magiei 
muzicale prin prezența de excepţie a 
Alexandrei Ușurelu care a avut grijă să-și 
acordeze talentul cu cel al unei orchestre care 
s-a prezentat cu nimic mai prejos. Acest 
diapazon de o sensibilitate fără egal a dat tonul 
unei seri de neuitat pentru publicul piteștean în 
compania compozitorului Bobby Stoica și a 
dirijorului Andrei Tudor. Alexandra Ușurelu 
provoaca din nou iubitorii muzicii de calitate la 
un concert pus de această data în cheia 
apropierii umane adaugând cu fiecare melodie 
un plus pentru aceia care văd în tânăra artistă o 
sensibilitate aparte. Poate pare surprinzator 
însă Alexandra domină printr-o modestie de-a 
dreptul dezarmantă prin gesturi, și emoții, prin 
ceea ce transmite dincolo de vocea cu care 
stârnește ropote de aplauze în doar trei ani de 
la debutul pe scenă. 


Dacă ea este „vinovată" de  blândeţea cu care ne 
transmite emoții și trăiri, pentru că ea despre asta cântă, 
muzica și textul îi aparțin marelui compozitor Bobby 
Stoica cu o experienţă de peste un deceniu în domeniul 
muzical din România colaborând cu artiști de succes. 

Spectatorii așteptau nerăbdători ca aerul sa fie 
străpuns de bagheta dirjorului și clapele pianului atinse 
de Bobby să dea tonul, ca solista să își aștearnă sufletul 
pur în fața oamenilor, să le plătească „Preţul corect", 
deoarece ea consideră că cel mai frumos dar pe care îl 
poți face unui artist este să îi oferi din timpul tău. 
Versurile melodiei „Când zâmbești” i-a confirmat 
solistei emoțiile pe care oamenii le-au simţit ascultând- 
0. 

Orchestra, prin sublimele acorduri a creat „Am să fiu 
casa ta" în care Alexandra a dus asistenţa „La capătul 
lumii” și le-a oferit Baladă pentru o minune. 

Seara s-a încheiat cu frenetice aplauze, 
fotografii și complimente la adresa întregii echipe 
formată din cei prezenţi pe scenă timp de 75 de minute, 
dar care au trecut ca o singură clipă. 

„Mi-am dorit să fiu ca o apă care leagă oamenii” 


Interviu cu Alexandra USURELU 

-„La capătul lumii” a fost începutul carierei pentru 
dumneavoastră? 

-Am avut primul concert simfonic înainte de a lansa 
albumul meu „La capătul lumii". Se întâmpla în august 
2014, unde dirijor era tot Andrei Tudor, și a fost cu 
siguranţă o experienţă pe care nu o voi uita niciodată, 
primul meu concert simfonic. lată că, la 3 ani de atunci, 
ne reîntâlnim cu Andrei Tudor ca dirijor pe scena 
filarmonicii din Piteşti. 


-Dacă nu ar fi muzica în viaţa dumneavoastră, ce ar 
fi? 

-Cred că dacă nu aș fi avut norocul de a cânta, aș fi 
căutat cu siguranţă ceva prin care să pot împărți emoții 
cu oamenii. 


-În muzică, cât este talent și cât este muncă? 

-Eu nu cred că am o voce extraordinară, cred că cele 
aproape 400 de concerte pe care le-am susţinut până 
acum au contat mult mai mult în apropierea mea faţă de 
public, așadar, cred că orice om care doreşte să se 
apropie de oameni trebuie să muncească foarte mult 
înainte de a se lăsa în voia talentului său. Eu am ales să 
călătoresc foarte mult în țară, să susţin concerte pentru 
a-mi aduce muzica în faţa oamenilor. 


Alexandra Uşurelu este talentata artistă cu voce 
de catifea. Pe lângă aceste calităţi, Alexandra 
posedă secretul simplităţii, generiozităţii și al 
feminităţii. Muzica o face fericită, dar cel mai 
important pentru ea este să-și împartă pasiunea 
cu oamenii. 


Alexandra iese din tiparele obișnuite prin ceea 
ce doar marii artiștii au, sensibilitate, emoție şi 
dăruire. „La capătul lumii” este primul album 
semnat de Alexandra. La capătul lumii a fost 
începutul carierei pentru talentata artistă indie. 


-Muzica dumneavoastră este una ingenuă, 
sensibilă. Credeţi că aceasta poate fi un 
„vindecător de suflete"? 

-Am început să cânt din dorinţa de a lega și de a 
aduce oamenii împreună. Atunci când eu eram mică, 
în curtea copilăriei mele era un cireș imens în care 
mă urcam ca să privesc Dunărea... Dunărea lega 
orașul meu de cel al surorii mele şi mi se părea că ea 
o aducea mai aproape de mine, în fiecare zi atunci 
când mă urcam. În timp mi-am dorit să fiu și eu ca o 
apă care leagă oamenii, aşa am început să cânt, am 
găsit în muzică cel mai frumos mod de a aduce 
oamenii împreună. 


-Aveţi o melodie mai aproape de sufletul 
dumneavoastră? 

-Toate cântecele pe care eu le cânt sunt scrise ţinând 
cont de personalitatea mea, așadar nu aş putea să aleg 
o anumită stare a mea care e transpusă în vreun cântec 
pentru că toate mă reprezintă și vorbesc despre sufletul 
meu. 


-O colaborare dificilă, dar care să vă placă foarte 
mult, ați întâlnit? 

-Nu am întâlnit colaborări dificile, cred că fiecare 
colaborare pe care eu am avut-o până acum a fost 
întâlnirea potrivită la momentul potrivit. 


-Faceți o echipă foarte bună cu soțul și compozitorul 
dumneavoastră. Care este țelul dumneavoastră? 
-Nu ne-am stabilit un țel, noi nu vânăm succesul, cred că 
oamenii care îmi ascultă muzica au nevoie de 
normalitate, nu banalitate, ci normalitate, noi încercăm 
prin ceea ce facem, prin fiecare spectacol pe care îl 
aducem în scenă și mai ales fiecare poveste pe care o 
prezentăm oamenilor să ne arătăm așa cum suntem fără 
a inventa ceva ce nu ne-ar reprezenta. Așadar, pentru 
noi și pentru oamenii care ne ascultă muzica, succesul 
înseamnă să îţi găsești puterea de a rămâne normal. Un 
țel anume nu ne-am stabilit, ne dorim doar să ajungem la 
cât mai mulţi oameni și să împărțim cu ei ceea ce avem 
noi mai frumos în suflet. 


(Eupkonia a AR 


Zei Pitești 


Foto: Raluca Georgescu 


-Cum vi s-a părut experiența cu orchestra Noi am făcut o tradiţie din a susţine un concert în luna 
i, icii? : aa să ; : îi 

filarmonicii: ianuarie în sala mare a Teatrului Naţional și biletele sunt 

-Să mă gândesc al câtelea concert este... Acesta este 


al șaptelea concert simfonic al meu și recunosc că, 
având în vedere că am mai sustinut un concert aici acum locul la concert. Aceste concerte au fost mereu 


deja puse în vânzare, oamenii își pot ocupa încă de 


acum câteva luni, deja toată atmosfera de aici îmi era sold out, anul acesta am susţinut chiar două concerte în 
familiară, iar orchestra ne-a primit foarte bine. Vom 


i ş aceeași zi, e posibil să repetăm această experienţă și în 
crea magie împreună. 


ianuarie 2018. 


-Ce spuneţi de faptul că biletele pentru concert s- 
au vândut la Piteşti în câteva ore? -Aveți un motto după care vă ghidaţi? 
-Este cu siguranţă emoţionant să vedem că oamenii 
reacționează la modul nostru de a comunica și la 
muzica noastră, la mesajele noastre, pentru că noi nu 
e I9 ereu E-Mul- i -Eucredcăcea mai mare derutăa unei 
promovăm muzica. Este emoțţionant să vezi că, deși îţi 
promovezi pe niște canale mai puţin cunoscute ceeace el loc: Il: ci Bi BI elE Ier: Bal itr4f- inalt]! 
faci, oamenii caută muzica ta și vor să o aibă în viaţa lor. 

și când zic entuziasm mă refer la sufletul 
-Promiteți publicului din Piteşti încă un „cântec de 
mers mai departe"? său pentru că de acolo pornește totul. 
-Trebuie să vorbim cu domnul director, ne-am bucura 


mult dacă am relua acest concert. Îmi doresc să am mereu această putere 


-Următorul loc în care vă putem asculta? de a nu-mi trăda sufletul. 
-În afară de acest concert de joi (21 septembrie 2017 — 
n.red.), vom susţine câteva concerte în ţară, vom fi şi la 
București, la Biblioteca naţională pe 29 septembrie, iar 
pe 29 ianuarie 2018 vom reveni pe scena Teatrului Vă multumim! 
Naţional din București. 


lulia Lișman 


(Eupkonia 


Filarmonica 
Pitești 


„Dacă ceea ce propui e coerent, are un puternic 
sens artistic, magia se întâmplă” 


Interviu cu compozitorul Bobby STOICA 


Compozitor cu mare experiență și în 
același timp textier. A făcut mulţi ani 
parte din renumita trupă Voltaj. Acum 
se dedică proiectelor cu Alexandra 
Ușurelu. Cei doi fac echipă atât pe 
scenă cât și în viaţa de zi cu zi. Sunt doi 
artiști foarte talentaţi și pasionaţi de 
ceea ce fac. 


-Faceţi o echipă fantastică cu Alexandra, 
dvs. sunteţi „„vinovat" de muzica și versurile 
minunate pe care Alexandra le împarte cu 
publicul. Vă rog să ne spuneţi ce vă inspiră? 

-Mă inspiră ea, mă inspiră întâmplările din 
vieţile noastre și ale celor apropiați. Sunt foarte 
atenta ce se întâmplă în jurul nostru. 


-Care sunt cuvintele care o caracterizează pe 
femeia Alexandra? 

-Alexandra e o visare și te face să crezi că lumea 
e, cu adevarat, așa cum se vede prin ochii ei, iar 
asta face realitatea cu mult mai ușor suportabilă. 


-Care a fost momentul care v-a convins că 
Alexandra merită încrederea dvs de 
compozitor? 

-Eu am descoperit în urmă cu cinci ani că 
Alexandra poate induce o stare foarte, foarte 
bună publicului ascultător de la micile sale 
concerte în cluburi de la început. Era ceva care se 
întâmplă foarte rar, avea o putere fantastică de a 
capta atenţia oamenilor și a îi emoţiona. Mi s-a 
părut atunci că merită să încerc să propun un 
conţinut muzical original creat pentru ea și vocea 
ei, m-am gândit în primul rând că i-ar fi fost foarte 
ușor să susțină campaniile de promovare pentru 
aceste materiale. Așa s-a și întâmplat, odată ce 
cântecele au ajuns pe radio și TV, Alexandra "a 
trecut sticla" și reușit să transmită publicului larg 
emoția care se crea în spaţiile mici. 

Alexandra nu a fost nevoită să joace un anume rol 
pentru a-și promova muzica, a fost exact rolul ei 
din viaţă. 

În felul acesta, artistul/artista consumă mai puţin timp și 
energie pentru a răspunde aşteptărilor publicului foarte larg, 
condus de diverse curente, dar poate petrece acel timp 
perfecționandu-și propriul act. 


-Ce simţiţi când publicul este fascinat de magia pe care o 
creați împreună cu Alexandra? 
-Cred în reuşita unor lucruri bine făcute, bine puse la punct și 
mai cred că dacă ceea ce propui pe scenă e coerent, are un 
puternic sens artistic, "magia" se întamplă. Orice demers 
artistic bine făcut atrage aţentia publicului, poate chiar în mai 
mare măsura decât ar atrage dacă ar fi făcut la fel de bine, dar 
"ca toţi ceilalţi”. Trăim niște ani în care anume categorii de 
public își permit să nu facă parte din "turmă" sau pur și simplu 
judecă pentru sine ce artă li se potrivește pentru a consuma, 
fără să preia din ceea ce propune media mainstream, doar 
pentru a avea un sentiment de apartenenţă și recunoaștere 
din partea celor din jur. Când "magia" se întâmplă, publicul din 
sală se simte special, ca şi cum ar artistul ar fi mica gem 
stone, mica descoperire a lui. lar noi simțim la fel despre 
public, pentru că are o asifel de atenţie, într-un ocean de 
ignoranță. Nu simţim asta despre noi, nu credem că suntem 
speciali. 
-Vă mulțumim ! 

lulia Lișman 


Filarmonica 
Pitești 


„Azi, artiştii depind de gusturile producătorilor 
și fac muzică de tip fast food” 


Interviu cu dirijorul Andrei TUDOR 


-Ați fost martor ca dirijor la debutul Alexandrei cu orchestră simfonică, iar după trei ani vă 
aflaţi pe aceeași scenă, astăzi, 21 septembrie 2017, la Pitești. Cum credeţi că a „,crescut" 


între timp Alexandra şi către ce se îndreaptă? 


-Mă bucur mult pentru toată ascensiunea artistică a Alexandrei. Este un artist sensibil care transmite 
emoție și oferă publicului o muzică pentru suflet, din suflet. Se îndreaptă către maturitate artistică. 


Este foarte important, în opinia 
mea, că Alexandra Ușurelu 
împreună cu Bobby Stoica au 
reușit să readucă publicului un 
gen muzical sensibil, o muzică 
total atipică în industria muzicală 
din România. Industrie care 
propune publicului, în general, o 
cu totul altă sonoritate. Alexandra | 
și Bobby fac muzica, o 
promovează într-un mod „indie', 
așa cât și cum se poate, își cântă 
piesele în concerte, vând bilete și 
asta le aduce și o sursă de venit. 
Mi se pare o mare realizare în 
situaţia în care azi artiștii depind 
de gusturile producătorilor și fac 
muzică de tip „fast food”, iar radio- 
urile nu încurajează (cu cateva 
excepţii) acest gen muzical. Să 
poți cânta muzica pe care ţi-o | 
dorești, să o poţi face în concerte, 
să ai public și să castigi și bani din 
asta mi se pare exact ceea ce ar 
trebui să își dorească un artist. 


-Având experiență și talent în 
arta dirijorală, cât contează 
mişcarea baghetei și cât privirea | 
în ochii unui instrumentist? 

-Am destul de multe ore de lucru cu orchestra, dar nu 
mă consider un dirijor experimentat. Tot timpul ascult, 
analizez, privesc și astfel caut să ma perfecţionez. Mă 
bucur că, de multe ori, reușesc să obțin sonorităţile pe 
care mi le imaginez sau le anticipez, iar asta reprezintă 
o reușită pentru mine. Atunci când mi se întamplă acest 
lucru încerc să îmi dau seama cum am realizat din 
punct de vedere tehnic asta. Sigur că este foarte 
important impulsul, cu precădere în genul muzical din 
care provin eu și pe care îl practic cel mai des (muzica 
pop, jazz, classic cross-over). În acest gen, de cele mai 
multe ori, stabilitatea ritmică are un rol total 
determinant. Sunt importante respiraţiile, claritatea 
gestuală. Totuși, privirea exprimă mult mai multă 
emoție decât orice gest și cred că poate explica fraza 
muzicală dincolo de cuvinte sau gesturi. 


-Care este cel mai important premiu din cariera 
dumneavoastră? 

-Nu fac muzică pentru premii, dar aș fi ipocrit să spun că 
nu m-a bucurat fiecare distincţie în parte. Cel mai drag 
premiu, este „Best Composer Award in Eurosivion 2008” 
(Editia din Belgrad), premiul ce poartă numele lui Marcel 
Bezencon (primul director general EBU), pentru piesa 
Nico & Vlad Miriţă - "Pe-o margine de lume". A 
reprezentat un moment important pentru mine deoarece 
câștigatorul este ales în urma votului tuturor 
compozitorilor celor 38 de delegaţii ale ţărilor 
participante din ediţia respectivă. O altă distincţie 
importantă pentru cariera mea este premiul “Matei 
Brancoveanu” obținut pentru proiectul Fusion Concerto 
pentru pian şi orchestră (prezentare publică: iunie 
2015), precum şi pentru aranjamentele și adaptările 
CD-ului “Guardian Angel” al Angelei Gheorghiu 
(lansare: decembrie 2014). 


- Vă mulţumesc! lulia Lişman 


(Eupkonia a a 


Pitești 


Cezar Ouatu - șarmul clădit pe talent strălucitor 


și școală solidă 


O parte a profesiei noastre aproape de loana Maria Lupașcu 
magică prin frumuseţea ei este 
reprezentată de acele momente de 
sintonie... colaborările. Fiecare are 
farmecul său aparte, lecţia și bogăţiile sale. 
Pentru a fi mai pe înţelesul tuturor, trebuie 
să vă explic ceva din culise: de fiecare dată 
când cânt cu altcineva îmi aduc vibrația 
personală către energia celuilalt spre a-i 
simţi mai bine toate intenţiile muzicale și a 
face expresivitate împreună, dar și pentru a 
avea precizie si exactitate. Cu cât poţi mai 
bine să te sintonezi cu celălalt sau, mai 
simplu spus, cu cât îl simţi pe celălalt mai 
bine la nivel instinctiv, cu atât colaborarea 
este mai expresivă, mai fructoasă și aduce 
mai multă emoție publicului. 

Cezar Ouatu este cunoscut de toată 
lumea de la televizor, de la Eurovision, din 
presă, din concerte. Îl cunosc atât 
melomanii, cât și cei care n-au pus piciorul 
niciodată în sălile de concert, pentru că face 
parte din lumea mondenă. Cei mai mulţi, 
însă, văd doar părţi din acest talent 
caleidoscopic, pentru că nici nu ar părea că 
poate fi real să fie atâta har strâns într-o 
singură fiinţă. 

Este prezentat mereu precum 
contratenor, însă Cezar cântă în toate 
registrele. Este bariton, este contratenor 
și, uneori, tenor. Poate cânta orice: baroc, 
clasic, pop, musical, operă, lieduri. În 
interpretări este imprevizibil, precum cei 
mai mari artiști când fiorul scenei îi inspiră 
electric. Și el este mereu electric. 

Trecerile pe care le face între registre cu atâta ușurință și lejeritate se adaugă muzicalităţii lui extrem de 
rafinate care se perfecţionează la școala italiană, acolo unde el a și învăţat, iar debutul glorios a avut loc la Teatrul 
La Fenice. De parcă toate acestea nu ar fi de ajuns, talentul său de comediant și de actor este demn de luat în 
seamă. 

În ultimele noastre recitaluri am râs pe scenă în mici sketch-uri făcute cu publicul, precum am râs și la 
repetiţii. A face oamenii să râdă în timp ce muzica ta are fină calitate și expresivitate de o frumuseţe delicată este 
un dar rar întâlnit. Viaţa noastră ne poartă într-un ritm febril și poate nu mereu tocmai plăcut. Sala de spectacol 
este deja un loc de încărcare spirituală și energetică. Dar cred că simțind eliberarea râsului înconjurat de pură 
calitate și încântare este o imensă terapie. Imaginaţia are rolul ei, căci o voce atât de frumoasă, și care stie atât de 
bine ce face, care poartă muzica cu atât de multă sensibilitate împletită cu patos, duce pe oricine ascultă pe 
tărâmul vrăjit de oriunde, ...de oriunde ar vrea cineva să se afle în acel moment; fie acela un sentiment, un loc în 
spaţiu sau în timp. 

Toată lumea știe că Cezar este un cântăreţ de excepţie, dar prea puţini știu cât de excepţional este în 
realitate și cât de multe daruri încă nearătate stau în el împreunate. 


(Eupkpnia 


28 SEPTEMBRIE 2017 


CONCERT SIMFONIC 


ORCHESTRA SIMFONICĂ 

A FILARMONICII PITEȘTI 
DIRJOR - ALEXANDRU GANEA 
sousră - IOANA CRISTINA 


GOICEA 

O seară de 28 septembrie în compania violonistei loana 
Cristina Goicea și a dirijorului Alexandru Ganea. Un 
Nicolo Paganini reinventat în Concertul nr. 1 pentru 
vioară și orchestră în Re major, op.6 a creat un 
eveniment muzical de excepţie răsplatit cu ropote de 
aplauze la scenă deschisă. Compozițiile lui Niccolo 
Paganini geniu al muzicii clasice, excelează prin 
complexitate și presupun virtuozi desăvârșiţi în 
interpretarea la vioară. 

De reușita unui concert este responsabilă întrega 
echipă însă greul stă pe mainile delicate ale solistului de 
la instrumentul central care ţine logica întregii 
compoziții. 

O excepţională punere în operă a uverturii „Coțofana 
Veselă” a produs o vie emoție la Filarmonica Pitești sub 
bagheta dirijorului Alexandru Ganea. 

Dar să vă oferim câteva detalii despre tânara artistă 
care a mânuit cu talent arcușul pe corzile unei viori 
Vicenzo Rugierii cu o vechime de trei secole primită în 
grijă din Germania. Protagonista serii, loana Cristina, 
provine dintr-o familie de viță nobilă în materie de 
muzică clasică. Câștigătoarea a peste 25 de premii 
naţionale și internaţionale, Cristina este studentă la 
prodigioasa "Hochschule fir Musik und Theater 
Rostock", Germania și bursieră a fundatiei "Matzen 
Stiftung” - Hamburg. 

Vioara a sunat Allegro maestuoso, evidențiind influența 
marcantă a stilului italian și a adus atmosfera sonoră a 
anilor 1817-1818 a virtuozului Paganini. 


Filarmonica 
Pitești 


- de lulia LIȘMAN 


loana Cristina Goicea alături de dirijor şi orchestră au 
impresionat cu Adagio așa cum Paganini provoca 
senzaţie la fiecare notă cu vioara sa acum câteva sute 
de ani. Arcușul atingând corzile cu aceeași trăire în 
care minunea lui Paganini se reinventează în acest „air 
du temps” al vocației de violonist desăvarșit prin mâinile 
tinerei celebrităţi. Solista a adus în fața publicului o 
tehnică desăvârşită, stăpânită de sunete noi, tonuri 
duioase și abordări cu notă personală. Cu un simţ 
muzical unic, loana Cristina Goicea și-a dovedit talentul 
alături de mișcarea sublimă a baghetei și întreaga 
orchestră. Spectatorii impresionanţi au aplaudat 
minute în șir prestaţia eroilor principali ai serii. 

Pauza nu a făcut decât să pregătească publicul pentru 
interpretarea sub acceași baghetă și orchestră a 
celebrei Simfonii nr.1 în do minor în patru părți: Allegro 
di molto, Andante, Menuetto. Allegro molto, Allegro con 
fuoco, compusă de celebrul 
Mendelssohn Bartholdy. 

Cu o eleganţă extremă, într-un continuu vals armonios 


copil-minune, Felix 


cu bagheta, dirijorul a hipnotizat sub minunatul 
compozitor întreaga orchestră formată din peste 50 de 
instrumentiști. 

O orchestră extraordinară care confirmă de fiecare 
dată, interpretează orice compoziţie fără echivoc. 
Coordonată în aceleși simţiri, într-un sincron 
remarcabil a făcut o echipă minunată cu dirijorul 
Alexandru Ganea. Această orchestră are nevoie doar 
de o partitură şi melodioasele instrumente pentru a 
arăta ce poate. 


Filarmonica 
Pitești 


„Mamei mele și bunicului meu le datorez 
toată formarea profesională” 


Interviu cu violonista loana Cristina GOICEA 


loana Cristina Goicea, 
studentă la Felix 
Mendelssohn Bartholdy, din 
Leipzig. A ales vioara în 
copilărie, provine dintr-o 
familie de muzicieni. Fiica 
violonistei Cristina 
Anghelescu și nepoata 
profesorului de vioară, 
Aurelian Anghelescu. 

La 24 de ani are un imens 
palmares: 

-premiul III la concursul 
internațional Andrea 
Postacchini, Italia - 2006; 

la concursul 
Jaroslav 


-premiul | 
internaţional 
Kocian, Cehia - 2008; 

-premiul | și premiul special 


Bach la concursul 
internaţional Kloster 
Schontal, Germania, 2009; 
-premiul | și premiul special 
Reinhold Wirth Frderpreis 
pentru continuarea studiilor, 
la concursul internaţional 
Kloster Schontal, Germania, 
2011; 

-premiul Il la concursul 
internațional Valsesia 
Musica, Varallo, Italia, 2013. 


-Aţi câștigat vara aceasta premiul | 
al concurs internaţional „Michael 
Hill International Violin 
Competition”. Ce impact va avea 
asupra carierei? 

-Câștigarea acestui concurs 
important la 24 de ani este un pas 
deosebit care a venit la timpul potrivit 
în cariera mea. În urma acestui 
concurs, care a avut o vizualizare 
enormă pe reţelele de socializare, 
am primit multe cereri de concerte 
importante, în China, Spania, 
Germania, Australia și Noua 
Zeelandă, printre altele, iar la anul 
voi înregistra primul CD pe „Atoll 
Label” în Noua Zeelandă, împreună 
cu pianistul Andrey Gugnin 


Foto: Raluca Georgescu 


(și el câştigător al concursului 
International de la Sydney din 2016). 
Acest CD este, de asemenea, parte 
importantă a premiului, împreună cu 
un turneu de recitaluri și concert cu 
orchestra în Australia și Noua 
Zeelandă. 


-Am văzut că ați câștigat foarte 
multe premii, acesta este cel mai 
important? 

-Cred că acest premiu este cel mai 
important de până acum, dar și cele 
de dinainte au avut un rol, au fost 
treptele necesare. 


-În ce moment aţi simţit că vioara 
vă este „„partener” în drumul către 
muzică? 

-Cred că dinainte de amă naște... .. 


-Aţi cântat de multe ori pe scenă 
cu mama dvs. 

Ce simțiți când este lângă dvs.? 
-Este o senzaţie absolut deosebită, 
mamei mele și bunicului meu le 
datorez toată formarea 
profesională. 


-Aţi susținut concerte în 
România şi străinătate, 
Australia, China, Africa de Sud, 
Japonia, S.U.A. Cum percepe 
publicul de afară muzica dvs., 
prin comparație cu cel de acasă? 
-Din fericire, peste tot unde am 
concertat am avut parte de public 
deosebit de cald și deschis. 


(Eupăenia NI 


Pitești 


„Cred că ţara sau locul unde cânt nu au importanță, 
pentru că oamenii au nevoie de muzică și se 

bucură de ea peste tot. Mi-ar plăcea să cred 
că este așa, dar bineînţeles că în mi 
un sentiment absolut deosebit când re 
să și cânt pentru publicul din ţara me 


credeți că asta v-a făcut să alegeţi muzic 
-Fără doar și poate. 


-Cine a fost cel mai mare 
sprijin în cariera dvs.? 

-După cum am spus și mai sus, 
familia, dar și profesorii minunaţi 
pe care i-am avut și îi am. 

-De ce ați ales să studiaţi în Germainia şi nu în altă Aţi revenit pe scena Filarmonicii Piteşti, cum vă 
țară, oferă altceva? simțiți? 
-Pentru că Germania este locul potrivit pentru -Deosebit de mare placere mi-a făcut să revin la Piteşti, 


muzicieni și artiști, oferă deosebit de multe posibilităţi. unde publicul este, ca întotdeauna, extrem de doritor, și 
Germania mi-a oferit de-a lungul anilor enorm de multe. a ia E 
m-am bucurat să cânt și în sala de concerte nouă! 


-Câte ore de muncă se ascund în spatele unui a i 

concert pe care noi îl vedem pe scenă? -Ce pasiuni aveți în afară de muzică? 

-Depinde de mulţi factori, de repertoriu, timp de -Limbistrăine, sport, citit, plimbări în natura, animale... 
pregătire, cât de ocupată sunt sau când călătoresc -Vă mulțumim! 

etc..., dar, în general, 3-4 ore pezi. lulia Lisman 


(Eupeni 

„Concertele susţinute sunt premiile mele” 
Interviu cu dirijorul Alexandru Ganea 


Alexandru Ganea, dirijorul care dă 
viață baghetei la pupitru dirijoral. 
Prima s-a dragoste a fost vioara. Ca 
violonist a câștigat numeroase 
premii: Premiul al II-lea la Concursul 
"Ciprian Porumbescu (Suceava, 
1983), Premiul al II-lea la Concursul 
"Hariclea Darclee" (Piteşti, 1987), 
Marele Premiu "Struna de aur" la 
Concursul Internaţional de la 
Bydgoszcz (Polonia, 1987), ca 
membru al Orchestrei de Cameră a 
Liceului de Arte "George Enescu", 
Premiul | la Concursul "Mihail Jora", 
secţiunea cvartet (Bucureşti, 1992). 


În anul 2001 Alexandru Ganea a ales 
să fie dirijor. 


În această artă a colaborat cu nume importante: clarinetiştii Dan Avramovici, Emil Vişenescu, trompetistul 


Sergiu Cârstea, violonceliştii Marin Cazacu, Răzvan Suma, Alexandru Moroşanu, harpistul lon Ivan Roncea și 


alte nume mari muzicii clasice. Este conferenţiar universitar şi dirijor al Orchestrei "Universitaria" în cadrul 


aceleiaşi instituţii de învăţământ muzical superior. 


-Vă leagă multe amintiri de Filarmonica Pitești, cum 
vă simțiţi când reveniţi aici? 

-De fiecare dată vin cu mare plăcere și încerc să fac 
muzică de calitate. Sigur că mă leagă multe amintiri, am 
pus și umărul la consolidarea acestei orchestre. Acum 
sunt dirijor - invitat permanent, dirijor cu titlul onorific. 


-Aţi cântat la vioară, la începuturile carierei artistice. 
Ne puteţi spune ce v-a făcut să renunțați? 

-Am considerat că ceea ce fac acum mă împlinește ca 
muzician, pare un pic mai interesant. Sigur că pot cânta 
oricând la vioară, cu mult mai bine decât alţii, dar nu se 
pune problema așa. E un pas, o treaptă superioară față 
de ceea ce făceam înainte. Vioară însemânând un 
anumit nivel; putem face vioară sau orice alt instrument 
sau chiar dirijat pe anumite nivele. Ce am ascultat în 
seara aceasta (21 septembrie 2017 - n.red.) este un 
nivel înalt, nivel la care, trebuie să recunosc, nu am ajuns 
niciodată. 


-Este fantastic cum faceţi echipă cu bagheta pe 
scenă, câte ore de muncă se ascund în spatele unui 
astfel de spectacol? 

-Sunt multe, multe, foarte multe ore. Depinde de 
program, două-trei-patru săptămâni foarte intense.Nu 
există sâmbătă, nu există duminică, Crăciun, Paşte. 


„Când și când o zi liberă, dar cu totul întâmplător, mai 
ales în stagiune. Sigur, vara ne relaxăm, dar e multă 
muncă şi nu numai pentru mine, pentru toată lumea. 
Indiferent că ai mei colegi au vârsta mea sau au 70-80 
de ani. Să nu credeți că ei nu studiază dacă au 50 - 60 
de ani de carieră, studiază la fel de mult sau poate și 
mai mult ca mine. 


-În arta dirijorală, vorbim de talent sau de muncă? 
Ce contează mai mult? 

Ca orice în viaţă, trebuie talent și restul, dela 5% până 
la 100%, așa cum spunea Enescu, e muncă. 


-Ce părere aveți de Festivalul Enescu, care tocmai 
s-a încheiat? 

Ideea de Festival „George Enescu” este 
extraordinară pentru noi românii. O dată la doi ani 
avem rarisima ocazie să ascultăm orchestre, soliști, 
să vedem mari dirijori. Asta este partea extraordinară 
pentru noi muzicienii, este o bulă de oxigen acest 
festival. Părţile mai puţin plăcute, din păcate, sunt 
cele legate de organizare. Sunt comasate în cele trei 
săptămâni extrem de multe evenimente, sunt zile în 
care se susţin 4-5 concerte, e imposibil să le poți 
vedea, toate sunt de bună calitate. 


Filarmonica 
Pitești 


(Eupkonia 


Nu știu care e scopul, sunt doi ani, după care e „secetă", iarăși vine festival, trei săptămâni în care nu știi unde să 
alergi, la Ateneu sau la Sala Palatului. 

-Orchestrele din străinătate sunt altceva decât ce 
avem noi în România? 

-Sigur că sunt, de ce să nu recunoaștem, sunt cu foarte 
multe clase peste noi. Fiecare orchestră în sine e un 
brand, sunt foarte mulţi bani, salariile foarte ridicate și își 
pot permite să acapareze tot ce e mai bun în Europa, 
chiar și în lume. Mai nou vin și asiatici foarte mulți. 
Pentru un post de trompetist într-o orchestră de genul 
celor care vin la un concurs, se pot strânge la o selecţie 
chiar și până la 200 de instrumentiști, toți sunt foarte 
buni, nu știi pe cine să alegi. Cine ajunge acolo este 
super-star. 


-Ce credeți că trebuie să aducem orchestrelor din 
România, ce le lipseşte? 

În primul rând un pic mai mult profesionalism, mai mari 
exigenţe în ceea ce facem. Cu salariile se rezolvă încet, 
dar asta nu e totul, trebuie să vrem să fim mai buni, să 
cântăm mai bine, să progresăm. Ne mulțumim cu puțin, 
prea puţin. 


-Pe scenă faceți totul cu pasiune, puneţi suflet, dar 
totul este este numai pasiune? 

-Sigur că este, tot timpul am fost de părere că în viaţă 
trebuie să faci ce-ţi place, dacă nu faci asta nu 
neapărat că te-ai ratat, dar lucrurile nu sunt în regulă. 
Trebuie să pui cât de multă pasiune, iar pe scenă cu 
atât mai mult. Pentru concert ne-am pregătit, 
concertul are în spate niște zile de muncă, de repetiții 
cu orchestra. E o bucătărie întreagă și, în sfârșit, când 
vine ziua concertului, avem o dorinţă în plus să iasă 
totul bine. 


-Cum a fost experiența din această seară cu loana 
Cristina Goicea? 

-Este una dintre speranțele școlii românești și nu 
numai, acum este în Germania, studiază acolo. E 
dintr-o familie de muzicieni, o știu de mulţi ani. Am mai 
cântat de două ori împreună, aceasta este a treia 
oară. O văd în mare progres, sper să meargă tot aşa. 
Cu siguranţă va merge pe multe scene din Europa. 


(Euplonia 


De curând a luat un premiu foarte important, noi nu știm 
de aici, dar la Auckland, unde a câștigat acel concurs, 
este considerat, nu neapărat primul nivel, imediat sub, 
primul nivel însemnând Concursul „Ceaikovski” sau 
„Regina Elisabeta”, acestea fiind super concursuri. 
După multe etape foarte grele, loana a reușit să ia 
premiul întâi, ceea ce e o mândrie în plus pentru noi toți. 
Are vârsta la care trebuie să câștige premii, să meargă 


la concursuri, asta te propulsează. 


Filarmonica 
Pitești 


-Aveți un compozitor preferat? 

-Toţi, toți cei pe care îi cânt, dacă nu mi-ar plăcea cu 
siguranţă nu i-aș cânta. Și compozitorii au lucrări foarte 
bune și mai puţin bune. 


-Pentru dumneavoastră există cel mai important 
premiu? 

-Concertele sunt premiile mele. 

-Vă mulţumim! 


lulia Lișman 


Richard Wagner avea obsesia luxului 


„Nu ştim ce e mai burghez: gustul pentru lux, sau faptul că o dimineaţă fără muncă i se pare insuportabilă? 


lată ce-i scrie Wagner lui Liszt: <Reiau de fiecare dată cu disperare munca artistică; iar atunci când se întâmplă 


asta, când trebuie să renunţ din nou la realitate, să mă las din nou purtat de valurile fanteziei artistice pentru a mă 


mulțumi cu lumea imaginară, atunci am nevoie ca măcar fantezia mea să fie ajutată, puterea mea de plăsmuire 


să fie sprijinită. 


Nu potsă trăiesc ca un câine -nupotsă mă culc pe niște paie și 
să mă dreg cu rachiu. Trebuie să mă simt puţin răsfățat, dacă 


vreau ca spiritul meu să ducă la capăt cumplita sarcină de-a 


plăsmui o lume inexistentă...> 


Se știe că Wagner avea <obsesia> luxului, care trebuia 
să-l răsfeţe pentru a-i stimula imaginaţia. Se înfăşșura în halate 
matlasate cu puf, dormea acoperit cu plăpumi de atlaz brodate 
cu ghirlande de trandafiri și împodobite cu dantele, iar pentru 
toate aceste semne de bogăţie și risipă făcea nenumărate 
datorii. Hainele de atlaz colorate erau luxul de care avea nevoie 
pentru a se așeza dimineaţa la masa de lucru, pentru a-și 
îndeplini <cumplita sarcină>. Înveșmântat în ele, ajunge la 
<acea stare de spirit artistică voluptoasă> pentru a evoca 
eroismul nordic, simbolismul fermecător al naturii, pentru a-l 
ajuta pe flăcăul blond ca soarele să-și făurească pe nicovală 
sabia de cuceritor - imagini care îi fac pe tinerii germani să-și 
umfle pieptul de mândrie”. (Thomas Mann, „Pătimirile și 
măreția lui Richard Wagner”, Editura Humanitas, 200004, 


p. 70-71) 

O stare acustică 
29SEPTEMBRIE 2017 7 RONICĂ MUZICALĂ 


de lulia GEORGESCU 


În seria concertelor unplugged desfășurate pe scena 
noii clădiri a Filarmonicii Pitești a ajuns și formaţia „The Mono 
Jacks” la 29 septembrie 2017. Istoria ei agitată influențează, 
cu siguranţă, stilul muzical al formaţiei căreia i se pretează 
extraordinar de bine acusticul. Din experienţa sub așteptări 
cu trupa „AB4”, Doru Trăscău, solistul, fondează TMJ în 
2008. Scot împreună un album, apoi un EP. În 2013 se 
despart pentru a se reuni ulterior în 2015, chemaţi probabil 
de libertatea pe care o simte fiecare membru făcând muzică, 
în ciuda faptului că au alte slujbe în arii conexe: grafică, 
design, sunet. 

„The Mono Jacks” nu este doar o formaţie, este, mai 
degrabă, o stare. O stare de-afară, când poţi să-ți desfaci 
brațele și să le îndrepţi spre cer, inspirând puternic un aer 
răcoros de seară. Atunci se aud niște linii melodice. Ei susțin 
că ar fi “alternative rock “, eu i-aș zice muzică de pătruns la 
suflet. Pentru că, așa cum au arătat și la Pitești, acordurile 
fiecărei piese îţi intră pe sub piele, se lasă purtate de sânge 
până la inimă, sunt pompate de aici spre creier, unde apar și 
sensurile versurilor profunde. În orice parte a corpului 
rămâne o parte din ADN-ul acordurilor. 


Deși trupa a fost mai degrabă în prestație decât în relaţie 
cu publicul, solistul a reușit să creeze o legătură povestind, 
spre exemplu, despre inspiraţia din spatele „Tabloului”: un 
cuplu care depășește granițele și în care, după ce o cere în 
căsătorie, el se sperie. lar ea nu mai acceptă să ofere a doua 
șansă. Așa încât mâinile celor doi nu mai sunt împreunate 
când cerul își poartă straiele de furtună. Metafore pline 
pentru sensuri depline. 

În afară de „We're all getting older”, „Maria”, „Drumul”, 
„Come back, girl”, Woman”, „Gândurile “, trupa a cântat și 

un cover „The Editors”, printre formaţiile prefererate ale lor, 
precum și două piese de pe viitorul album. Noi motive de a 
aștepta această apariţie. 


Ușor timizi din cauza specificului unei săli de filarmonică, am cerut „bis”. Doru s-a întors pe scenă unde 


ne-a încântat cu „Despre o tipă“, 


rămas de la AB4, şi „Un sfert de secundă”. Deși dă o aparenţă de melodie care 
inspiră civic, aceasta din urmă a fost creată în urma unui experiment. Acest sfert este suficient pentru a lua o 
decizie, teoretic. În ciuda faptului că „ne-am născut cu fricile-n noi printre derbedei”. Ar putea fi altfel dacă am 
vinde tot. Într-adevăr. Muzică ce îndeamnă la gândit. 

Starea „The Mono Jacks” ne-a urmarit câteva zile după. O stare foarte bună, pe care o merităm în zilele 
agitate ale societăţii în viteză. lar dacă v-am convins, vă invit la următoarele concerte acustice bilunare. La 
Filarmonică din Pitești. Vinerea. 


(Eupkonia 

Vindecătorul de suflete 
05 OCTOMBRIE 2017 


CONCERT SIMFONIC 


ORCHESTRA SIMFONICĂ 
A FILARMONICII PITEȘTI 
DIRJOR - TIBERIU OPREA 


sousT - GABRIEL CROITORU 

Despre muzica ce s-a cântat joi 
(octombrie 2017) pe scena Filarmonicii Pitești numai 
cuvinte de laudă. Pentru instrumentiști, pentru dirijor şi 
nu în ultimul rand pentru solist - Gabriel Croitoru. 
Marele nostru violonist a interpretat, cu dăruire și 
respectul ce îl caracterizează, una din capodoperele 
genialului romantic rus Piotr Ilici Ceaikovski: Concertul 
pentru vioară şi orchestră. 

Concertul în re major, op. 35;a fost compus în 
anul 1878 şi a fost dedicat lui Adolf Brodski. Această 
operă este considerată extrem _de-grea pentru orice 
violonist, deoarece cere artistului o tehnică impecabilă 
şi extrem de dificilă. 

Ceaikovski/este cel-mai cunoscuţț compozitor 
rus al tuturor timpurile. Stilul, său a avut mereu 'un 
succes răsunător datorită armoniei și suavității ritmului. 

Acest vindecător de suflete, aduce alinare prin 
notele muzicale alese-“Muzica lui inspiră emoție și 
sentimente nedefinite. Ceaikovski a facut/ minuni 
pentru minţile audienței. 

Gabriel Croitoru prin catedrala-lui Enescu" a 
scos notă după notă și adus publicul în delir. 

Este un. violonist excepţional, într-o evoluţie 
continuă, un oaspete îndrăgit de publicul piteștean și 
nu numai. Repertoriul său este”unul-vast, violonistul 
cântând cele mai frumoase şi dificile opere din 
literatura muzicală clasică. 

Vioara în mâinile talentatului solist se oprește 
din a mai fi un instrument, transformând-o în creionul 
ce desenează o altă lume. 


seara 


d [ 


O lume în care romanticul Ceaikovski face audiența 
martoră la sentimentele lui. Ecoul ropotelor de aplauze 
și felicitări se auzeau în toată sala la finalul primei părți. 
Publicul a fost pe deplin mulţumit de prestaţia actanţilor 
de pe scenă. 

Partea_a doua i-a aparținut orchestrei și 
dirijorului. Ocazie pentru „a-artăta din nou calităţile 
desăvârșite prin Simfonia a.9-a sau „Din lumea nouă”, 
de departe una dintre-cele mai cunoscute compoziţii 
ale“lui Antonin Dvorak. -Şimfonia'este inspirată din 
muziea' afro-americană, pe.care a analizat-o și a 
îndrăgit-o, în călătoria în lowa. 

Prin; instrumentele orchestrei, sub bagheta 
expansivului dirijor Tiberiu Oprea, Simfonia a 9-a sună 
pretențioasă, afirmativă, ascendentă în forță și într-o 
revenire curată, dar triumfătoare. 

Dirijorul Tiberiu Oprea a condus cu pasiune și a 
dat tot ce avea mai bun pe parcursul întregului concert. 
A demonstrat o bună cunoaștere a rafinamentului la 
care se pretează o asemenea capodoperă a 
clasicismului muzical. 

Pentru auditoriu, cele aproape 100 de minute 
ale concertului au trecut repede, deoarece totul era 
captivant la oricare dintre ei te-ai fi uitat, dirijor sau 
instrumentist. Este o reușită a interpreţilor, a dirijorului 
şi a întregii orchestre. 

„Eu mi-aş fi dorit să fiu cântăreț, cu acest 
gând am pornit” 


Interviu cu violonistul Gabriel CROITORU 

Gabriel Croitoru este absolvent al Liceului de Muzică „George Enescu" din Capitală, licenţiat 
al Universităţii Naţionale de Muzică Bucureşti şi doctor în muzică la Universitatea Naţională 

ip, de Muzică Bucureşti. Cu o activitate solistică impresionantă, de peste 1000 de concerte și 
recitaluri, violonistul a concertat pe cele mai mari scene din Franţa, Spania, Germania, 
China, Bulgaria, Statele Unite ale Americii, fosta URSS, Ungaria şi România. 


-De-a lungul timpului ați avut foarte multe concerte, în seara aceasta, de 5 octombrie 2017, încă unul. 
Simțţiţi o diferență între ele? 

-Nu există două concerte identice. În primul rând, din cauza stării de spirit pe care o ai în fiecare zi, nici un om nu 
se trezește cu aceeași vioiciune de fiecare dată. În al doilea rând, legat de repertoriu. Nici un repertoriu nu 
seamănă de la un concert la altul, exceptând momentele în care ești în turneu cu același program. Atunci sigur că 
la ora șapte seara trebuie să devin, cum zicea un prieten din aceeași breaslă, brusc mai talentat decât m-a făcut 
mama. E greu să intri în stare, dar o dată ce te obișnuiești cu ritmul, practic devine o plăcere. În meseria asta de 
fapt este o plăcere, eu așa o consider. Mie îmi place ceea ce fac, de aceea și cânt de atâţia ani. Consider că dacă 
toți am face cu plăcere ceea ce facem la locul de muncă, ne-ar merge mai bine. 


-La peste 1000 de concerte, mai aveți 
emoții? 

-Nu îmi aduc aminte când am avut ultima 
dată. Am trecut printr-o perioadă din 
aceasta, dar nu îmi amintesc când a fost 
momentul. Cred că era în liceu, de mult. 
Când am coștientizat trecerea de la statutul 
de copil așa zis minune, cum mă 
caracterizau unii la vremea respectivă, la 
adolescentul care cântă pe scene cot la cot 
cu alţii mai în vârstă decât el și cărora trebuie 
să le facă faţă în aceeași parametri. Acolo de 
fapt cedează multă lume, mă refer la cei care 
facem meseria asta, e greu să treci și să te 
adaptezi la condiţia de solist după ce crezi că 
înaintea ta au fost niște nume recunoscute și 
care fac faţă cu brio acestui stres, pentru că 
până la urmă e un stres. Un prieten de-al 
meu care nu are treabă cu muzica, spunea: 
„Ce mare stres aveţi voi? Stai și cânţi la 
vioară, hai să facem o încercare. Suntem la 
tine acasă, știi o poezie, nu? -Sigur că știu. - 
Te rog frumos, urcă-te în picioare pe acea 
masă și spune o poezie, nu suntem decât noi 
doi și voi doi. -Nu pot, dacă pică masa cu 
mine." Asta e deja un stres. 


-E greu să purtați cu dumneavoastră, 
emblema „continuatorul lui Enescu"? 
-Nu știu ce să zic, dacă sunt eu continuatorul 
lui Enescu. Din punct de vedere al 
instrumentului așa s-ar zice, pentru că de la 
Maestrul George Enescu nu a mai cântat 
nimeni cu vioara lui până la mine. Din alte 
puncte de vedere mi-e greu să ma auto laud 
eu. E adevărat că la un moment dat în 1999, 
l-am cunoscut Yehudi Menuhin, a fost 
discipol o viaţă întreagă și cred că la orice 
frază nu exista să nu rostească, maestrul 
meu George Enescu. Avea sintagma asta pe 
care o folosea permanent. Am imprimarea 
mărturisirii de după ce m-a ascultat în care 
spunea că e clar că deși nu l-am cunoscut pe 
George Enescu, reușește să vadă urmele 
școlii pe care el a învâţat-o de la maestrul lui. 
Enescu a creat o școală de vioară care din 
afară văzută este percepută ca atare. Sunt 
eu sau suntem mai mulţi, e greu de spus, dar 
m-aș bucura să fie așa. 

Cum este să cântați la aceeaşi vioară la care a cântat și legendarul Enescu? 

-Asta e o bucurie enormă, lăsând la o parte stresul, orice instrument de valoare care circulă pe lumea asta, are 
asigurare. În baza acelei asigurări ești exonerat de orice problemă care s-ar putea ivi cu instrumentul. E o grijă pe 
care o ai permanent, de exemplu când sunt plecat cu vioara nu o las nici o clipă din ochi, nici când merg la masă, 
nici când merg să dorm, nicăieri. 

Revenind la partea artistică îţi oferă numeroase posibilităţi acustice, poţi să scoţi orice fel de nuanţă, orice fel de 
culoare dintr-un instrument care îți răspunde imediat. Aceste viori au făcut asta de 300 de ani. Mai sunt și alte 
viori care circulă în lume, făcute de Guarneri au rămas în utilizare vreo 60. El a trăit puţin, nu a construit foarte 
multe. Cu atât mai mare este valoarea unui instrument, lăsând la o parte antecedenții care au cântat pe ea 
înainte. Și eu sunt pasager în viaţa instrumentului, sper să fie moștenit în foarte bune condiţii, așa o voi da mai 
departe când va veni timpul. 

-Dacă în această seară aţi avea posibilitatea să alegeți între vioara la care cântaţi acum și Stradivarius, 
pecare aţi alege-o? 

- Întotdeauna am preferat Guarneri, de aici și ideea de Duel al viorilor în care suntem la al șaptelea an consecutiv 
prin țară și străinătate. La un moment dat am încercat, am ieșit pe scenă cu viorile invers, nu a fost mulțumit nici 
Liviu și nici eu. Când te obișnuiești cu un anumit timbru și o calitate sonoră, e greu să îţi mai placă altceva. E ca și 
într-o căsnicie, te obișnuiești, ești dedicat trup și suflet într-o direcţie, nu merge să schimbi macazul permanent și 
să zici mi-ar fi plăcut și aia și aia, nu este chiar așa. 

-Aţi început să cântați la vioară 
la 6 ani, cum este pentru un 
copil, cum percepe vioara? 
-Greu. E mai greu pentru un copil 
să înceapă vioara decât pianul. La 
vremea la care am început eu nu 
se făcea decât vioară sau pian, 
acum se poate începe cu mai 
multe instrumente. Când apeși pe 
clape la pian, chiar dacă ştii să 
cânţi sau nu iese un sunet cât de 
cât decent. La vioară până 
reușești să scoţi un sunet care să 
te mulțumească și să nu zgârie 
urechile nimănui, inclusiv ale tale, 
te strădui. După ce știi că 
muncești să iasă cât de căt și mai 
vezi că nu iese nimic, e cam 
complicat. Acel moment depinde 
foarte mult de profesorul de 
instrument, îţi pune instrumentul 
în mână și nu reușește să te 
stimuleze emoţional, te lași 
păgubaș. E greu până reușești să 
pornești. 

-Aţi făcut parte din juriul multor concursuri, ce viitor are muzica clasică? 

-Eu zic că va funcţiona. E adevărat că aici e o întrebare, cui te adresezi cu acest gen de muzică? Din păcate, 
trebuie să recunosc că în multe dintre ocazii nu are legătură cu școala, nu din cauza lipsei de exerciţiu de a veni 
într-o sală de concerte îţi place sau nu îţi place. Practic, mulți dintre cei care au ascultat o dată și au spus, nu îmi 
place, nu mai merg niciodată, nu știu cu ce au de a face. Noi mai facem, prin intermediul Radio România, un 
turneu care se numește Vioara lui George Enescu la sate și am avut surpriza să constatăm că poporul român nu 
e atât de tâmpit, precum îl cred unii. Au venit oameni care nu au fost niciodată la un spectacol, nu mai zic la acest 
gen muzical, la nici un fel de spectacol. Erau două fete cu noi de la radio și una din ele s-a dus să-i întrebe cum de 
au venit la conceri. ,, 

- Îi cunoașteți pe protagoniști? - Nu, de unde să îi cunoaștem!? -Și cum de aţi venit? -Cum, să se întâmple la noi 
în sat ceva de cultură și eu să nu mă duc? Merg să văd despre ce este vorba." Oamenii, nu neapărat de cultură, 
chiar și un om simplu, dacă îi place, vine și a doua oară, dacă nu'i-a plăcut s-a lămurit, știe în ce direcţie merge. 

Nu degeaba făcea Enescu asta, noi am plecat de la ideea lui. Cânta pe front, prin spitale, pe unde putea să 
aducă alinare celor care erau în suferință. Acum nu mai era cazul de suferinţă, era vorba de a duce mai departe 
ideea și de a face o oarecare culturalizare în rândul celor care nu au acces în sălile de concert. Ideea este foarte 
frumoasă și funcţională. E adevărat că depinde de localitate, autorităţi, de felul în care se implică. Am avut 
surpriza să vedem că se închid undeva toate activităţile și să vină toţi la concert, nu are importanţă unde. În alte 
părţi s-a întâmplat și invers. Dacă vrei, se poate, există variante. Dacă nu, spui că nu se poate. În mare parte, 


acest turneu e un câștig. 

-În străinătate, publicul este mai educat? 

-Nu aș zice că e mai educat, e mai obișnuit cu acest gen 
muzical, dar și acolo sunt multe persoane care vin 
pentru a fi văzute. Să știți că și la noi este valabil, observ 
că deși te adresezi unui public, să zicem mai elevat, de 
aia încep să apară invitaţi în rândul politicienilor care 
dacă se deranjează să vină la concert, se ridică la 
jumătate și pleacă, ei nu știu când se termină, au bifat 
evenimentul. Dacă nu, au destule persoane în jur cărora 
să le dea invitaţiile, în timp ce alţii care arvrea să intre la 
concert, nu au loc. Aceasta este o anomalie, după 
părerea mea, care artrebui să se regleze și se va regla. 


-Anii de muncă pe care i-ați investit în această 
pasiune și meserie, vă sunt răsplătiți atunci când 
vedeți publicul fascinat de ceea ce faceți pe scenă? 
-Da, nu există bucurie mai mare ca atunci când încerci 
să transmiţi prin instrument. Cineva zicea că vioara a 
fost concepută pentru a fi cel mai aproape instrument de 
vocea umană. Există un adevăr, prin inflexiuni te poți 
apropia de vocea umană, dar care sigur nu poate fi 
egalată. Eu mi-aș fi dorit să fiu cântăreţ, cu acest gând 
am pornit. Cu vocea mea era imposibil, degeaba există 
ureche muzicală dacă nu sunt calităţi de la natură. Din 
fericire, s-a nimerit să am manualitate pe instrument și 
chiar dacă nu am cântat cu voce, am reușit la vioară. 


(DA 


= 


-Vedeți în fiica dumneavoastră, violonista Simina 
Croitoru, reflectat talentul dvs? 

-Da, dar ea avut ocazia, șansa aș zice de a crește în 
acest mediu, eu nu. Părinţii mei nu erau muzicieni, 
le-au plăcut muzica, dar nu a fost nici unul de această 
meserie. Ea de mică a crescut în acest mediu. Soţia 
mea este profesoar de vioară și a fost violonistă, a avut 
ocazia să audă repertorii. Chiar ea îmi spunea că nu a 
studiat la vremea respectivă concertele mari pe care le 
cântă astăzi, dar în momentul în care a venit rândul să 
le înveţe, a constatat că multe lucruri deja le știa, le 
auzise în lecţiile pe care le făceam cu studenții. E un 
câștig, dar trebuie să ai darul de la natură. Se putea 
întâmpla să nu aibă ureche muzică sau să nu fie destul 
de muncitoare. Trebuie îmbinate toate, a și muncit a 
avut și acest dar de la natură, crescând într-un mediu 
muzical a avut o dezvoltare frumoasă. 


-Considerați că talentul este mai important decât 
munca, sau este un raport egal? 

-Egal-egal nu e, dar fără muncă nu merge. Vioara este 
un instrument greu, dacă nu muncești te lasă. Îți 
trebuie antrenament, dacă îl lași deoparte, deoparte 
rămâne. 


(Eupăenia a A 


Am avut exemple de-a lungul anilor de oameni care s-au străduit, au muncit poate de două ori mai mult decât am 
muncit eu și cu toate astea nu au reușit să-și facă un drum în care să îi cunoască lumea și asta numai din cauza 
că nu au fost înzestrați de la natură. Muncă fără talent nu merge, dar nici talent fără muncă. Sunt destui care au 
talent de la natură și cântă la vioară. Este și un banc. Un negru este întrebat dacă știe să cânte la vioară. 
Răspunsul a fost, nu am cântat niciodată, dar cred că știu. Oamenii acești, au un respect deosebit pentru cei 
care muncesc, mă refer la înstrumentiști. E greu nu e ușor, dare și frumos. 


-Considerați vioara un partener în această viață? 
Cu siguranță, de-a lungul timpului te și obișnuiești. Vara când e mai liber, parcă lipsește ceva. Face parte din 
viaţa mea. 


-Aţi revenit pe scena Filarmonicii Pitești, formaţi o echipă cu orchestra, o simțiţi? 

-Este o colaborare fructuoasă de fiecare dată, deși este o orchestră tânără. Din ce în ce mai mulţi dintre foștii 
studenți pe care i-am văzut la facultate, populeză aceste orchestre românești, filarmonicile. E o schimbare de 
generaţie care aduce suflu în orchestră. Lipsa de experienţă este compensată de râvna de a vrea să facă din ce 
în ce mai mult. Când ești în faţă, ca solist, nu poți lăsa ștacheta pentru că se aude, într-un ansamblu se mai 
întâmplă. Această este un caz fericit, este un colectiv tânăr și funcţional. Există această sală care sună foarte 
bine, mă bucur. Este una dintre orchestrele de viitor ale României. 


-Mai aveţi vreun vis de realizat? 

-Acum sunt bunic și mă gândeam că poate dă Dumnezeu să o apuc și pe cea mică cântând. Poate că o vrea să 
cânte, poate nu. Are un an și jumătate și sigur mi-aş dori să cânte, mi-ar plăcea. Cu Simina am cântat de curând 
la „Duelul viorilor”, a fost foarte frumos, ne-am bucurat cu toții. 


-Vă mulțumim! 
lulia Lișman 

„Împreună cu Jean Dumitrașcu şi Mădălin Sandu 
am făcut o echipă imbatabilă la începuturi” 


Interviu cu dirijorul Tiberiu OPREA 


Tiberiu Oprea este licenţiat al Universităţii Naţionale de 
Muzică — Bucureşti, Facultatea de Compoziţie, Muzicologie şi 
Pedagogie Muzicală, dirijat de orchestră la clasa maestrului 
Ludovic Bacs, absolvind totodată şi cursurile de Master. 
Tiberiu este prim-dirijorul Filarmonicii Pitești. Este unul dintre 


cei care au pus bazele acestei filarmonici. 


Pe lângă talentul și arta dirijorală pe care o stăpânește 
extraordinar, Tiberiu este un modest vesel, gata oricând să 


facă orice pentru pasiunea lui, muzica. 


-Ce a însemnat și ce înseamnă în acest moment 


Filarmonica Piteşti pentru dumneavoastră? 

-O întrebare dragă, precum va fi și răspunsul. Este 
copilul meu artistic. În 2007, la înființarea ei, am pus nu 
numai umărul, ci toată ființa mea. Împreună cu domnul 
manager Jean Dumitrașcu și concert-maestrul 
Mădălin Sandu am făcut o echipă imbatabilă la acea 
vreme. Au trecut 10 ani de stagiune, avem un public 
valoros, concerte, invitaţi de marcă, repertoriu divers, 


avem totul astfel încât să ne păstrăm publicul și să 


aducem de fiecare dată ceva nou pentru toate 
gusturile. 


-Vă simțţiți acasă pe această scenă împreună cu 
orchestra? 

-Din fericire, am ajuns să mă simt aproape "acasă" pe 
orice scenă interpretez, dar aici la Pitești întotdeauna 
este altfel, este special. Am o relaţie diferită cu 
orchestra noastră, faţă de alte ansambluri cu care 
lucrez. Aici pot cere anumite lucruri, sunt mai flexibili, 


discutăm la alt nivel psihologic și sufletesc. 


(Eupkonia 00 


Pitești 


În adolescență aţi studiat vioara, vă mai întoarceţi la ea măcar ocazional? 

-Am o mini-carieră violonistică, obținând premii, făcând turnee prin Europa în calitate de solist și 
concertmaestru al unor ansambluri diferite. Așa ceva nu poţi lăsa. Însă, mai demult, am mutat accentul de pe 
arcuș pe baghetă - și, până de curând, am participat la evenimente sporadice - concerte umanitare, evenimente 
private etc. Surpriza pentru mulţi melomani ai Piteștiului este că voi avea un recital, chiar în această sala, pe 23 
octombrie. Am fost invitat de prieteni și interpreţi foarte valoroși - Andreea Butnaru și Florin Mitrea. Ei m-au 
provocat să cântăm împreună, dar acţiunea trebuie susţinută prin ore de studiu zilnic, ca pe vremea studenției 
(râde). Îmi este dor să fac muzică în mod direct, pe instrument. Atunci când ai orchestra în față, efortul de a te 
apropia de imaginea ta auditivă este mai mare, propui diferite metode, ai o strategie, dar efectul scontat va ţine 
de calitatea orchestrei, de cultura ei, de gradul tau de apropiere, de abordare. 


-Vă atrage mai mult bagheta? 

-O întrebare grea, dar îmi plac provocările. Se 
completează, cu vioara e mai intim, muzica 
interpretată în mod direct, cum ziceam. 
Dirijatul completează din punct de vedere 
holistic. Mi-a plăcut întotdeauna să mă ridic 
deasupra copacilor ca să văd pădurea. Motivul 
pentru care fac dirijatul (o artă extrem de 
complexă) este că vreau să cunosc întregul, 
nu doaro parte. 


-Când ați debutat ca dirijor și eraţi pe scenă, 
ați simţit că este drumul corect? 

-Nu știu nici acum care este drumul corect, nu 
știu dacă știm vreodată, dar este cel care îmi 
oferă, care mă provoacă cel mai mult, care mă 
solicită să fiu flexibil, să mă adaptez, să învăţ. 
Toată viața înveţi. Bagheta, dirijatul, îmi dă 
posibilitatea să fac acest lucru; în plus, cunosc 
lumea, lucrez cu ansambluri noi; sunt 
rechemat unde am fost, sunt chemat în locuri 
noi. Îmi place foarte mult să lucrez cu oamenii 
deși mă obosește foarte tare... trebuie o 
răbdare mare, tact, dedicare... și asta costă. 


-Pe scenele din România sunteți foarte 
apreciat ca dirijor, în străinătate cum simțiți 
publicul? 

-În străinătate am avut contracte de scurtă 
durată. In România, cu unele excepții, nu avem 
un public format, în sensul cultural-muzical — 
adică cunoscător și constant, deși lumea este 
avidă după muzică. Dacă se face publicitate și 
există un management corect al instituțiilor, 
există public. Sunt sigur că există mii de 
potenţiali spectatori, dar mulţi oameni nu știu 
încă ceea ce se întâmplă într-o sală de 
concerte. 

Dacă evenimentul este prezentat într-un ambalaj corespunzător și persoana nimerește la un concert care să 
nu îl sperie, ba dimpotrivă, va repeta experienţa, va simţi că se regăsește în această muzică mai mult decât în 
alte genuri, deși orice gen își are părticica lui. În străinătate, însă, sunt mai multe centre cu tradiție muzicală, iar 
lumea vine pentru încă o altă variantă, vorbesc mai mult de Vest, pentru că acolo am ajuns eu. De aceea, unii 
spun că publicul este mai rece deoarece este mai obișnuit, fiind mai obişnuit tinde să se plafoneze un pic în 
aprecieri. Nu sunt de acord, cred că există o rețetă pentru orice audienţă. Este ca și cu elevii la școală, într-un 
fel predai în clasa |, în alt fel în clasa a V-a, poate același material. Trebuie flexibilitate în interpretarea piesei 
respective, niciodată la fel - e avantajul fundamental al muzicii clasice, avantajul reînnoirii, poeticitatea. De 
aceea este nemuritoare. 

-Ce satisfacţii vă aduce muzica? 

-Nu aș putea trăi fără muzică și cred că nimeni nu ar trebui să trăiască fără marea muzică. Noi regăsim în ea 
stări pe care le trăim prea puţin în viaţa de toate zilele. Am devenit foarte tensionați, înclinăm doar spre anumite 
categorii de sentimente, pe când această muzică îţi oferă totul într-un timp concentrat. În două ore ai ascultat un 
roman sonor pe care ai vrea să îl reasculţi, este ca o carte bună la care revii. Sfatul meu este ca atunci când ne 
ducem în sala de concert, să o facem fără prejudecăţi, deschiși, pregătiți pentru senzații și sentimente noi, 
poate incomode, neobișnuite, dar sigur necesare. Poţi să te distrezi, sau nu, muzica adevărată nu ţine neapărat 
de divertisment. Dar vei simţi că te completează. 


-Numiţi trei calități pe care ar trebuie să le aibă un dirijor? 

-Bine pregătit din punct de vedere muzical, bun strateg, flexibil. Prima condiţie pentru orice dirijor tânăr este să 
fie bine pregătit; numai că experienţa de a-ţi organiza o anumită repetiţie în funcţie de ceea ce primești se 
câștigă în timp. Poţi să vii cu socoteala de acasă, pregătit să lucrezi anumite pasaje care nu au nevoie așa mare 
de șlefuire, faţă de altele care necesită o mai mare atenţie decât ţi-ai calculat. Și atunci trebuie să te adaptezi. Și 
aş adăuga: tact, ştiinţa de a propune, de a convinge că versiunea ta este una autentică. Poate că orchestra are 
dispoziţie să te asculte sau nu. Vin pregătiţi, dar sunt oameni, fiecare cu sensibilitatea lui, cu probleme diverse. 
Trebuie să înţelegi asta, înainte de a le cere să creeze stări. Și, nu în ultimul rând, o gestică, o tehnică foarte 
bună pentru a traduce în timp muzical toate acestea... 


-Vă mulțumim ! a 
lulia Lișman 

Dinu Lipatti - Omul cel bun al 
neamului românesc 


E, 


Filarmonica 
Pitești 


de Jean Dumitraşcu 


Dacă am fi chemaţi la Judecata de Apoi a culturii, unul dintre cei prea puţini pe care i-am putea chema 
în ajutorul neamului nostru ar fi Dinu Lipatti, „instrumentul” prin care Dumnezeu a reușit să comunice, pentru 
scurtă vreme, cu pământenii. A trăit ca un martir, a înfruntat suferinţa cu un stoicism rar întâlnit, iar cei care l-au 
cunoscut mai bine pe om, a trăit ca un sfânt. Dincolo de performanţele sale artistice, omul a impresionat 
întotdeauna și pretutindeni prin bunătatea sa proverbială. Atinsese perfecțiunea interpretativă, era considerat 
un geniu, dar el simţea nevoia să promită celor din jur, cu sfială, că data viitoare va fi mai bine. Pentru că el 
credea că numai o tehnică perfectă servește muzica. lar tehnica înseamnă muncă neîntreruptă cu partiturile 
în față. Pare de neimaginat, pentru interpreții grăbiţi de astăzi, dar Lipatti a lucrat trei ani din scurta sa viaţă pe 
„Balada a 4-a” a lui Chopin mai înainte de a îndrăzni să o înfăţișeze unui auditoriu privilegiat. El căuta 
permanent muzica din spatele notelor. Poate și de aceea, Sir Yehudi Menuhin îl considera a fi cel mai mare 
pianist al lumii, după Frederic Chopin. Și așa va rămâne în memoria umanităţii pentru multă vreme. 


Compozitorul Dinu Lipatti nu a avut, în schimb, 
același noroc. Poate că, acaparat de cariera solistică 
pe marile scene ale lumii, de întâlnirile cu publicul și 
contactele cu muzicienii vremii sale, de studiul 
individual asiduu, de multele înregistrări, de lupta cu 
boala, a „furat” din timpul destinat componisticii, 
multe lucrări rămânând neterminate. Ca să spunem 


tristul adevăr, creaţiile lui Dinu Lipatti sunt 
nedreptăţite în ultima vreme, ele neregăsindu-se în 
repertoriul curent al instituţiilor muzicale din ţară sau 
de aiurea. Eu însumi trebuie să-mi fac mea culpa, 
pentru că am programat lucrări de-ale sale în special 
la momente aniversare, cum se întâmplă și anul 
acesta, și nu stagiune de stagiune. 


Nici soliștii nu dau năvală, ce-i drept, mai toţi căutând 
să meargă la sigur, în fața publicului, cu Beethoven, 
Mozart, Ceaikovski, Rahmaninov. Poate a venit 
momentul să ne întoarcem cu adevărat la compozitorul 
Lipatti, să-l cântăm mai mult și să-l evocăm mai puţin. 
Anul acesta a fost proclamat de către Institutul Cultural 
Român și alte instituții ca fiind Anul Lipatti. I.C.R. a 
organizat mai multe concerte deja, la București, Viena 
și Londra, în care mari soliști au interpretat lucrări de 
Dinu Lipatti. Universitatea Naţională de Muzică din 
București, filarmonici din ţară, precum și cea din 
Pitești, asociații culturale și instituţii de învățământ, la 
rându-le, îl omagiază pe Dinu Lipatti - pianistul, 
compozitorul, profesorul, cronicarul muzical, 
fotograful, omul, pur și simplu. 


În Argeş, din fericire, Casa Memorială „Dinu Lipatti” 
de la Leordeni (Fundăţeanca) este un așezământ 
cultural de primă importanţă, un reper pe harta 
culturală a ţării, în care s-au organizat și se 
organizează prestigioase serate muzicale cu 
sprijinul Consiliului Judeţean Argeș, al Ministerului 
Culturii, al unor asociaţii. La Pitești, Liceul de Arte 
„Dinu Lipatti” îi poartă cu cinste numele, iar 
Filarmonica Pitești are în program, anul acesta, mai 
multe evenimente în care compoziţiile lui Lipatti vor 


străluci. 

Ţin să felicit modul în care Consiliul Judeţean 
Argeș și Muzeul Judeţean Argeş sărbătoresc 
centenarul nașterii lui Lipatti - prin editarea completă 
a cărții mamei sale, prin medalia jubiliară, prin 
concerte și alte manifestări. 

Nu vreau să închei aceste puţine cuvinte fără a face 
următoarea precizare: abonat și cronicar al 


Pitești 


ÎPS Calinic, Arhiepiscopul Argeșului și Muscelului, a 
militat în „Societatea argeșeană”, în anii 2007-2008, 
pentru ca Filarmonica Pitești, instituţie muzicală 
profesionistă aflată atunci la început de drum, să 
primească numele de „Dinu Lipatti".Era de dorit, o 
doream cu toţii, avem Fundăţeanca aproape, dar a 
fost imposibil, o altă filarmonică din ţară, cea de la Satu 


Mare, să grăbise să facă acest gest sublim din 1991. 
Dar Dinu Lipatti nu are nevoie să fie urcat pe 


firmament, nu are nevoie de statui, deși nu ar strica un 
bust, de străzi care să-i poarte numele. De fapt, noi 
avem nevoie de el, noi trebuie să-l cântăm mai mult, 
să-l cunoaștem mai bine. Prin muzica lui Dinu Lipatti 
nu te înalţi la cer, nu cobori nici în genuni, ci simţi cum 
devii mai bun. 


Filarmonica 


concertelor Filarmonicii Pitești din prima stagiune, 


Viaţa pianistului Lipatti povestită de mama sa: 


Ana Lipatti 


CViata) 


pianistului 
Dinu Lipatti 


„Dinu avea atunci trei ani jumătate. Cea mai mare plăcere a 
lui era pianul. Aveam o pianină Hoff germană, cu mecanică 
englezească, pianul meu de fată. Soţul meu avea unul 
vienez, B&sendorfer, dar Dinu zdrăncănea tot timpul la al 


meu. Ştia bine că-i permiteam tot - absolut tot. 

Într-o după amiază a lunii octombrie începu să facă 
gama, două zile mai târziu lua octavele cu amândouă 
mâinile, neputându-le cuprinde cu una singură. La sfârșit, 
adresându-se bonei, îi spuse: <Închide pianul încetișor>, la 
care bona replică: <Dar tu de ce-l lovești așa de tare?> 
<,„Păi, răspunse Dinu, pentru că pianul ăsta care vorbeşte 
să înțeleagă că-l părăsesc și asta înseamnă: un adio>. Avea 
răspunsuri pe cât de copilărești, pe atât de rezonabile. 

La București, și mai ales iarna, cântam mult. Soţul 
meu era un violonist remarcabil, elev al lui Karl Flesch și mai 
târziu al lui Pablo de Sarasate. Eu îl acompaniam la piesele 
sale preferate. Dinu împlinea curând patru ani și mă rugă să- 
| învăţ puţin la pian, ca să poată să-l acompanieze pe tatăl 
său; atunci m-am hotărât să-l iau pe genunchi și să-l învăţ 
<Preludiul> de Bach. Îl cântam în fiecare dimineaţă ca 
introducere la <Ave Maria> de Gounod, pe care soțul meu îi 
plăcea s-o repete în loc de rugăciune, înainte de a părăsi 
casa. 


Dinu Lipatti împreună cu mama sa 


Ț 


N-am avut dificultăți mari cu adoratul meu Dinu, 
pentru că în opt zile executa perfect <Preludiul> de 
Bach. Când, într-o dimineaţă, soțul meu mă chemă 
să iau loc la pian, am pus pe micuţ în locul meu și i- 
am făcut semn soţului să nu spună nimic, ca să nu-l 
intimideze. A fost o minune. Ritmul său, aerul de 
virtuos ce-l lua ca să-și egaleze tatăl, pentru care 
avea o profundă admiraţie; bucuria sa şi întreaga-i 
înfățișare ne-au emoţionat într-atâta, încât toată 
ziua ni l-am împărțit în mângâieri nebune. Curând 
după aceea, celebrul muzician şi compatriot George 
Enescu ne făcu plăcerea de a fi nașul lui Dinu. La 
acest botez, la care asistă un mare număr de 
muzicieni din ţară, Dinu cântă un menuet de Mozart. 

George Enescu îl aplaudă entuziasmat și îi 
prezise un mare viitor ca pianist. 


Filarmonica 
Piteşti 


Sursa foto: dinulipatti.org 


Din acest moment, Dinu pusese întrucâtva stăpânire 


pe pianul său drag, se ducea să cânte și pe 


Bosendorfer, dar era mai mulțumit de acest Hoff. li 
puneam perne ca să ajungă la claviatură, cu toate că 
tatăl său îi cumpărase un scaun special cu un spătar, 


care-l forța să se ţină drept. 

Cu fiecare zi îmi dam seama că avea o mare 
pasiune pentru muzică și dacă nu l-aș fi supravegheat, 
nu și-ar mai fi părăsit pianul niciodată. 

Acum, când împlinise patru ani, improviza şi, 
după persoanele ce veneau la noi, aranja pentru 
fiecare din ele o melodie, întocmai ca un portret fidel al 
persoanei”. 

(Ana Lipatti, „Viaţa pianistului Lipatti povestită de mama 
sa”, p. 25-26, Editura Litera, 1975) 


(Euplapnia 


Pitești 


Valentin Gheorghiu a deschis ultima stagiune 
camerală a Filarmonicii Pitești 


9 OCTOMBRIE 2077 


PIAN LA PATRU MÂINI, 


SOLIȘTI: 
ROXANA GHEORGHIU, 


VALENTIN GHEORGHIU 


„Pian la patru mâini” s-a numit 
recitalul cameral de luni seara, 9 
octombrie 2017, la Filarmonica 
Pitești, susținut de Valentin și 
Roxana Gheorghiu. Concertul 
extraordinar a deschis stagiunea 
camerală, 2017-2018, a 
Filarmonicii Pitești. 

Valentin Gheorghiu este considerat unul dintre 
cei mai importanţi pianişti români ai secolului XX. A 
studiat la Bucureşti şi la Paris, a beneficiat de 
îndrumarea lui George Enescu, care a văzut în el 
„talent rar, ce trebuie supravegheat îndeaproape”. 
Valentin Gheorghiu s-a afirmat şi în calitate de 
compozitor. 

Aînceput să cânte la pian la vârsta de 5 ani, iar 


la 9 ani pleacă la Paris pentru a studia. 

Cu toate că a fost începutul săptămânii, sala a 
fost plină. Acesta este un semn minunat că muzica de 
calitate va avea mereu publicul asigurat. 

O liniște asurzitoare, un pian, doi oamenii și o 
sală care așteapta nerăbdătoarele primele acorduri. 

Sub degetele maestrului Valentin Gheorghiu, 
pianul a rezonat și Sonata lui Mozart s-a făcut auzită 
în sala Filarmonicii. 

O stare de melancolie îmbracă sala, iar seara 
de octombrie e doar încă un mic amănunt care face 
ca orice lucru, timp sau problemă să se transforme 
într-o minunată eufonie. 


Statura maestrului pianist este impresionantă, drept 
ca un falnic stejar, fără a se vedea greutatea celor 
aproape 9 decenii, alături de soție, pianistă Roxana 
Gheorghiu, a creat fantezie cu opera cu același nume 
alui Franz Schubert. 


CRONICĂ MUZICALĂ - de Iulia LIȘMAN 


Publicul le răsplătește fiecare moment de 
răsfăţ auditiv prin aplauze, omagiu cel mai de preţ pe 
care un artist îl poate primi. Oamenii din această 
seară, pentru care cuvântul „artist" este prea mic, 
chiar dacă fac asta de o viaţă sunt vizibil emoţinați. 
Dacă nu ar simţi muzica nu ne-ar transmit-o nouă, 
celor veniţi acolo să vedem un mic fragment din 


talentul lor. 
O viaţă întreagă, pianistul Valentin Gheorghiu 


a comunicat cu publicul prin atingerea clapelor 
pianului. La şapte decenii după debutul său, 
păstrează pentru scenă același entuziasm, același 
zâmbet cald pe care îl oferă publicului. 

Toate compoziţiile din program: Sonata lui 
Mozart, Fantezia și Grand Rondeaului lui Franz 
Schubert, Mica suită a lui Clude Debussy au fost 
interpretate cu dăruire, dar Rapsodia lui George 
Enescu a sunat ca nimeni alta. Se simţea cum fiecare 
notă este trecută prin filtrul sufletului maestrului și 
apoi oferită publicului. A sunat înălțător, triumfător ca 


Filarmonica 


Filarmonica 
Piteşti 


„Dacă nu era muzica, nu făceam nimic altceva” 


Interviu cu pianistul Valentin Gheorghiu 


Pianistul Valentin 
Gheorghiu a început să 
cânte la vârsta de 5 ani. 
George Enescu l-a 
recomandat ca fiind un 
“talent rar ce trebuie 
supravegheat 
îndeaproape”, astfel la 
vârstă de 9 ani, 


primeşte o bursă pentru 
a studia în Franţa. La 
doar 15 ani debutează 


la Ateneul Român în 
compania Orchestrei 
Filarmonice din 
București, sub bagheta 
lui George Georgescu. 


Foto: Raluca Georgescu 


-Aţi revenit la Piteşti, cum găsiți filarmonica? 
-Foarte bine. În seara aceasta vom avea recital de 
pian la patru mâini. Sala este foarte bună, orchestra 
extraordinară. Colaboratoarea mea, soția, este o 
pianistă foarte bună. 

-Aţi fost de foarte multe ori pe scenă, încă de 
când eraţi copil. V-a fost vreodată teamă de 
ceva? 

-Înaintea fiecărui concert, având și trac, îmi este 
oarecum teamă. E bine să ai trac, dacă nu ai avea, 
cânţi ca și cum ai fi acasă și nu mai este nimic 
special. 

-În cariera dumneavoastră a existat vreun 
compozitor care v-a provocat și i-ați răspuns cu 
brio? 

-Când te apropii de un compozitor nu te provoacă, 
colaboreză cu tine, dacă poţi să îl înţelegi este foarte 
bine. Dacă nu, te provoacă publicul. 


-Concertul pentru pian, compus de dvs., rezistă, 
nu se lasă alterat de trecerea timpului. Privind 
înapoi există ceva ce ați fi vrut să mai faceți? 


-Din punct de vedere al repertoriului de pian, da. 
Pianul este un repertoriu imens și nimeni nu poate 
cânta tot ce există. Sunt foarte multe lucruri pe care nu 
le-am cântat nici eu și nici cei mari, este imposibil. 
Sigur că îmi pare rău. 

-În perioada copilăriei dumneavoastră, oamenii, 
în special copii, erau mai preocupați de muzica 
clasică comparativ cu zilele noastre? 

-În mod sigur. 

-In seara aceasta concertați cu soția, de câți ani 
cântați împreună? 

-De 19 ani, de când Valentina, fiica noastră, avea 9 
ani. 

-Fundalul din tabloul vieţii dumneavoastră, este 
compus din muzică? 

-Da, sigur că dacă nu era muzica, nu făceam nimic 
altceva. De mic copil mi-a plăcut muzica și îmi place la 
fel de mult și acum, după atâţia ani. Un pianist nu are 
prea multe răspunsuri la întrebări. Un pianist 
răspunde prin clapele pianului. 


-Vă im! ia Li. 
Vă mulțumim! lulia Lișman 


(Euppnia ia 


Pitești 


Energie de electric cuminte în acustic 


13 OCTOMBRIE 2017 

Văzându-le membrilor bucuria de pe scenă, le-aş fi zis „Grinus”, de la „grin” (en., rânjet), mai degrabă 
decât „Grimus”. 

Incep concertul de la Filarmonica din Piteşti (din 13 octombrie 2017 — n. red.) uşor stânjeniţi, după cum 
declară solistul. Sunt obişnuiţi cu săli zgomotoase, iar aici liniştea din întuneric nu le poate da imaginea 
auditoriului. Abia după primele aplauze pare că simt spectatorii. 

Nelăsând nicio clipă să se perceapă oboseala drumului de la Cluj, cuibul „Grimus”, concentrează o 
energie excepţională. Ne facem şederea pe scaune mai confortabilă când Bogdan, solistul, se apropie, 
aşezându-se pe marginea scenei. Aproape când şoptește „It's time to be good friends”. Apoi „This could be 
spectacular, butit's impossible”. Cel puţin pentru majoritatea trupelor, care preferă să stea exclusiv pe scenă. 

Antrenează ulterior publicul la bătăi ritmice din palme şi ridicat în picioare, după care îşi urmează 
chemarea de a se apropia de auditorul de care îi separau şi primele două rânduri de scaune. Le ia în primire, în 
şosete, desigur. l-am câştigat încrederea. Nu ne descălţăm decât de faţă cu oamenii cu care ne simţim 
confortabil. 

De parcă întreaga lume a trupei „Grimus” se concentrează în jurul ochilor, în timp ce ne interpretează o 
nouă piesă al cărei subiect este acesta, Bogdan declară că i-ar plăcea să se vadă de la balcon pe scenă. |şi 
pune dorinţa în aplicare în scurt timp, după ce luminile au fost aprinse la cererea sa pentru a fi din nou în 
contact cu publicul. 

Probabil că cea mai cunoscută melodie a lor este cântată cu trupa pe scenă, mai puţin solistul, aflat la 
balcon. „Priveşte-mă” se întâmplă o dată cu noi, cei antrenați să participe la piesa care „nu se termină 
niciodată”. „Acum priveşte-mă prin ochii mei, în timp ce eu te privesc pe tine prin ochii tăi”. Ciclu infinit. Mai rar 
aşa fericire transmisă şi primită de un public la un concert acustic. 

Concertul se încheie cu cele două „Fregate”. Simetric faţă de începutul neperceput, suntem prea 
aproape de ei „ca să ne mai ţinem de mână”, aşa că membrii trupei ies de pe scenă în aplauze puternice. La 
solicitarea de „bis” revin pianistul şi solistul care au interpretat ultimele două piese în jurul pianului. Unul la, unul 
sub (pian). 

Am rămas în suflet cu bucuria transmisă de cineva care iubeşte exercitarea menirii sale pe pământ. De 
fapt, vreo șase de „cineva” fericiţi pentru că pot şi fac. In minţi ne-a rămas „Political animals”, compusă pentru 
filmul „De ce eu?”, piesă pe care o simţim acut în aproape fiecare domeniu al vieţii noastre. Şi pe care v-o 
recomand. Intr-o serie de piese superbe ale Grimus, bineînţeles. 


Filarmonica 
Pitești 


Imperialul 


12 OCTOMBRIE 2077 


CONCERT SIMFONIC 
ORCHESTRA SIMFONICĂ 


A FILARMONICII PITEȘTI 


miRyjoR -Theo WOLTERS 


SOusTĂ - Luiza BORAC 


În cadrul concertului simfonic de pe 12 
octombrie la Filarmonica Pitești, a 
răsunat L. V. Beethoven, Concert pentru 
pian și orchestră, Imperialul în trei părți. 
Luiza Borac a fost cea care a evocat 
clapele pianului, iar Theo Wolters a 
condus întreagul concert cu exuberanta 
sa baghetă. 

CRONICĂ MUZICALĂ - de Iulia LIȘMAN 


În 2007, pianistei Luiza Borac i s-a acordat 

premiul BBC sau „Oscar al CD-urilor în Marea 
Britanie, pentru cea mai bună înregistrare 
instrumentală CD a anului. Înregistrarea unui dublu 
CD care întregește integrala lucrărilor pentru pian de 
George Enescu. 
Theo Wolters, un dirijor răsunător la fel ca și numele 
său. Născut într-un oraş din sudul Olandei, cu un 
talent sclipitor observat încă din frageda copilărie. 
Chiar dacă a confirmat ca trompetist, arta dirijorală |- 
a atras mai mult. Un obișnuit oaspete al Filrmonicii 
Pitești încă din momentul în care se prefigura a fi 
ceea ce astăzi este şi fiecare artist o numește „o sală 
extraordinară cu o acustică rară". Împreună cu 
solista și orchestra Filarmonicii a creat magie pentru 
audiența absolut fascinată de tehnica ficărui actant 
de pe scenă. 

Luiza a fost o revelaţie prin prezenţa și 
activitatea ei pe scenă. Seara a fost magică, 
cuvintele care se auzeau la finalul fiecărei părți erau 
„impresionant, cel mai frumos concert, 
extraordinar". Sensibilitate solistei acompaniată de 
sunetele pianului se simţea și pătrundea în sufletul 
ficărui participant la un spectacol pentru care 
cuvântul minunat e prea puţin, nu descrie întreaga 
atmosferă creată. 


Prima parte s-a încheiat cu o explozie de aplauze. 

Pentru Luiza seara a fost una specială, a 
dedicat bis-ul, o piesă de Schubert, în memoria 
unchiului său, un îndrăgostit al Filarmonicii Pitești. 
Unchiul Luizei, Alexandru Palagesiu a împlinit un an 
în seara concertului de când a plecat dintre cei vii. 
Momentul a fost emoţionant, publicul vibrând la 
unison cu artista. 

Partea a doua nu a fost cu nimic mai prejos, 
dirijorul și-a păstrat entuziasmul și s-a „„dezlănţuit” pe 
Simfonia nr. 3 a aceluiași compozitor, Beethoven. 
Stilul Beethoven este considerat în mod tradițional ca 
o punte între clasicism și romantism. Deşi 
compozitorul a rămas fără auz și a fost o lovitură 
dureroasă pentru acesta, pentru istoria muzicală a 
constituit un cadou nepreţuit. 

Cu așa dirijor și o orchestră talentată fără de 
care nu s-ar reuși nici un concert, audiența pleacă de 
fiecare dată mulțumită de momentele petrecute la 
Filarmonică. 

E greu de spus dacă un concert este mai bun 
decât celălalt. Cred că ţine de afinitatea publicului 
pentru solist sau dirijor. Indiferent cine dirijează sau 
vine ca solist pe scenă, orchestra este mereu la 
înălțime. Chiar dacă este una tânără, viitorul este unul 
promiţător. Aceasta este opinia marilor artiști care vin 
pe această scenă. 


Filarmonica 
Pitești 


„Mă apropii cu umilinţă de Enescu, iar când simt 
că mă apropii de stilul său, mă simt privilegiată” 


Interviu cu pianista Luiza BORAC 


-Faptul că ați studiat și aţi rămas în Germania a fost 


o şansă în plus pentru dumneavoastră? 

-Da. A fost o șansă în plus pentru că am continuat 
studiile, iar în Germania am avut ocazia să particip la 
mai multe festivaluri și concursuri. Acolo este o tradiţie 
foarte frumoasă care se numește House Concerts. 
Lumea este iubitoare de cultură, sunt melomani, au 
piane în case și invită oameni să socializeze, invită 
artiști să ia parte la aceste serate muzicale în privat. 
Poţi să vorbești cu oameni de diferite sfere culturale și 
nu numai. Aceste serate sunt foarte importante pentru 
începutul carierei când trebuie să te obișnuești cu 
apariția pe scenă, cu emoţiile, pe mine m-au ajutat 
foarte mult. 


-Credeți că muzica este aleasă de om sau omul este 
ales de muzică? 

-Cred că muzica există la o dimensiune mult mai mare 
decât a noastră și oarecum paralelă cu viața noastră. 
Muzica ne deschide o ușă, ne oferă o șansă să putem 
pătrundem în acest univers minunat. Pentru asta 
trebuie să existe voință, deschidere personală a 
fiecăruia să își dorescă să cunoască muzica. Cred că 
spectatorul care a venit în sala de concert a făcut un 
pas uriaș să ia contact cu muzica indiferent de cultura 
muzicală. 


Luiza Borac este o muziciană 
care a evoluat alături de 
Orchestra Filarmonică din 
Olanda, Orchestra Filarmonică 
a Naţiunilor Unite, Orchestrele 
Radio din Bucureşti , susţinând 
recitaluri în prestigioase săli 
precum: Carnegie Weill Hall, 
Steinway Hall, la Filarmonica 
din K&ln, Concertgebouw în 
Amsterdam, la Ateneul Român 
din Bucureşti, Puccini Hall din 
Milano, Radio Hall din 
Hamburg. 

In 2007 a câștigat premiul BBC 
pentru cea mai bună 
înregistrare instrumentală a 
anului. 

Repertoriul său cuprinde lucrări 
reprezentative din literatura 
muzicală pentru pian. 


-Pentru un muzician, cum este momentul în care 
știe că muzica este alegerea. Cum simte acel 


moment? 

-Pentru un muzician, dorinţa de a fi împreună cu 
instrumentul sau de a asculta muzică este totul. 
Astăzi, vorbesc în memoria unchiului meu, Alexandru 
Pălăgesiu. Era persoana prin care muzica a vorbit în 
mod pur, direct, fără să îi spună nimeni sau să îl invite 
la concert. Venea aici la filarmonică din dorinţă, din 
dragoste pură și absolută pentru muzică. A fost unul 
dintre cei mai loiali spectatori ai filarmonicii. Pentru 
mine a fost o mare bucurie, să văd de aproape pe 
cineva care nu are studii muzicale, dar care iubește 
muzica cu sinceritate. Cu o dragoste poate mai mare 
decât a multora dintre noi cei care am studiat. 


-Muzica lui George Enescu ocupă un loc special 
în interpretările dumneavoastră. Ce părere aveți 
despre stilul lui? 

-George Enescu este un compozitor care a avut 
foarte multe fațete geniale, acesta este prima 
caracteristică care îl detașează de ceilalți 
compozitori. George Enescu este un caz unic în 
istoria muzicală pentru că era un compozitor de 
geniu, un violonist, un pianist de geniu, dirijor și 
pedagog de geniu. Toate acestea le-a făcut la 
superlativ, erau lucruri native pe care le-a cultivat la 
superlativ, divin. 


(Euppnia îi 


Pitești 


-Vă identificați cu stilul marelui Enescu? 
-Este poate prea îndrăzneţ. lubesc, mă apropii cu umilinţă de acest colos muzical, iar când simt că mă apropii 
de stilul său, mă simt privilegiată. 


-Anul acesta ați concertat la Festivalul Internațional <George Enescu>. Ce ne puteţi spune descpre 
această ediţie? 

-A fost o ediție deosebită pentru mine. Am participat cu o lucrare deosebită, extraordinară, aș numi-o una dintre 
cele mai frumoase, Concertul pentru pian și orchestră de Valentin Gheorghiu. Domnia sa spunea despre 
partea a doua că a fost inspirat din poezia <Luceafărul> de Eminescu. Eu, studiind, petrecând mult timp cu 
muzica dânsului, aşa l-am perceput pe Valentin Gheorghiu, ca un luceafăr al muzicii românești, un pianist de 
geniu, dar și un compozitor extraordinar de talentat. Știm prea puţin despre latura componistică a lui Valentin 
Gheorghiu! 


-Albumul <Inspiration & Dreams> 
lansat anul acesta aduce 
publicului compoziţii mai puțin 
cunoscute ale lui Enescu şi 
prietenilor săi. Așa cum spune și 
numele albumului, este un vis 


realizat pentru dumneavoastră? 

-Sigur, mi-am dorit chiar înainte să 
încep lucrarea de doctorat, care a 
avut o parte destul de amplă 
dedicată perioadei lui Enescu la 
Paris și a mediului, prietenilor, 
colegilor şi profesorilor săi din anii 
de studiu. Mi-am dorit să pot 
concretiza acest lucru într-o 
înregistrare. Da, pot spune că este 
un vis realizat faptul că am reușit să 
pun o lumină pe această perioadă, 
Enescu la Paris, Debusy Ravel și 
Mihailovici. Marcel Mihailovici 
împreună cu soţia sa, Monique 
Haas, o renumită pianistă pentru 
interpretările Debussy și Ravel, prieteni foarte apropiaţi ai maestrului, sunt tot atâtea povești nenumărate. 

Mihailovici a avut o admiraţie profundă pentru Enescu, lui i-a datorat cariera pe care a avut-o, maestrul a fost 
cel care l-a sfătuit să meargă la Paris să se afirme. 


-Aţi oferit o nouă interpretare <Intuiţiei> lui Schumann. Vorbiţi-ne despre acest moment. 

-A fost unul dintre cele mai emoţinante momente din carieră și din viața mea. O parte din acest sentiment se 
datorează faptului că nu am avut acces la partitură. A fost ţinută sub cheie cu măsuri de siguranţă pentru 
această „comoară". Noi, muzicienii, suntem obișnuiți să citim la prima vedere partituri, emoţiile s-au datorat și 
faptului că această partitură a stat într-o bibliotecă și a mai fost cântată doar de Clara Schumann. 


-Care este scena pe care vă simţiţi cel mai bine? 


-Mărturisesc că scena este momentul în care pot să comunic cu publicul, pot să împărtășesc trăirile muzicale, 
concepții, drumurile pe care le-am făcut alături de o capodoperă muzicală. Scena e locul în care mă simt acasă 


cu emoțiile respective, bineînţeles. 


(Eupeni 


Cred că rămâne un mit pentru toată lumea să cânți 
pe scenele sacre, acolo unde au cântat cei mai buni 
muzicieni. În general, fiecare concert, proiect este 
ceva nou, mă face să simt că este cel mai important. 


-Stilul interpretării dumneavoastră este unul 
sensibil. Credeţi că muzica este un pansament 
pentru sufletul oamenilor? 

-Muzica clasică în orice caz, există foarte multe 
cercetări, experimente cu muzica clasică. Până și 
plantele înfloresc mai frumos datorită muzicii clasice. 
Are un rol imens de vindecare, de liniște, de trăiri 
frumoase. 


=) 
o 
[7] 
5) 
D 
= 
9 
O 
|O 
e! 
O 
| 2 
ȘI 
aa 
E 
SS 
(5) 
LL 


Filarmonica 
Pitești 


-Cea mai mare distincție obţinută până acum? 
-Rămâne Premiul BBC acordat pentru integrala 
lucrărilor de George Enescu, muzica pe care o 
iubim, care ne este atât de aproape. Am fost onorată 
să vad că lumea întreagă a văzut, a votat muzica lui 
Enescu, a fost un moment emoţionant. 


-Un mesaj pentru publicul din Piteşti? 

-Publicul de aici este deosebit, deoarece aici m-am 
născut. În Pitești, am ajuns prin unchiul meu, cu 
riscul de a mă repeta, foarte loial Filarmonicii. Este 
un loc magic. 


-Vă mulţumim! 
Iulia Lișman 


EI 


(Eupkpnia 


Filarmonica 
Pitești 


Corelli, Mozart şi Schubert 


19 OCTOMBRIE 2017 


CONCERT SIMFONIC 


ORCHESTRA SIMFONICĂ 


A FILARMONICII PITEȘTI 


DIRJoR - MĂDĂLIN VOICU 


sousTă -MARIA MARICA 


Seara zilei de 19 octombrie, 
i-au adus la Filarmonica Pitești 
în premieră pe dirijorul Mădălin 
Voicu și violonista Maria 
Marica. Alături de orchestra 
filarmonicii a încântat auditoriul 
prin compoziţiile lui Corelli, 
Mozart şi Schubert. 


Mădălin Voicu, fiul cunoscutului violonist lon 
Voicu a confirmat că talentul în familie recidivează. Cu 
un simţ artistic foarte bine dezvoltat, un adevărat artist 
în arta dirijorală. A debutat la 13 ani alături de tatăl său, 
de atunci a trecut o jumătate de secol în care s-a 
perfecționat la Conservatorul de Muzică „Ciprian 
Porumbescu”, secția vioară. Mânuirea baghetei a 
deprins-o la Trier, Mainz, Stuttgart, Londra. A fost 
director al Festivalului Internaţional George Enescu şi 
profesor de muzicologie la Academia de Muzică 
Attaturk din Izmir. 

A deschis concertul simfonic cu Sarabandă, Gigă 
și Badinerie a lui Corelli - unul dintre cei mai mari 
creatori ai secolului al XVIl-lea. Suita reprezintă 
spiritul compozitorului, cele trei miniaturi dau o sclipire 
interpretării, păstându-și menirea și astăzi, evocând 
atmosfera vremurilor în care au fost create. 

În aplauze timide și curioase și-a făcut apariția 
solista, Maria Marica. Laureată a concursurilor de 
acest gen muzical la Berlin şi Lions. A concertat ca 
solistă a Orchestrei de Cameră Radio, a Filarmonicii 
de Stat Transilvania Cluj-Napoca, a Filarmonicii din 
Râmnicu-Vâlcea. A colaborat cu dirijorii Sabin Păutza, 
Theo Wolters, Alexandru Ilie, Petronius Negrescu, 
Jozsef Horvath. 

CRONICĂ MUZICALĂ - de lulia LISMAN 


La Filarmonica Pitești a interpretat Concertul nr. 5 pentru 
vioară și orchestră în La major de Wolfgang Amadeus 
Mozart. 

Operele lui Mozart sunt greu de caracterizat, putem 
spune doar că sunt mozartiene, asta le evidenţiază în 
orice tipar. Solista a demonstrat audienței, faptul că 
neegalate în frumuseţe și profunzime, operele lui Mozart 
sunt create pentru veșnicie. 

Măestria dirijorului s-a văzut în eleganța și expresivitate 
prin care comunica și dădea tonul orchestrei. O orchestră 
la înălțime ca de fiecare dată. O echipă muzicală, formată 
din oameni talentaţi și recompensaţi de audienţă cu 
aplauze, a încheiat prima parte a concertului simfonic. 

Partea a doua a concertului a început cu Simfonia nr. 
5 în Si bemol major, D.485 în patru părți, creaţia, lui 
Frantz Schubert. O lucrare veselă, plină de elan, o 
lucrare fără accente dramatice ce evocă ultimele simfonii 
mozartiene. Simfonia nr. 5, evidenţiază un compozitor cu 
o personalitate conturată şi originală. 
Cunoscutul dirijor a impresionat prin dezinvoltură, o 
tehnică definită care a fost pusă în valoare în această 
parte a concertului. 

O seară frumoasă, cu muzică de calitate a încântat 
auzul publicului mereu prezent. 


(Euphăonia sa N 


Piteşti 


„Pe scenă trebuie să fii foarte deschis si liber” 


Interviu cu dirijorul Mădălin VOICU 


Mădălin Voicu este violonist și dirijor, fiul 
violonistului lon Voicu. 

A moștenit pasiunea și talentul pentru muzică de la 
tatăl său. 

Nu ar renunţa niciodată la vioară, dar arta dirijorală 
îl atrage mai mult și consideră că i se potriveşte. 


-Filarmonica Piteşti este una încă tânără, dar 


talentată. Ce v-a făcut să onorați invitaţia? 

-Îmi doream să vin încă de acum doi ani, dar nu am 
avut timp. Am fost plăcut surprins, orchestra sună 
foarte bine, cred ar trebui să fie sprijinită ca să 
progreseze și să devină un etalon pentru oamenii de 
artă din România. 


-Artistul Madălin Voicu a ales muzica pentru că a 
simțţit-o sau a fost îndemnat datorită mediului în 
care a crescut? 

-După părerea mea, este o greșeală ca familia sau 
mediul să forțeze drumul unui posibil artist. Cum poţi 
obliga un copil care nu are datele și talentul pentru a 
borda în viitor o carieră de artist? E absurd, îl chinui 
pe copil și ţi-ai face de ruşine numele. În situația 
tatălui meu, chiar dacă eu aș fi vrut, nu m-ar fi lăsat 
dacă nu observa că am talent. 

-Vedeți în dumeavoastră frânturi muzicale moștenite de la violonistul lon Voicu? 

-Sunt lucruri pe care nu pot să le afirm sau să le infirm. Aceste aspecte se văd pe scenă în lumea artistică. Ce 
pot să spun despre mine? Eu presupun că făcând muzică de la 13 ani și apărând pe scenă, ca violonist și 
dirijor, există caracteristici moștenite de la tatăl meu. 


-La dumneavoastră talentul a recidivat, în cazul copiilor pe care îi aveţi, este la fel? 

-Patru dintre cei șapte copii ai mei au pregătire muzicală. Mădălin jr., cel mai mare dintre ei, este absolvent de 
Conservator și un pianist recunoscut şi bine cotat. loana a terminat liceul de muzică, a intrat la Conservator şi 
este violonistă. Ștefan și lon sunt mai mici, de cinci și opt ani, dau semne serioase de apartenenţă la arborele 
genealogic al familiei. Sunt convins că vom duce mai departe cu multă trudă ștafeta familiei. 


-Unde vă regăsiți cel mai bine, ca violonist sau ca dirijor? 

-În ambele, pentru că de la cinci ani și jumătate cânt la vioară. La 17 ani, înainte de terminarea liceului, am 
trecut la dirijat. Însă mai cânt la vioară și sunt lucruri care se leagă, nu renunţa nici una dintre ele. E adevărat 
că în ultimii 20 de ani am îmbraţișat mai mult cariera de dirijor. Ca instrumentist trebuie să studiezi foarte mult, 
iar mie mi-a lipsit timpul și atitudinea, din acest motiv mi-a fost mai greu. Ambele fac parte din viaţa mea și din 
ambitusul meu artistic. 

-Eraţi adolescent când aţi debutat ca dirijor, aţi fost convins de drumul artistic pe care l-aţi ales? 
-Foarte convins, pentru că m-am pregătit. Mi-a plăcut și nu doar că mi-a plăcut, dar e pe construcția mea 
mentală și fizică. Mă pot manifesta mai bine ca dirijor decât ca violonist. Nu mi-a fost greu, am apărut ca dirijor 
fără emoţii, am făcut-o deliberat și cu un scop clar, să devin dirijor. Dumnezeu m-a ajutat să fiu într-adevăr 
dirijor. 


-Pentru un spectacol ca cel din această seară, 


cât de mult munciţi? 

-Când îţi place ceva, munca nu se simte atât de 
mult. Poţi să studiezi șase ore sau deloc pentru că 
în mine lucrurile se combină, chimia din muzica pe 
care o simt îmi dă atuuri și atunci nu e foarte greu. 


-Sunteți o personalitate credibilă. Aţi folosit 
muzica pentru a disemina un mesaj în spațiul 
public? 

-Eu am un mesaj simplu care pe care îl promovez și 
este valabil în orice domeniu, sinceritatea. Este cea 
mai naturală și pură formă de a reuși. În cazul meu, 
pe scenă trebuie să fii foarte deschis și liber. Dacă 
ești prefăcut, fanfaron, circar și încerci să cauţi 
lucruri excentrice, nu vei reuși niciodată. 


-Prin muzică oamenii se apropie, este un limbaj 
comun în care nu există reguli, definiţii sau 
alfabet. Ce îi face să simtă la fel? 

-Cred că oamenii se apropie unii de alţii în 
momentul în care ei au aceeași rețetă, un modus 
vivendi prin care constaţi că vecinul, prietenul sau 
ruda înțelege muzica la fel cum o faci tu. În acel 
moment nu mai e nevoie de insistențe sau alte 
forme punitive. Oamenii ar trebui, prin limbajul 
muzicii, să se apropie automat, fără a exista o 
strategie sau alte forme artificiale. Muzica este un 
limbaj aproape de oamenii sensibili. Tata spunea că 
toată muzica e bună, în condiţiile în care genurile 
sunt diferite, important este să fie făcută calitativ. 


-Sunteţi un membru asumat şi recunoscut al 
comunității dumneavoastră. 

-Din partea rromilor de pretutindeni au fost 
evidențiaţi oameni cu mare talent, cu aptitudini 
extraordinare. Este o mândrie pentru anumite 
genuri muzicale. Nu există diferenţe în cultură, artă 
și muzică. Sunt lucruri pe care nu le poţi împărți pe 
origini, etnii, religii sau alte categorii. 

Filarmonica 
Pitești 


-În copilăria dumneavoastră, publicul era mai 


educat în a alege? 

-Da. Din pacate, educaţia la ora actuală este precară, 
și nu numai în muzică. În general, nu se mai face 
carte, școală, așa cum se făcea. Tinerii ar trebui să 
știe că educaţia, în afară de cea primită acasă, 
construiește viitoarea generaţie. Să fii pedagog este 
deja o chestiune care ţine de dorinţa de a te apropia 
de elev. Aici sunt carenţe mari. 


-Cât de oportună vi se pare studierea mai mult a 
muzicii şi în școlile generale, nu doar în cele de 
profil? 

-Decât religie, mai bine muzică. Religia se învață 
acasă, este o chestiune care ţine de un ferment în 
familie. Muzica trebuie să fie un pansament, mai ales 
când tu, ca părinte, constaţi că un copil are și niște 
aptitudini, calităţi. Muzica vine spre binele copilului, 
familiei, spre binele oamenilor. 


-Aveţi o carieră frumoasă, diversă și interesantă. 
Un compozitor preferat aveţi? 

-Sigur că sunt compozitori pe care îi abordez cu mare 
drag. Sunt și cântăreț rock, cânt și muzică 
lăutărească, acopăr mai multe palete muzicale. 
Simfonic, cei trei B, Bach, Beethoven, Brams, dar și 
Mozart, Vivaldi, Corelli. Sunt chestiuni care trebuie 
adaptate pe temperament. Sigur că, dacă dirijez 
Ceaikovski, fac altfel construcția muzicală decât dacă 
dirijez Bocherrini, unde e altfel construită muzica. Nu 
contează genul, muzica trebuie să fie de calitate. 


-O piesă aproape de sufletul dumneavoastră, la 
care v-aţi întoarce oricând. 
-„Hey Jude”, The Beatles. 


-Vă mulțumim! 


lulia Lișman 


(Eupkpnia az . 


Pitești 


Amintirile lui George Enescu 


„Adesea, este suficient un singur cuvânt dur ca să ne 
dărâme și un altul, încurajator, ca să ne învie din nou. În 
1903, am compus o <Suită> pentru orchestră, pe care i-am 
dedicat-o lui Saint-Sa&ns, dintr-un sentiment de 
elementară recunoștință. Această <Suită> comporta 
fireşte un <preludiu> la unison, destul de curios ca 
scriitură, pe care, foarte multă vreme, Kodâly l-a dat 
elevilor săi drept exemplu de monodie. <Finalul> era un fel 
de tarantelă fantastă, deloc nepotrivită, cum mi se părea 
mie. Pierne a dirijat această <Suită> în 1904. Doamne, ce 


Si N za St de insulte! Georges Vanor m-a executat scurt: <Dragă, dă- 

ZE / | U ea i un ban ţiganului!> Trecuse mult timp de când nu mai 

A m | ] Url le ] | fusesem făcut țigan; puteau, în compensație, să-mi dea un 
m SE x ban... 

George Enescu Situaţia s-a repetat și mai și când am oferit publicului 


<Simfonia concertantă> pentru orchestră și violoncel. Nici 
atunci nu mi s-a arătat mai multă indulgență. Dacă deschid 
ziarele timpului, citesc aprecieri deloc încurajatoare: 
<Simfonie deconcertantă... pseudo-concert etc....> 


Dacă voiau doar să mă rănească, își atinseseră scopul! Am fost cu atât mai lovit de aceste răutăţi cu cât 
traversam un moment dureros. Scrisesem această operă la ţară, stând lângă mama, grav bolnavă. O 
îngrijeam cum puteam eu mai bine, dar abia s-a însănătoșit ea, că m-am îmbolnăvit eu de o nevroză cardiacă, 
de care am suferit ani îndelungați. 

Trec sub tăcere cele două <Rapsodii române>, compuse în 1901 și 1902. Oare pentru că sunt operele mele 
cele mai populare simt un pic de dispreț faţă de ele? Poate." 

(Bernard Gavoty, „Amintirile lui George Enescu. Les Souvenirs de Georges Enesco”, ediţie bilingvă, traducere 
din franceză și cronologie de Elena Bulai, Editura Curtea Veche, 2016, p. 163-165) 


Ceaikovski a fost un dirijor catastrofal 


„Ceaikovski s-a revelat marelui public cu <Simfonia l-a> și cu opera 


<Voievodul> (<Visul de pe Volga>). Moscova a găsit că <nu era rău>. Pi. 
Într-o zi, Ceaikovski a fost obligat să dirijeze chiar el dansurile din 
<Voievodul>. Era marea stagiune a operei italiene și perioada când 
Berlioz îşi făcea turneul în Rusia. L-au invitat să dirijeze, dar au regretat. 
Nu știa nici să salute, nici să stea la pupitru și nu avea nici cea mai mică 
noțiune despre cum se dirijează o orchestră. Stângăcia îi fusese 
remarcată încă de la primele apariții în public, când, după prima audiție a 
<Simfoniei>, venise să salute îmbrăcat cu o haină de blană prea lungă și 
frământându-și în mâini căciula de blană, împiedicându-se de estradă, 
aplecându-se într-o parte, ascunzându-și fața în gulerul de jder. La 
început, nu avea trac, dar în faţa orchestrei, cu bagheta în mână, a simţit 
că i se face rău. Cu stânga, se trăgea de barbă; nu îi vedea nici pe 
executanțţi, nici partitura..” (Nina Berberova, „Ceaikovski”, Editura 
Humanitas, 2007, p. 71) HUMANITAS 


NINA BERBEROVA 


Ceaikovski 


(EUp 13) Nia =:0 Filarmonica 


Pitești 


WEST MEETS EAST 


22 OCTOMBRIE 2017 A ONE TUPZIE NA - de Iulia LIŞMAN 


SOLIȘTI: 
ALEXANDRU TOMESCU 
SÎNZIANA MIRCEA 


ROHAN DASGUPTA, 
UDHAI MAZUMDAR 
BHASKAR DAS 

Un dans muzical între Orient și Occident. O seară în care s-au auzit ritmuri rare, create în urmă cu 50 de 

ani. O îmbinare a stilului clasic occidental cu cel indian. 
Violonistul Alexandru Tomescu a recreat drumul parcurs de doi artiști de renume, violonistul Yehudi 

Menuhin, discipolul marelui George Enescu și sitaristul Ravi Shankar. 
Prin proiectul "West meets East", Alexandru Tomescu a readus la lumină, împletirea ragas-urilor indiene cu 
melosul european, care a dispărut o dată cu cei doi artiști desăvârșiți. 
Udhai Mazumdar, însoţit de discipolii săi, Rohan Dasgupta la sitar și Bhaskar Das la bansuri (flaut de bambus), 
doi tineri maeștri în curs de afirmare și continuatori ai moștenirii lui Ravi Shankar și Sînziana Mircea care a 
completat echipa de muzicieni, interpretând partitura de pian pe care o cânta Hepzibah Menuhin, sora lui 
Yehudi. 
Sînziana este o pianistă care se afirmă pe scenele din Europa, SUA, China si Japonia, printre care Carnegie 
Hall New York, St. Martin-in-the-fields Londra, Tokyo Metropolitan Theater. 

Pe scenă, publicul piteștean avea un nou tablou decât cel obișnuit. Ușor sceptici, dar deschiși la provocări, 
au așteptat nerăbdători primele acorduri. Au fost cuceriţi imediat de ritmul indian. Sunete de dimensiuni divine 
ce se pierd în neant, a făcut audiența să se întrebe ce urmează. Muzicieni din India au rupt o mică parte din 
peisajul și cultura indiană și au adus-o pe scena de la Pitești. Audienţa s-a lăsat purtată de mirajul acordurilor ce 
au fost create special pentru acest turneu din 2017. 

Familiară i s-a părut publicului apariţia lui Alexandru Tomescu cu vioara și a Sînzianei Mircea la pian. O 
interpretare perfectă, demnă de palmaresul muzicii clasice din România. 
Spre final aceste două stiluri de muzică au fuzionat și au stărnit zâmbetul de împlinire pe chipurile spectatorilor. 
La final, participanţii la acest spectacol, au ieșit mulțumiți de momentele trăite. 

Datorită muziciii au călătorit în trecut și au fost martori la prietenia a doi maeștrii ai muzicii clasice din două 
culturi diferite. 

Într-adevăr, pot spune: "Am fost martor la primul concert West meets East în România." 


(Euponia Pie 


= Pitești 


Yuja Wang și Khatia Buniatishvili 


De unii iubite, de alţii criticate, aşa cum este firesc când aduci 
cu tine schimbarea unei imagini vechi de prea multă vreme. Unii 
spun că sunt vulgare și folosesc imaginea pentru a acoperi lipsa de 
talent și cântatul comun. Alţii le numesc genii. lar între cele două 


extreme există foarte multe nuanţe sau păreri. 

Ceea ce cred eu este că Yuja are o virtuozitate incredibilă, 
dar este și un virtuoz al muzicii în general, ea tocmai făcând un 
turneu unde a și dirijat în timp ce a fost solistă, fapt nu la îndemâna 
oricui. Am auzit-o acompaniind cu multă grijă violoncelul ( R. 
Capucon), atentă la a scoate în valoare celălalt instrument, 
partenerul ei de muzică. Am auzit-o improvizând absolut magnific, 
pe măsura ţinutelor sale provocatoare. Nu cred că rochiile ei scurte 
și pantofii cu toc vertiginos înlocuiesc talentul inexistent, pentru că 
talentul este din plin acolo. Ținutele sale servesc marketingului 
care în ziua de azi este împletit cu performanţa scenică. 

Vă invit la un exerciţiu. Închideţi ochii și ascultaţi.Vă place? 
Să nu _ uităm că ea cântă concerte foarte grele ca Bartok sau 
Milhaud. Pe lângă repertoriile alese de toţi, dar în care ea 
excelează, Yuja cântă și ceea este atât de complex din punct de 
vedere muzical că prea puţini îndrăznesc. 

Khatia, pe de altă parte, este o poveste în sine. Îmi aduc 
aminte, un prieten al meu (concert maestru la o mare orchestră 
europeană) mi-a istorist cum în săptămâna în care el era în 
concediu se nimerise să fie programată Khatia cu primul concert 
de Beethoven. După prima zi de repetiţii cu solista, celălalt concert 
maestru l-a sunat să îl roage să vină de acasă să preia 
conducerea orchestrei, pentru că acela nu reușea să se 
concentreze să cânte în spatele Khatiei. Amicul meu s-a înroșit, a 
transpirat, dar a reușit, făcând sforţări teribile, după spusele sale. 

Khatia are o pianistică superioară Yujei, în viziunea mea. 
Virtuozitatea lor este poate cumva asemănătoare, dar 
muzicalitatea georgiencei o depășește pe a celeilalte. Are cântatul 
marilor pianiști de școală rusă veche. Închideţi ochii, iarăși vă 
sfătuiesc, și ascultati. Tot ce mi-a predat mie Lazar Berman, face 
Khatia. În amănunt și exact în acel fel, cu ceva personal peste. 
Fireşte. Da, Khatia are și o sexualitate debordantă, pe care poate 
și-a lucrat-o pentru a ridica nivelul marketingului, dar asta 
îndepărtează doar pe cei rigizi și frustraţi. Khatia are și copii, fete 
care încearcă să o copieze, dar care cad în penibil, căci și curbura 
spatelui și poziţia ei la pian i se potrivesc doar ei. Și cum să spun... 
dă lovitura cine inventează ceva, cei care copiază, sunt doar lipsiţi 
de imaginaţie sau admiratori sinceri, căci cea mai pură formă de a 
admira pe cineva este a-l copia. Dar cine are talentul Khatiei, 
strălucirea ei, tumultul ei glamouros, pathosul ei fierbinte? 

Ele două sunt dovezi că în ziua de azi o femeie poate fi și 
frumoasă, și talentată, și deșteaptă, și spirituală, dar și senzuală, în 
acelaşi timp. Toate acestea cu mult peste medie, în vârful piramidei 
de valori din toate punctele de vedere. Așa-i că strugurii sunt acri 
când nu ajungi la ei? 


loana Maria Lupaşcu 

„ZONA IMAGINARIUM” 


16 OCTOMBRIE 2017 


SOLIȘTI: 
HORIA MAXIM 
MIHAELA ANICA 


LAURA BURUIANĂ 
PROIECȚII VIDEO: 
CĂTALIN CREŢU 


“Zona Imaginarium” a ajuns la 
Filarmonica Pitești în seara zilei de 16 
octombrie. Protagoniști au venit să 
provoace auditoriul „să asculte cu ochii și 
să vadă cu urechile”. Zona Imaginarium 
este un proiect ambițios care dă imagine 
sunetului. 

Iniţiatorii spectacolului spun că „Zona 
Imaginarium transformă şi combină idei, 
gânduri, forme, imagini, sunete, emoţii. 
Cei care au dat naștere acestui proiect 
sunt patru artiști de seamă. 

Horia MAXIM, catalogat unul dintre cei mai buni 
pianiști ai generaţiei sale. Cu impresionanta artă de a 
stăpâni instrumentul, pianistul cucerește scena încă 
din primele momente. Este considerat o carte de 
vizită a muzicii clasice contemporane. Cu un 
repertoriu vast, ca solist — colaborator al unor 
importanţi interpreţi români şi străini în recitaluri 
camerale susținute în ltalia, Israel, Japonia 
Germania, Franţa, Italia, Austria și România. 
LAURA BURUIANA,violoncelista consideră 
instrumentul o prelungire a corpului său. După 
câștigarea premiului | la concursul internaţional 
Young Concert Artists din New York în anul 2003, 
artista s-a bucurat de o înfloritoare carieră pe cele 
mai mari scene ale lumii, Concertgebouw 
Amsterdam, Diligentia Theatre Haga, Konzert Haus 
Berlin, Glyptotek Copenhaga, Castelul 
Fontainbleau. 

MIHAELA ANICA, o remarcabilă flautistă, își 
desfășoară activitate muzicală în toată lumea, dar în 
special în Austria, a doua sa ţară. Are o bogată 
activitate scenică cu numeroase recitaluri şi 
concerte, unele dintre cele mai valoroase lucrări 
din întreaga creaţie camerală şi concertantă 
dedicată flautului. 


CRONICĂ MUZICALĂ - de Iulia LIȘMAN 


CĂTĂLIN CREŢU, cel care dă imagine sunetelor. Are o 
creaţie destul de bogată în care se regăsesc lucrări în 
diferite genuri, de la muzică de cameră şi opusuri 
simfonice la muzică electronică, muzică asistată de 
calculator, lucrări multimedia, etc. Multe dintre acestea 
au fost achiziţionate de Biroul simfonic al UCMR şi i-au 
adus lui Cătălin Creţu mai multe premii. 

The Zone of Sound Fiction în 2017 își conturează 
imaginile prin lucrările cunoscutului pictor, Sorin 
Ilfoveanu și al tinerelor talente Tudor Marinescu, Livia 
Mateiaș, Petrică Ștefan și Marius Strugariu. 

Zona lmaginairium este calea prin care spectatorul este 
transpus prin sunetele pianului, flautului și al 
violoncelului într-o lume creată de ariști vizuali. Muzica 
însufleţește imaginile și prin gânduri și trăiri i-au forma 
emoțiilor. Ochii și urechile sunt captivate de culoarea și 
sublimele sunete. Se lasă purtate de valsul formelor, 
apoi se pierd în neant și când auditoriul crede că s-a 
terminat revine sub o altă formă. Zona Imaginarium 
surprinde prin puterea de a se reconstrui din linii fine și 
sunete line. 


Pitești 


Libertatea de a cânta la pian cum vrei și 
nu ... cum poţi 


Fiecare lecție cu Lazar Berman, . 
fiecare clipă din orele de curs îmi este ! 
comoară, mi-a râmas atât în inima, 

cât și în memorie. Lazar a fost un | 
pianist unic. Și pentru câ încă din 

viaţă era o legendă, dâdea totul fâră 
gelozii elevilor săi, câci, oricum, 
nimeni, vreodată, nu îl va putea 
atinge. Suflul pe care îl avea lecţiile 
cu el, momentele dese în care 
cântâm împreună la două piane, 
astfel înțelegând mai bine decât orice 
explicaţie fluiditatea expresiei piesei 
repective, nu își pot avea comparaţie 
cu nimic. 


Am lucrat cu acest colos al muzicii şi al pianisticii 
timp de cinci ani şi îmi aduc aminte de o infinitate de 
momente, dar cu predilecție de cele în care a trebuit 
Întotdeauna mi-au plăcut tempourile rapide şi 
temperamental aleg mereu însufleţirea. Când i-am 
cântat prima oară „Sonata Aurora” (op 53 sau 
„Waldstein”) de Beethoven, deşi tempo-ul meu era 
în limita de sus a ceea ce se cânta în mod normal 
printre pianişti, ţin minte că maestrului nu i-a plăcut. 
Mi-a spus: 

-Tu nu eşti liberă cu tempo-ul acesta. 

Serios? M-am mirat eu, în mintea mea, 
neîndrăznind însă să spun nimic cu voce tare. Apoi |- 
am ascultat pe el, arătându-mi ce înseamă acel 
tempo care aduce libertatea. Era... o furtună de 
sunete spumoase, care însă îmi era fizic total 
imposibil mie, chiar dacă întotdeauna am avut 
uşurinţa virtuozităţii. Şi m-am gândit cum aş putea să 
fiu liberă pe un tempo care îmi este fizic 
imposibil?Am plecat acasă renunțând repede la 
încercarea de a atinge performanţa maestrului meu, 
zicându-mi că nu se poate, dar, la următoarea lecţie, 
Lazăr Berman m-a întrebat: 

-Nu ţi-am explicat dată trecută? 

-Ba da. 

-Nu eşti de acord? 

-Ba da! 

-Şi atunci? Nu ai lucrat suficient, probabil. 

Am vrut să spun că nu pot, că nu am cum, dar m-am 
oprit, pentru că în faţa lui nu se putea spune <nu 
pot>. Dacă nu poţi... pleci! 


Şi am tăcut, înțelegând că, data viitoare, va trebui să 
ating imposibilul. Nu ştiam cum, atunci. Cum să ating şi 
să depăşesc imposibilul? 

M-am dus acasă şi mi-am împins limitele în fiecare zi, 
crescând liniuţa metronomului până peste imposibil. 
Am ajuns la lecţie fugind disperată pe clape. Nu era ce 
voia maestrul, dar nu era nici ce fusese înainte, un fel 
de compromis între nou şi vechi, dar totul extrem de 
agitat .-Este mai bine, dar încă nu eşti liberă pe tempo- 
ul acesta. Trebuie mai mult. Şi de asemenea, nu este 
expresiv. Înainte era mai expresiv, acum nu mai este. 
În cap, tot în cap, fără a da glas gândului meu, mi-am 
spus... cum aş putea să fac şi expresie muzicală când 
eu sunt atât de speriată de acest tempo nebunesc pe 
care nu îl pot atinge şi care îmi este atât de ne la 
îndemână? 

După un pic de timp de studiu intens, cu țelul de a-mi 
învinge limitele cu fiecare oră de lucru şi de a le depăşi, 
a venit ziua în care am putut. Am putut ce voia el: 
virtuozitate şi expresie. Atunci am înţeles ce voia să 
zică prin libertate. În ziua în care am putut, în care am 
trecut peste zeci de obstacole fizice proprii, am simţit 
libertatea de a cânta cum vreau fără bariere, doar după 
voinţa inimii şi a ceea ce îmi spunea muzica să dau mai 
departe. ASTA este, într-adevăr, LIBERATEA DE A 
CÂNTA, pe care numai „maimultu!” ţi-l poate da, căci 
oricând cu mai mult poţi face orice doreşti. 


loana Maria Lupaşcu 

„O CĂLĂTORIE ÎN LUMEA DANSULUI” 


23 OCTOMBRIE 2017 

Foto: Raluca Georgescu 


O seară de octombrie în care am călătorit în 


lumea dansului. Filarmonica Pitești a găzduit pe 23 
octombrie 2017, începând cu ora 19:00, recitalul "O 
călătorie în lumea dansului”, susținut de Ansamblul 
"Musica Viva", în interpretarea lui FLORIN MITREA - 
violoncel, ANDREEABUTNARU - pian și TIBERIU 


OPREA- vioară, invitat. 

Ideea proiectului Musica Viva aparţine Andreei 
Butnaru, pianista care și-a dorit să prezinte publicului 
lucrări camerale mai puţin cunoscute, dar de o mare 
valoare componistică. 

Partenerul de scenă (și de viaţă!) Florin Mitrea - 
absolvent al Universităţii Naţionale de Muzică din 
Bucureşti - a întreprins turnee în Spania, talia, 


Germania, Japonia, reputând succes şi câştigând 
premii importante. Are înregistrări la radio atât în 
recitalurile camerale, cât şi în concertele simfonice. 
Solist instrumentist, Florin Mitrea este şef partidă la 


Orchestra Naţională Radio Bucureşti. 

Concertul „O călătorie în lumea dansului" are ca 
temei unele din cele mai frumoase pagini scrise pentru 
violoncel şi pian, lucrări inspirate din tradiţia dansului 
european şi sud-american. Pornind de la intonaţiile 
populare, marii compozitori reprezentaţi în acest 
recital au recreat piese de factura clasică, pentru 
două instrumente nobile, care au trimis audiența într-o 
călătorie pe mai multe meridiane. 

Călătoria în Lumea Dansului este o istorie sonoră 
a miniaturilor pentru violoncel şi pian, inspirate din 
melodii şi ritmuri populare europene şi exotice, 
însoţită de o poveste imaginată cu fineţe şi farmec de 
Andreea Butnaru, despre creatorii lucrărilor şi 
semnificaţia lor. 


Filarmonica 
Pitești 


Cei doi muzicieni au interpretat într-un sincron 
perfect fiecare piesă. Pianista a dialogat cu publicul și 


a prezentat itinerariul fiecărui dans. 

Cei prezenţi la emoţionantul concert au 
pătruns într-o altă dimensiune, cea a muzicii și a 
dansului. Fiecare spectator și-a dat șansa de a-și 
alege cel mai perfect partener de dans și a călători în 
lumea creată de actorii principali ai serii. Îmbinarea 
stilurilor de la clasic la ritmurile spaniole au lăsat 
libertate publicului de a visa la călătoria în lumea 
dansului. 


Momentul mult așteptat al serii a fost apariția pe 
scenă a prim-dirijorului Filarmonicii Pitești, Tiberiu 
Oprea, care în această seara s-a întors l-a prima 
dragoste, vioara. După mulţi ani în care pupitrul 
dirijoral a fost partenerul său pe scenă, s-a hotărât, 
aşa cum a spus el, să dea vioara jos din cui. 

Emoții și trăiri intense exprimate prin corzile, 
arcușul viorii și mâna pianistului. Momentul cel mai 
intens a artistului care revine mereu pe scenă pentru 
a transmite cele mai intense sentimente. 

Alături de talentatul violoncelist Florin Mitrea, 
Tiberiu Oprea a interpretat o lucrarea lui E. Wolf- 
Ferrari, Introduzzione e Baletto pentru vioară și 
violoncel. 

„Poveştile” spuse de pianistă au facilitat 
înțelegerea pieselor audiate, astfel publicul a înțeles 
sentimentele exprimate prin pian, violoncel și vioară. 

ORCHESTRA SIMFONICĂ A 
FILARMONICII PITEȘTI 
DIRIJOR: FLORIN TOTAN 
SOLIȘTI: 

MEDA STANCIU 
FLORIN IONESCU-GALAȚI 

În această seară Filarmonica Piteşti este gazda unui 
spectacol ce are ca scop salvarea unui suflet aflat la 
răscruce. 

Pentru că muzica înseamnă iubire, ajutor şi dăruire . 
Oamenii îşi ocupă nerabdători locurile, sunt pregătiţi 
pentru spectacol. 

Luminile din sală s-au stins, doar scena arde 
asemenea unui Luceafăr. Batăi de inimă îsi fac loc 
printre rânduri. Uşor, delicat, muzica îşi face simțită 
prezenţa. În program Vivaldi şi Bach o combinaţie 
între artă şi profunzime. 

Meda Stanciu, violonistă aprecită pentru 
numeroasele interpretări de succes şi Florin lonescu 
o personalitate puternică dar atât de armonioasă pe 
scenă, oferă publicului mult aşteptata interpretare. 
Câtă daruire se poate observa în fiecare mişcare a 
acestor oameni. Orice notă trece prin adâncurile 
sufletului, de parcă ar ramâne pecetluită acolo. 
Publicul este prezent, implicat nu doar auditiv, ci şi 
spiritual, spre final par cu sufletul la gură...valuri de 
aplauze inundă sala fară oprire. 


Piteşti 


Muzică si umanitate 


- de Olga ANDRONACHI 


În pauză impresii curg prin public, şoptind undeva „în 
seara asta e diferit” toată frumusețea adunată în 
câteva cuvinte. 

Revenind, aceeaşi lumină, aceleaşi trăiri plutesc în 


aer. 
Dar, de data aceasta Mozart, graţie şi precizie. Florin 
Totan, important compozitor şi dirijor român apare 
asemenea unui munte pe scenă, unul de talent. 
Atitudinea scenică pe care o deţine atinge o limită a 
excelenţei. Dirijorul exprimă prin mişcari atât de 
explicite, pline de viaţă tot ceea ce doresc a transmite 
şi instrumentele mânuite cu delicateţe. Ca un 
paradox, în unele momente se simte un accent 
puternic spre dur, precis, nu reuşeşte a fi desluşit 
pentru că îşi face loc subtil gingăşia. 

Timpul a zburat fără ocolişuri.Atmosferă de poveste, 
pentru că în seara aceasta personajele vor să creeze 
un „final fericit” pentru cineva. 


Filarmonica 

„Bach este Tatăl, Mozart este Fiul și Sfântul 
Duh este Beethoven” 


Interviu cu dirijorul Florin TOTAN 


Foto: Raluca Georgescu 


-În concertul din această seară la Filarmonica 
Piteşti, veți dirija Vivaldi, Bach și Mozart. Dintre 
acești mari compozitori, pe care îl preferați? 
-Preferatul meu este Moitzart. Pentru mine, muzica 
începe și se sfârșește cu Mozart. Este centrul 
universului meu spiritual și muzical. Pentru mine 
Mozart este Zeul Panteonului muzical. În unele dintre 
concertele mele am găsit o exprimare: Bach este Tatăl, 
Mozart este Fiul și Sfântul Duh este reprezentat de 
Beethoven și de toţi ceilalţi care urmează. Beethoven 
deschide perspectivele muzicii pentru modernitate. 
Importanţi sunt primii doi, Tatăl și Fiul. 


-Aţi dirijat lucrările multor compozitori. Care stil îi 
este potrivit artistului român? 

-Aici este vorba de cultură. Ca să fii un rafinat al 
stilurilor muzicale, trebuie să înveţi mult, să urmărești 
concerte, să studiezi cu marii muzicieni ai lumii, cum 
am studiat eu opt ani cu marele Celibidache. În acest 
fel poţi să fii foarte bun în stilul clasicism vienez, 
Mozart, în romantism, indiferent că e Bruckner, Mahler 
sau Brahms, și în modernism. Apoi trebuie să iubești 
foarte mult folclorul și muzica românească al cărui 
reper primordial este întotdeauna George Enescu. Un 
compozitor universal, dar, din păcate, prea puţin 
cunoscut. Aici este vina artiștilor și interpreţilor români 
care nu l-au promovat suficient în lume. 


Dirijorul Florin Totan s-a născut într-o 
familie de muzicieni. A studiat dirijatul 
de orchestră cu Maestrul C. Bugeanu, 
la Academia de Muzică din Bucureşti, 
s-a perfecţionat în cadrul cursurilor de 
măiestrie, alături de Sergiu 
Celibidache la Munchen şi Mainz, 
F.Ferrara la Siena şi R. Schumacher la 
Berlin şi Paris. 

Conduce renumite orchestre, printre 


care: Berliner Symphonie Orchestrer, 
A.I.M.S. Symphony Orchestra din 
Dallas, Logmont Syphony Orchestra 


(Denver), Southampton Youth 
Orchestra (Anglia), Barcellona 
Chamber Orchestra, City of Cadiz 
Orchestra etc. 

Din 2000, devine dirijor al orchestrei 
simfonice a Filarmonicii “ION 
DUMITRESCU” din Râmnicu Vâlcea. 


-Prin comparație, preferaţi o orchestră din 
România sau din străinătate? 

-În străinătate este mai multă disciplină, fiind 
orchestre foarte mari și foarte bine plătite, sunt 
profesioniști. La noi s-au schimbat foarte multe față de 
1989;  instrumentistul român este mai serios, mai 
punctual, își ia meseria în serios. A realizat că nu face 
nimic dacă nu studiază, rămâne acasă. În concluzie, 
muzicianul român s-a dezvoltat foarte mult în ultimii 27 
de ani. 


-Aveți un obiectiv, cel de a-i face pe oamenii să se 
întoarcă spre manifestul cultural... 

-Da, mă mândresc cu asta. Eu am creat prima 
orchestră privată din România și cred că este prima 
inițiativă privată din cultură. După mine a apărut 
Teatrul Masca, al lui Mihai Malaimare, și Teatrul Act al 
lui Marcel lureș. Acum am un proiect extraordinar, 
conceptul Colțea, așa cum îl numesc eu. Duc muzica 
și cultura peste tot, în parcuri, în mall-uri, nu numai pe 
scenă și în cadrul stagiuniilor, este foarte important. 
Fac asta ca să îi atrag pe oameni spre concert, 
spectacol, teatru, către manifestările care impun 
civilizaţie și respect, de asta avem nevoie în România. 


(Eupkonia 


-Acest proiect credeţi că îi va face pe tineri să fie 
mai receptivi la muzica clasică? 

-Da, l-am făcut și aici, la Pitești. l-am spus domnului 
director să facă mai multe evenimente de acest gen 
să îi aducem și pe tineri. Primul concert a fost în piața 
din faţa primăriei. A fost o nebunie, îmi strigau 
oamenii să vin mai des. De ce credeți că strigau 
asta!? Oamenii au nevoie de cultură, nimeni nu mai 
citește azi. În metroul din București, eu sunt singurul 
nebun care are o carte în mână, ceilalţi sunt cu 
mobilul. Eu nu practic Facebook, WhatsApp, habar 
nu am ce sunt toate aceste modernități și mondenităţi 
de care nu sunt interesat. Eu practic lectura 
mântuitoare, celelalte sunt pătimitoare. 

Întâlnirea cu maestrul Celibidache a fost 
definitorie pentru cariera dumneavoastră? 

-A fost revoluţia muzicală din viața mea. Să vedeți 
filmul fiului său. Filmul „Octav” este regizat de fiul său. 
Întâlnirea cu el a fost mântuitoare, revelatoare. A fost 
cotitura cea mai importantă în viața mea. Cântam în 
Filarmonică, eram contrabasist, apoi m-am apucat de 
dirijat. Am fost opt ani la el la Munchen, m-a învăţat 
foarte multe, mi-a revelat tot feluri de adevăruri, 
pentru el muzica era adevăr. De la el am învăţat 
muzica. 


-Cum se împacă pasiunea pentru muzică și cea 
pentru pescuit? 

-Nu se lovesc. De obicei sunt întrebat cum am 
răbdare să stau la pescuit, având în vedere că sunt 
atât de agitat. Mi-am cumpărat barcă și stau toată 
ziua, nu mușcă peștele, stau și meditez, citesc, mă 
bucur de natură. 


Filarmonica 
Pitești 


-Militaţi pentru bine adevăr și frumos. Muzica 
clasică despre asta este? 

-Eu lupt pentru bine, adevăr și frumos deoarece 
acestea sunt trei caracteristici ale antichităţii grecești. 
De exemplu, marele filosof Friedrich Nietzsche spunea 
că pentru el aceasta este societatea ideală. Și pentru 
mine este la fel. Neavând cum să ne întoarcem la 
antichitatea grecească și trăind în „prezentitatea” 
românească, prefer zona rurală a României, prefer 
satul românesc. De când sunt dirijor la Vâlcea, mi-aș 
petrece toată viața în munții Vâlcii și pe lacurile din 
Vâlcea, sunt și un mare iubitor de pescuit. Nu mai vreau 
să plec în nici o ţară din lume, am văzut destule. Eu 
vreau să cunosc România, să mă bucur de ea. 
Singurele destinaţii de care sunt legat ombilical sunt 
Grecia și Parisul. 


Dacă ești prea mult Yang, nu ai nevoie de Yin? Dacă 
ești prea agitat și nervos, înnebunit de marasmul 
vieţii și de capitala sufocantă cum e Bucureștiul, ai 
nevoie de liniște, de pace. Din acest motiv îmi place 
pescuitul, aș sta tot timpul numai acolo. Acum sufăr, 
trebuie să așteptpână la primăvară. 


-Cu ce captură vă mândriţi la capitolul pescuit? 
-Un păstrăv de două kg jumătate, dar, având în 
vedere că e păstrăv, înseamnă enorm, echivalentul 
unui crap de 20 de kg (râde). 


-Vă mulţumesc și vă urez succes! 
- Același mulțumesc și dumneavoastră. 


lulia Lișman 


(Eupkonia 


CONCERT CAMERAL 
30 OCTOMBRIE 2017 


SOLIȘTI: Răzvan SUMAM și Daniel GOIȚI 


Doi muzicieni, Răzvan Suma și Daniel Goiţi, au venit 
la Filarmonica Pitești, împreună cu două 
instrumente magice, violoncelul și pianul, pentru a 
primi răspuns la întrebarea Vă place Beethoven? 
Concertul din seara zilei de 30 octombrie a încheiat 
turneul naţional. 


Într-un duet instrumental spectaculos, cei doi 
muzicieni protagoniști, Răzvan Suma și Daniel Goiţi 
au interpretat trei sonate pentru pian și violoncel 
semnate de celebrul compozitor german 
Beethoven: Sonata în la major, op. 69, nr. 3, Sonata 
în do major, op. 102, nr. 1, și Sonata în re major, op. 
102, nr. 2. 

Razvan Suma este unul dintre tineri muzicieni 
români, cu experienţă și cu un repertoriu cuprinzator. 
Violoncelul la care cântă artistul a fost conceput de 
lutierul Charles Adolphe Maucotel, unul dintre cei 
mai apreciaţi creatori de instrumente ai epocii sale, a 
fost realizat la Paris în anul 1849. “Violoncelistul 
Razvan Suma a fascinat publicul prin talentul, 
sensibilitatea şi inteligenţa sa”, așa îl caracterizează 
renumita publicaţie germana “Das Orchester” pe 
violoncelistul român. 

Colegul său de scenă din acest turneu, Daniel Goiţi 
absolvent al Academiei de Muzică Gheorghe Dima 
din Cluj-Napoca, şi-a desăvârşit formarea artistică în 
cadrul Academiei de Arte din Berlin, a fost invitatul 
unor importante festivaluri şi a realizat concerte şi 
recitaluri în Grecia, Austria, Republica Moldova, 
Franţa, Ungaria, Germania, Marea Britanie şi SUA. 
A concertat în România alături de cele mai 
importante orchestre . 


Filarmonica 
Pitești 


Vă place Beethoven? 


CRONICĂ MUZICALĂ - de lulia LIŞMAN 

Foto: Raluca Georgescu 


O atmosferă melancolică a învâluit sala. Era sfârșitul 
unui turneu la sfârșit de octombrie. Pentru artiști au fost 
ultimele momente dintr-o etapă a vieții lor. Acordurile 
pianului au fuzionat cu cele ale violoncelului și parcă 
s-au pus de acord ca totul să decurgă mai greu pentru 
auditoriu și pentru artiști. Fiecare sunet a trecut dincolo 
de scenă, a ajuns la public și la făcut să simtă durerea, 
singurătate violoncelului și sublimul din clapele pianului. 
Era liniște, întunericul sălii a fost părtaș la Sonatele lui 
Bethowen și le-a făcut mai melodioase decât ar fi gândit 
compozitorul. 

Au beneficiat de plasticitate, de diferențieri evidente 
între puterea, forță şi fineţea sunetelor. Sonate intense, 
agresive, negative dar în același timp pure, s-au împletit 
și au creat imaginea clar-obscura a concertului. 

Sunt convinsă că inţiatorul proiectului, Răzvan Suma a 
primit răspuns la întrebarea: Vă place Beethoven? 
Concertul a fost un act artistic excepţional. 


(Euponia 008 


-sl= Pitești 


„Este criză în lume de corniști, nu 


doar în România” 
Interviu cu cornistul Mihai SÎRBU 


Mihai Sîrbu a studiat la Liceului de Arte „Octav 
Băncilă” din laşi şi la Academiei de Muzică 
„George Enescu” din acelaşi oraș. La îndrumat 
profesorul Petrea Giîscă, alături de care a 
concertat mai târziu pe scenă. Mihai Sîrbu este 
managerul Filarmonicii din Botoșani. Îi place să 
managerieze la fel de mult cum îi place să cânte la 
corn. 


-Cum se împarte munca de manager cu cea de 


solist? 

-Sunt în primul rând artist, manager sunt din 2011. 
Am fost angajat ca prim cornist la Filarmonica din 
Botoșani, la Opera din lași și am colaborat cu mai 
multe instituţii din ţară ca și prim cornist în 
Orchestră. Din anul 2011 am început activitatea 
solistică și am ajuns în acest moment la peste 75 
de concerte ca solist. Pentru un instrumentist de la 
noi, nu e mult, e foarte mult. 

-Ce vă place cel mai mult, să cântaţi sau să manageriați? 
-Dacă vreţi să îmi faceți un rău, luaţi-mi cornul. Asta e tot ce pot să spun. 


-A fost vreun moment în care ați vrut să renunţați la postul de manager și să vă dedicați doar muzicii? 
-Nu pentru că managementul devine la un moment dat parte din tine, nu poți fără. Important e să ai o echipă 
foarte bună, mă refer la manageriat. Sunt probleme peste tot în instituţii. Abia după cinci ani am reușit să aduc 
Filarmonica pe linia de plutire. Au fost și tensiuni în timp, dar s-au rezolvat și acum e totul bine. În acest moment 
potsă spun că fac ceea ce îmi place. 


-Cum a fost prima întâlnire cu instrumentul la care cântaţi, cornul? 

-În 1986 am făcut liceul de artă, Octav Băncilă din lași, l-a examen toţi voiau clarinet și trompetă, voiau să cânte 
muzică populară. După ce profesorii s-au uitat la degete, la buze și la dantură, mie mi-au spus: cornul. Am 
început să plâng, nu de bucurie, nici nu auzisem de corn. Abia după doi-trei ani am început să înțeleg ce 
înseamnă cornul, în primii doi ani a fost totul forțat. Din primul an la Conservator m-am angajat la Opera română 
din lași. M-am dus la fostul meu profesor de corn, Nicolae Mustaţă și mi-a zis că nu am cum să merg eu, abia am 
terminat școala, sunt în anul |. Erau patru sau cinci contra candidaţi, eu eram cel mai tânăr, dar am reușit. Am 
colaborat mereu cu Filarmonica din Bacău și cu cea din Botoșani, așa s-a legat povestea mea de Botoșani. 


-Se mai studiază astăzi cornul? 

-Foarte puţin, este un instrument foarte greu. Este criză în lume de corniști, nu doar în România. Nici o 
Filarmonică nu are partidă completă la corni. Colegul meu din seara aceasta e prim cornist la Ateneu, sunt cinci 
corniști, în mod normal at trebui să fie minim șase. Nici la mine la Botoșani nu sunt în formaţie completă, avem 
doar doi corniști. Nici prost pregătiţi nu sunt. Situaţia pare a se îmbunătăţi, s-au mărit salariile. Important e ca 
autorităţile locale să sprijine demersul. Din punct de vedere financiar ne descurcăm bine. 


-Ce program aveți în această perioadă la 


Filarmonica Botoşani? 

-Avem 12 concerte în luna decembrie. Un concert 
caritabil, Seară de operă cu o mezzsoprană din 
București, apoi la Rădăuţi, la Suceava. Pe 6-8 
decembrie cu Tudor Gheorghe, apoi Gheorghe 
Zamfir, urmează lris și Felicia Filip. La o sală de 800 
de locuri, s-au vândut toate biletele. Din acest punct 
de vedere e foarte bine. 


-De ce credeţi că s-a compus atât de puţin 
pentru corn? 

-Cornul este un instrument pentru concert solo. 
Sunt instrumente din alamă și nu este ușor de suflat, 
trebuie să îţi placă. 


-Cum vi se pare publicul din Botoșani prin 
comparație cu cel din țară și din afară? 

-Nu îl putem compara cu cel din marele orașe. În 
ultima perioadă am reușit să aducem foarte multă 
lume la concerte. 


Filarmonica 
Pitești 


De exemplu, anul acesta am avut 10 concerte în 
Stagiunea estivală, în aer liber, pe Pietonalul Unirii. Au 
venit peste 5.000 de oameni, în urmă cu cinci-șase ani 
nici nu se discuta așa ceva. Vin să cumpere bilete pentru 
concertul de Anul Nou, pe care nici nu le-am pus în 
vânzare. Raportul pe anul 2016 a arătat 85 de concerte 
într-un an, asta înseamnă că muzica se caută. 


-Care este publicul care vine la concertele de la 
Filarmonică? 
-La concertele rock, pop simfonic, muzică de film, muzică 
sud-americană avem public mai tânăr. Publicul meloman 
face parte din altă generaţie. La concertul săptămânal 
avem undeva la 300 spectatori. Facem tot felul de 
evenimente pentru toate publicurile. Se vede o 
îmbunătăţire dela anlaan. 
-Vă mulţumim ! 

lulia Lișman 


Foto: Raluca Georgescu 

CONCERT CAMERAL 
SOLIȘTI: 

Ștefan IGNAT 
Marta SANDU 
Corina MURGU 
loana Maria LUPAȘCU 


Foto: Raluca Georgescu 


Sincer, nu mă aşteptam ca lunea trecută să vină atâţia 
spectatori la Filarmonică! Aşteptarea era şi de partea 
organizatorilor: se propunea ceva nou, special, un fel de cinstire, de 
preţuire a muzicii româneşti şi impactul urma să fie testat. Este 
vorba de un proiect cultural pe care şi l-a asumat baritonul Ştefan 
Ignat. Roluri ca Oedip Escamillo (Carmen), Alfio (Cavalleria 
Rusticana), Scarpio (Tosca), Contele (Nunta lui Figaro) l-au 


consacrat. 

Voce apreciată pe scenele lumii, îndrăgitul bariton a venit din 
nou, cu entuziasm, la Piteşti. 

Proiectul, în parteneriat cu Filarmonica argeşeană, vine 

după ce piteştenii au fost încântați de alt proiect al artistului: Oedip. 
A fost un succes binemeritat! Proiectul a fost botezat de directorul 
Jean Dumitraşcu „Româneşte”. 
. Împreună cu Cristina Marta Sandu, conjudeţeana noastră 
| (parteneră şi în „Oedip”), Ştefan Ignat a fost sufletul spectacolului. 
La pian -— loana Maria Lupaşcu, iar la vioară — Corina Murgu. 
Soprana, fiică a cunoscutului (nu numai în Curtea de Argeş) Sandu 
Nichita (Argcoms), a întregit seara cu o prestație pe măsura 
vibraţiei ce a încântat sala. 

Un minunat pandant: o expoziţie (datorată lui Sandu Nichita) 
cu valori ale artei populare din Argeş: costume din zonă, ceramică 
şi obiecte din lemn. 

În repertoriu: Enescu, Brediceanu, Bretan, |. Dobrinescu, 
Aurel Eliade, G. Grigoriu, D. Capoianu şi alţii. 

Spectacolul, dedicat Centenarului Marii Uniri, va beneficia 
de un turneu prinţară. 


Foto: Raluca Georgescu 


Traian Ulmeanu 


(articol preluat din ziarul „Argeșul”) 

„<Oedipe> este superbul din noi, din fiecare om” 


Interviu cu baritonul Stefan IGNAT 

Foto: Raluca Georgescu 


-Ce v-a provocat din ,„Oedipe”? 

-M-a provocat să înțeleg foarte bine opera și subiectul 
destul de încâlcit. Ce anume se produce dincolo de noi, 
și ne face soarta să aibă întâietate în tot ceea ce facem. 
„Oedipe” este opera operelor, este opera finală, după 
ce faci alte opere o poți înțelege. 


-Dacă nu ați fi fost bariton, ce ați fi ales? 

-Nimic, nu aș fi făcut altceva. Imi plac animalele de 
casă, foarte mult, poate aș fi făcut ceva în această 
zonă. 


-Pe scenă, în ce rol, în ce limbă vă exprimaţi cel mai 
bine? 

-Fiecare piesă, operă, o interpretez așa cum a fost 
scrisă și gândită. Există și piese care trebuiesc cântate 
în limba română, cum ar fi „Oedipe”, pe care eu mereu 
susţin că trebuie cântată în limba română. Așa am avut 


și concertul de aici, am interpretat „Oedipe” în limba 
română. 


-Ce este ,„Oedipe” pentru dumneavoastră? 

-E o înflorire a sufletului, mă înalţă, este superbul din 
noi, din fiecare om. Este ceea ce ne dă aripi spre a 
înțelege ceea ce suntem, încotro ne îndreptăm și de 
unde venim. „Oedipe” este de unde vii și unde ajungi. 


ds 

Ștefan Ignat este absolvent al Universităţii 
Naţionale de Muzică Bucureşti. 

Repertoriul său este unul vast cuprinzând 
lucrări de operă semnate de compozitori 
precum Giacomo Puccini, Giuseppe Verdi, 
Richard Strauss, Wolfang Amadeus Mozart, 
Gioachino Rossini, Camille Saint-Sâens, 
Jules Massenet, Richard Wagner. Laureat al 
unor prestigioase concursuri internationale 
de canto: “Premiul Guvernului Japonez “ — 
1997, “Voci Verdiene” Busseto 1997, 
“David Ohanesian” Forumul Muzicii 
Românesti — 2002, “Arte” pentru rolul Oedip — 
Festivalul “G. Enescu” — 2003, etc. 


P— 


-Cum este viața unui bariton, ce o defineşte? 
-Viaţa este agitată, este viața unui artist normal, 
dar cu altfel de calități. Este vocea normală a 
oricărui om pusă pe o linie a interpretării, putem 
face din ea cea mai caldă voce pentru 
ascultător. 

-Cum a fost primit, Oedipe” în străinătate? 
-Foarte bine, eu am făcut premiera în America, la 
Illinois, în Italia am făcut Oedipe la Cagliari, la noi în 
România am făcut până în prezent opt producții. A 
fost pusă în scenă la lași și patru producții la 
București. Cu „Oedipe pe înţelesul tuturor” avem 30 
de concerte făcute în toată ţara, la Praga, la New 
York, în Ungaria. 


-Aţi fost desemnat de două ori „Cel mai bun 
cântăreț de operă din România”. 

-Au fost două momente importante din viața mea, 
2003 și 2011. Asta nu înseamnă că în ceilalţi ani nu 
m-am înţeles cu opera (râde). 


-Cât lucraţi pentru un spectacol? 
-Enorm, zile, ore, nopţi nedormite. Pentru un rol 
trebuie să înveţi tot timpul, nu există noapte sau zi. 


-Simţiţi că aţi atins apogeul în muzică? 

-Da, l-am atins, pot să spun asta. Apogeul îl atingi 
cântând, iar când faci asta foarte mult, poţi spune că 
ești mulțumit de cee ce ai realizat. 


-Vă mulțumesc! 
-Și eu dumneavoastră. 
lulia Lișman 


(Eupkonia a ANI 


Pitești 


„Mă reprezintă Mimi din La Boheme de Puccini” 
Interviu cu soprana Marta-Cristina SANDU 


-Cum vă simțţiți atunci când concertaţi pe scena 
Filarmonicii Piteşti? 

-Emoţiile mele sunt amplificate, dat fiind faptul că sunt 
născută în Curtea de Argeș. Aparţin acestui loc din 
toate punctele de vedere. 


-Cum a fost întâlnirea cu muzica? 

-Totul s-a întâmplat treptat, cred că așa m-am născut. 
Am luat contact cu muzica de mic copil, nu îmi 
amintesc momentul, știu doar că am trăit muzica. 


-Meseria de soprană necesită sacrificii? 

-Nu cred că se pot numi sacrificii, pentru că este un 
mod de viaţă pe care îl alegi și ţi-l asumi. Nu este un 
chin sau o renunțare. Satisfacţia este mult mai mare 
decât așa numitele sacrificii. 


-Dumneavoastră ați întâmpinat momente în care ați 
spus „stop”, aţi vrutsă renunţaţi? 

-Da, au fost, dar niciodată nu am spus „stop” cu toată 
convingerea. 


-Aţi interpretat vreun rol care v-a marcat, a rămas 
referință pentru dumneavoastră? | 
-Îmi place și cred că mă și reprezintă, Mimi din La 
Boh&me de Puccini. i 


-Când ați terminat studiile în România și ați plecat 
în străinătate, cum aţi perceput schimbarea? 

-Afost o diferenţă enormă. În primul rând, pornind de la 
relația profesor-student și, în al doilea rând, modul de 
abordare a acestei meserii. 


-Știu că în copilărie cântați rock. Astăzi, unde a 
rămas acesta în viața dumneavoastră? 

-Rockul este în viața mea permanent, nu a rămas 
undeva. 


-V-aţi întoarce la el? 
-Niciodată pe scenă. 


-Cum este viața unei soprane? 

-Mie mi se pare viața unui om normal. Este un stil de 
viață pe care mi l-am asumat și nu știu să trăiesc altfel. 
Am grijă să nu răcesc, să nu beau rece, să dorm, să 
studiez, să beau multă apă. 


-Trei lucruri pe care soprana Marta Sandu le 
respectă cu sfințenie? 

-Adevărul, iubirea, pentru că este primordială, şi 
curăţenia. 

-Vă mulțumim! 


lulia Lișman 


(Euplapnia 


Filarmonica 

Emoţie și dramă 


9 NOIEMBRIE 2077 


CONCERT SIMFONIC 


ORCHESTRA SIMFONICĂ 
A FILARMONICII PITEȘTI 
DIRIJOR - RADU CIOREI 


sous - HORIA MAXIM 


Foto: Raluca Georgescu 


Un program frumos structurat, început cu 
„Burlesca pentru pian şi orchestră în re minor” a lui 
Richard Strauss. Acesta propune un stil ce are la 
orizonturi o linie armonioasă, clasică, iar la bază un 
concept modern. Punctul de atracţie al serii de 9 
noiembrie 2017? Pianul! Horia Maxim, unul dintre cei 
mai apreciaţi pianişti ai generaţiei sale, reuşeşte din 
plin să pună în valoare această operă dificilă. 
Mişcările pe clapele pianului ajung a purta un dialog, 
Horia Maxim comunică nu numai cu orchestra și 
dirijorul, ci şi cu publicul. Pare a fi un desen, în care 
degetele sunt pensule moi, iar „notele-vorbe” ating 
praguri ale expresivităţii. Coboară la locul lor, pentru 
că pianistul ştie să le ţină în frâu, se conduc şi se 
completează reciproc. Muzica a pătruns în sală printr- 
o fluiditate relaxantă, adesea aruncând şi accente 
provocatoare. 

de Olga Andronachi 


PA , a 4 /4 «| "-] 
Când mâinile au părăsit clapele pianului dialogul s-a 
sfarşit în afară, dramatic. În interior, fiecare a rămas cu 
fărâme din acorduri măiastre. 

Spectacolul continuă cu Simfonia nr. 6 în si 
minor , op. 74, „Patetica”, în patru părți: Adagio - 
Allegro non troppo, Allegro con grazia, Allegro molto 
vivace, Finale: Adagio lamentoso. Simfonie definită 
ca o enigmă, şi rotunjită de personalitatea sensibilă a 
lui P.|. Ceaikovski. Emoţia, drama sunt ingredientele 
nelipsite din muzica sa, printre care picură: graţia, 
romantismul, liniştea, dar şi tenebre din adâncurile 
sufletului. Totul pluteşte în jur, acest „tot” este condus 
remarcabil de către dirijorul Radu Ciorei, personalitate 
muzicală ce deţine o experienţă deosebită. Spiritul 
său la fel de emotiv copleşeşte scena. Mişcările sale 
lente urcă şi coboară, însoţite de o adâncime 
profundă. Muzica este stăpânită grațios, cuibărindu- 
se în toate colţurile sălii. Finalul vine cu o senzaţie de 
eliberare, ca moartea după o viaţă agitată, senzaţie 
răsplatită de către public prin vii aplauze şi mulțumiri! 


(Eupenia = A 
„Notorietatea impune o anumită 
autoexigenţă” 


Interviu cu pianistul Horia MAXIM 


4. 
Pra uraa 

Horia Maxim, un artist extrem de exigent. Criticii îl consideră unul dintre cei mai buni pianişti ai generaţiei sale, 
Horia Maxim este un muzician prezent pe scena sălilor de concerte, aceasta oferă una dintre cele mai importante 
referinţe despre talentul său artistic. Anvergura staturii sale de interpret este sugerată, nu mai puţin, de 
complexitatea expresiei muzicale demonstrate de acesta în abordarea unui repertoriu vast şi complex, ca solist 
concertist în peste 500 de concerte. 


-În această seară (9 noiembrie 2017) sunteţi invitat la Filarmonica Pitești în calitate de solist. Ce ne puteți 
spune despre pasiunea pentru pian? 

-În primul rând, este o pasiune pentru muzică, cu ajutorul pianului îmi pun pasiunea în act. Îmi este greu să spun 
ce reprezintă muzica pentru mine, muzica este ceea ce sunt eu. 

-O instituţie culturală cum este Filarmonica într-un oraș, este un aspect pozitiv din orice punct de vedere 
am privi. Având în vedere că ați concertat în repetate rânduri pe această scenă, ce impresie v-a făcut? 
-Este foarte important să existe astfel de intituţii. În Pitești există interes și din partea publicului, și de cealaltă 
parte. Filarmonica este într-un proces de definire, eu aşa o văd. 

-Studiaţi de foarte mulți ani acest instrument. Mai are pianul vreun secret pentru dumneavoastră? 
-Întotdeauna are și va avea. Privind dintr-o perspectivă e un lucru bun să descopăr mereu că este ceva de 
reconstruit. 

-Criticii spun că aveți o tehnică desăvârșită, ce v-a făcut să educați talentul atât de strict? 

-Cred că fiecare interpret caută să își educe talentul în direcția obținerii unui adevăr muzical. Automat se caută și 
soluții instrumentale, în cazul meu pianistice. Tehnica instrumentală este o pârghie pentru a atinge un adevăr pe 
care îl cauţi, nu este un scop în sine. 


Filarmonica 
Pitești 


(Eupkenia 


-Este grea povara perfecțiunii, având în vedere că sunteţi un nume mare în muzica clasică? 
-Perfecțiunea este o povară, dar trebuie găsit un echilibru. În ceea ce privește renumele în muzica clasică, e bine 
să nu ne gândim niciodată, pentru că atunci într-adevăr poate deveni o povară. 


-Notorietatea pe care aţi dobândit-o, a adus și o responsabilitate mai mare? 
-Notorietatea fixează, impune o anumită autoexigenţă. Pe de altă parte este și o formă de pericol ca lucrurile să 
fie lăsate în siajul notorităţii. Datorită felului meu de a fi, nu există pericolul ca notorietatea să fie luată ca pe un dat. 


-Când un artist se află pe scenă, 
pentru cine cântă? Pentru public 


sau pentru el însuşi? 

-Lucrurile nu pot fi separate. Cântăm 
pentru public, dar prin noi. Simţim și 
transmitem mai departe, altmiteri nu 
ar fi ce trebuie. 


-În urmă cu puțin timp (16 
octombrie 2017 - n.red.) ați fost pe 
această scenă cu „Zona 
Imaginarium”. Ce ne puteți spune 
despre acestproiect? 

-E în proces de dezvoltare, vom 
continua și anul viitor. Sunt optimist, 
lucrurile au funcţionat foarte bine, 
am avut o colaborare extraordinară 
cu ceilalți artiști implicaţi. Am motive 
să cred că anul viitor vom realiza 
ceva ce va depăși ce s-a întâmplat în 
acest an. 


-„Zona Imaginarium” e ceva nou 
pentru publicul din România, 
muzica şi imaginea fac echipă, 
provoacă urechea să vadă și ochii 

să asculte. | | o 
Auditoriul a înţeles mesajul aşa cum a fost Scopul nostru a fost să găsim o soluție ca muzica și 

imaginea să fuzioneze prin intermediul multimedia. 
conceput? 


-Cred că pentru un anumit public adresarea noastră nu 
a fost cea adecvată. Comunicarea este altceva decât 
partea artistică și presupune oameni specializați. 
Ideea este foarte bună, am primit semnale din toată 
țara, a plăcut publicului. 


-Din echipa artiștilor plastici au făcut parte tineri 
absolvenți, alături de celebrul pictor Sorin 
Ilfoveanu. 

-Împreună cu Mihaela Anica și Cătălin Creţu, colegii 
mei, am căutat cea mai bună soluţie vizuală. A fost un 
concurs cu artiști plastici din care am selectat patru, iar 
maestrul llfoveanu a fost invitat special. 


-Muzica v-a răpit momente importante din viața 
dumneavoastră? 
-Mi-a răpit momente 
recompensat. 


importante, dar m-a și 


-Aveți și alte pasiuni în afara muzicii ? 

-Mi-ar plăcea să spun că am hobby-uri, dar nu am. 
Lectura poate fi o pasiune, dar nu aș trece-o în zona 
hobbyului, este un nutrient al vieţii mele. Cred că ar fi 
interesant să mă ocup și de altceva. 


-Dacă nu ați mai face muzică, ce i-ar lua locul? 
-Orice altceva. Sunt pregătit să cred că aș putea face 
orice. 


-Vă mulţumim! saca 
” lulia Lișman 


(Euppnia 


Filarmonica 
Pitești 


„Muzica este matematică, disciplinează” 


Interviu cu dirijorul Radu CIOREI 


-Înainte de a vă naște, ați primit o urare 
de la maestrul Dinu Stelian. Credeţi că a 
fost un imbold, primul pas spre cariera în 
muzică? 

-E posibil, a fost prima urare. Am avut muzica 
în casă. Tatăl meu a făcut Conservator, pian, 
la Timişoara, mama avea o voce de operă 
extraordinară. La noi erau serate muzicale cu 
cei de la operă, am crescut în ambianța 
muzicală. Am fost în liceul de operă, de mic în 
corul operei, acolo am câștigat primii bani pe 
stat de plată. Erau 25 de lei, un leu era 
impozitul de spectacol. Avem repetiţii cu 
maestrul de cor, cu regie, costume, totul 
profesionalist. Ca să înţelegeţi ce însemnau 
acei bani, din trei spectacole, mi-a cumpărat 
mama un trening care costa 66 de lei. 


-Este a doua oară când veniți la 
Filarmonica Piteşti. Când ați venit prima 
dată, ce impresie v-a făcut publicul, 
orchestra? 

-A fost o surpriză foarte plăcută, nu 
cunoșteam orchestra, nu cunoșteam publicul, 
dar a fost o impresie reciproc plăcută. Ne-am 
înțeles foarte bine și am făcut un concert 
frumos pentru un public călduros. A fost un 
motiv în plus să revin cu mult drag și anul 
acesta. 

-Cât de important este, în opinia dumneavoastră, 


ca într-un oraș să existe o filarmonică? 

-Aceasta este o discuţie mai lungă. Pot să spun altceva, 
tuturor prietenilor mei, care au copii, le-am recomandat 
să facă un instrument muzical. Chiar dacă se duc la 
școala de muzică și fac 8 ani sau fac acasă câţiva ani, 
un instrument îi poate face să își formeze o carieră din 
asta. Anii invesiţi în instrument sunt foarte importanți 
pentru educaţia unui copil. Le deschide un alt orizont, 
muzica este matematică, disciplinează. Am foarte 
multe exemple de copii, elevi apoi studenţi care veneau 
la concertele de muzică simfonică la Constanţa, chiar 
dacă erau studenţi la București. Nu am auzit de nici un 
caz în care să îi vezi cu alcool, cu droguri sau altceva. 
Cred că în educaţia unui tânăr este foarte important să 
existe muzica. Pe vremuri, la Cluj, fratele mamei, în anii 
30, era la un liceu de cultură generală și, în clasele V- 
VIII, făceau muzică cu Marțian Negrea, un mare 
compozitor și autor al singurului tratat de armonie după 
care se învaţă la Conservator. La acest nivel se studia, 
în timp s-a diluat. 

-După atâţia ani în muzică, mai aveţi de învățat, 
de realizat? 

-Tot timpul avem de învăţat, în orice meserie, mai ales 
în muzică. Înveţi de la cei din jur, din partituri, spectrul e 
foarte larg. 


-Un dirijor, când pleacă pe acest drum,ce ţel îl animă? 
-Nu m-am gândit la asta niciodată. Fiecare își dorește să 
dirijeze un ansamblu cât mai bun, fiecare are o lucrare 
preferată. Eu am facut multe în cariera mea. Mereu e mai 
ușor să privești în urmă. 


-Într-un interviu aţi afirmat că printre cele mai 
importante lucruri într-o ţară este cultura. Ce spuneți 
de România în cheia acestei afirmații? 

-Cultura, educaţia, sănătatea sunt importante. Din păcate, la 
noi și nu numai, toate acestea sunt la etc. Sunt trei piloni 
importanți. In străinătate, pentru a începe o relaţie 
diplomatică între două state, trebuie să legi relaţii culturale, 
este obligatoriu. Abia după, se vorbește de petrol, 
agricultură şi alte lucruri. 


-Cum se împacă pasiunea pentru sport cu cea pentru 
muzică? 

-Îmi place fotbalul, tenisul, călătoriile. În perioada în care 
exista Filarmonica din Constanţa și eram director, căutam 
turnee cât mai interesante și mai exotice. Îmbinam utilul cu 
plăcutul, căutam locuri în care se ajunge mai greu. 


-Vă mulţumim! 


lulia Lișman 


(Euplpnia 08 


SI = Pitești 


Mozart și femeile 


„În lumina pasiunii comune pentru muzică, Mozart credea Ț 
că o poate convinge pe Aloysia Weber să îl prețuiască nu doar ENRIK U ER 
ca dascăl și ca partener de muzică, ci, într-un final, să-l şi 


iubească. Spera că ea era la fel de prinsă în mreje ca și el și că 
avea să o cunoască prin intermediul muzicii. Însă victimă a 


OXAvI 
EMEILE 


iubirii născute din sunete și din tonuri a rămas, bineînţeles, | 


numai el. 

Mozart aproape că o implora (în scrisoarea din 30 iulie | 
1778) pe adorata sa cu asemenea „intenţii sincere”, încât nu se 
poate ști dacă acestea erau veridice sau inventate: <Destul! 
Sunteţi talentată, foarte talentată - și pot doar să vă sfătuiesc 
(și vă rog din suflet acest lucru) să aveți bunăvoința de a citi de 
mai multe ori scrisorile mele și să-mi urmați sfaturile. Fiţi pe 
deplin încredințată că, în tot ce vă spun și v-am spus până | 
acum, nu am și nici nu am avutaltă intenţie, decâtsă vă ajut cât 
îmi stă în puteri>. 

După ce a ridicat îndeajuns în slăvi talentul ei și și-a declarat 
intenţiile nobile de a susţine acest talent, Mozart a îndrăznit în 
sfârșit să treacă la subiect: <Voi fi cel mai fericit în ziua în care 
voi trăi cea mai mare bucurie, aceea de avă revedea șideavă 
îmbrăţișa din toată inima. Acest lucru este singurul pe care mi-l 
pot dori acum. Numai în acest dor, în această speranţă găsesc 
alinare și liniște>. 

Fără îndoială, aceste rânduri sunt scrise de unul care tânjește 
și care șovăie, în speranţa de a fi ascultat. Se prea poate ca 
Aloysia să-l fi respins la primele lor întâlniri. Nu se știe dacă i-a 
răspuns la scrisori - căci, cu siguranţă, au existat mai multe ! 
decât aceasta, care s-a păstrat. 

Mozart trebuie să se fi simţit ca lovit de fulger când a întâlnit-o pe Aloysia Weber. Puținele mărturii despre 
sentimentele sale pentru ea dovedesc o puternică emoție și, de la început, acea nesiguranţă existenţială care se 
instaurează numai atunci când iubirea devine foarte serioasă, atunci când fericirea și suferința se agaţă furtunos 
de una și aceeași persoană. Nu mai existase o asemenea emoție în viaţa lui Mozart de până atunci (...) 

Mozart își dorea să plece din Paris - însă nu și să se întoarcă la Salzburg, ci la Aloysia Weber (...) A plecat în final 
la Munchen, ajungând acolo în prima zi de Crăciun, unde s-a și cazat la familia Weber. Au trecut probabil câteva 
zile până la discuţia lămuritoare dintre cei doi. Revederea dorită cu atâta pasiune s-a transformat pentru Mozart 
într-o catastrofă: Aloysia l-a respins cât se poate de clar. 

Urmarea a fost o cădere nervoasă în casa unui prieten, flautistul Becke, care a scris la Salzburg: <Începe să 
mă deprime și pe mine, deoarece nu pot să-l fac să se oprească din plâns de aproape o oră>. Și urările obligatorii 
de Anul Nou către tatăl său sună disperat: <Căci astăzi nu pot decât să plâng - am o inimă prea sensibilă (...) nu 
am scris niciodată atât de prost ca astăzi; nu mă pot concentra, inima mea este pusă numai pe plâns! Sper să-mi 
scrii curând și să mă consolezi(...) Un An Nou fericit! Mai mult nu pot spune astăzi!> 
Să fi fost dragostea lui Mozart, până la urmă, rezultatul unei mari neînțelegeri? A văzut Aloysia în el numai 
prietenul muzician și profesorul? Sau poate chiar s-a folosit de el și apoi l-a părăsit, când nu a mai avut nevoie de 
susținerea sa? Poate Wolfgang nu era, pur și simplu, genul ei? Posteritatea a criticat-o foarte tare pe Aloysia 
Weber pentru acest refuz. Ce s-a petrecut atunci a fost mai degrabă „vechea poveste - ca să folosim o adaptare 
liberă după un citat din Heinrich Heine -: el a iubit-o, ea pe el, nu”. 

(Enrik Lauer împreună cu Regine Muller, „Mozart și femeile”, p. 148-149, 157-158, traducere din limba germană 
de Mona Petzek, RAO, 2006) 


(Euphăenia II 


E Li - 
Bienvenue a Paris! 
13 NOIEMBRIE 2017 


CONCERT DE MUZICĂ FRANȚUZEASCĂ 
SOLIȘTI: ECATERINA LUCULESCU, PAUL LUCULESCU, FERNANDO MIHALACHE, CIPRIAN POP 

O nouă seară muzicală magică la Filarmonica Pitești, pe 13 noiembrie! 

Percuţionistul din orchestra filarmonicii, Paul Luculescu alături de soția, Ecaterina Maria Luculescu (voce), 
Fernando Mihalache - acordeon și Ciprian Pop — chitară, au venit cu un nou proiect, Bienvenue a Paris! 

O seară de muzică franțuzească specifică lui Gus Viseur - Douce Joie, Hubert Giraud - Sous le ciel de Paris, 
Louiguy - La Vie en Rose, Gus Viseur / Louis Ferrari - Jeannette, Charles Dumont - Non, je ne regrette rien, 
Marguerite Monnot - Milord, Norbert Glanzberg - Padam, padam, Louis Ferrari - Domino, Charles Aznavour - La 
Boheme, Marguerite Monnot - Hymne ă l'amour, Tony Murena / Joseph Colombo - Indifference, Angel Cabral - 
La foule. 

Solista cu vocea caldă a reamintit oamenilor, care oricum cu greu ar putea uita, grația muzicii franțuzești. 
Franţa este țara declarațiilor, a sărutului, a dansului, a iubirii! Așadar, nu este greu să ne imaginăm cum a sunat 
fiecare cântec în limba iubirii. 

Sensibilă, zâmbitoare, delicată, artista a întrunit toate calitățile pentru a aduce pe scenă suavitatea muzicii 
franțuzești. Prin abordarea întregii echipe, frumuseţea, tristețea, melancolia, bunul gust al Franţei au fost rupte 
din orașul iubirii, Paris și dăruite audienței. Au reușit să facă asta, prin sunet, prin imagine auditive, prin 
instrumentele care sunau ca în minunata Franţă. 

În ciuda tristeței care se revărsa după fiecare cântec, ecoul aplauzelor era vesel, publicul era încântat . Franța 
este ţara vieţii plăcute şi a libertăţii, asta a creat și protagoniștii serii. Din sala Filarmonicii au creat o lume în care 
publicul a avut libertatea de a visa, muzica le-a fost îndrumător. Așa cum Edith Piaf spunea: „A crea un cântec 
înseamnă a face să trăiască un personaj”. Așadar, fiecare participant și-a creat propria lume în care La Vie en 
Rose a fost laitmotivul serii. Acordeonul lui Fernando Mihalache a readus în mintea cuiva Jeannette. În fiecare 
melodie cineva s-a regăsit în luminatul Paris și a spus din tot sufletul Non, je ne regrette rien. 


(Eupkonia 


Filarmonica 
Pitești 


Tangou argentinian 


16 NOIEMBRIE 2017 


CONCERT VOCAL 
SIMFONIC 


ORCHESTRA SIMFONICĂ 
A FILARMONICII PITEȘTI 
DIRIJOR - JOZSEF HORVATH 
sousTi - ANALIA SELIS 


MARIANO CASTRO 

Joi, 16 noiembrie, începând cu ora 19:00, la 
Filarmonica Pitești, Analia Selis a încântat publicul cu 
tangou argentinian. 

Concertul a cuprins un buchet frumos de tangouri 
argentiniene autentice ce au fost cântate într-o formă 
instrumentală inovatoare. Piesele au fost interpretate 
de către Analia Selis, aranjamentele pentru orchestră 
au fost realizate de Mariano Castro (argentinian), 
dirijor: Jozsef Horvâth 

În program: Oblivion - tango 

Zaraza - tango - (Benjamin Tagle Lara, versuri în 
română: lon Pribeagu) 

Nostalgias - tango (Juan Carlos Cobiân, versuri: 
Enrique Cadicamo) 

Flor de lino - vals/tango (Hector Stamponi, versuri: H. 
Exposito) 

Milonga Sentimental - milonga (Sebastiân Piana, 
versuri:H. Manzi) 

Los mareados - tango (Juan Carlos Cobiân, versuri: 
Enrique Cadicamo) 

Como dos Extraios - tango (Pedro Laurenz, versuri: J. 
Contursi) 

Se dice de mi - milonga (Francisco Canaro text: |. 
Pelay) 

Mana birjar - tango (Nell Martini, versuri: Dem. Dubal) 
Cadenza piano "Adios Nonino" / Verano Portefio 
(Astor Piazzolla) 

EI dia que me quieras - tango (Carlos Gardel, versuri: 
Alfredo Le Pera) 

Palomita blanca - vals/tango (A. Aieta, versuri: F. 
Garcia Jimenez) 

Vrei să ne întâlnim sâmbătă seara? - tango (lon 
Vasilescu, versuri: Nicușor Constantinescu și Nicolae 


CRONICĂ MUZICALĂ - de Iulia LIŞMAN 


Cambalache - tango (Enrique Santos Discepolo) 
Baldosa floja - milonga (F.Sassone - J. Boccazzi, 
versuri: D. Gilardoni) 

Por una cabeza - tango (Carlos Gardel, versuri: A. Le 
Pera) 

EI choclo - tango (Ângel Villoldo, versuri: E. Discepolo si 
M. Catân) 

Acest concert a fost alegerea perfectă pentru pasionații 
de Tango. A fost alegerea ideală pentru toți iubitorii de 
muzică bună în general, deoarece Analia Selis, 
împreună cu orchestra a transmis bucurie, speranţă și 
veselie. Artiştii din seara aceasta au cântat cu emoție şi 
dăruire. 

Folosind aranjamente muzicale specifice, fidele, alese 
cu grijă de cel care a dat viață pianului, Mariano Castro, 
au încântat printr-un stil de interpretare unic, profund, 
autentic. 

Analia Selis a împărţit cu publicul prin melodiile sale 
sentimente în care s-a regăsit fiecare. 

Tangoul argentinian a exprimat senzualitate, pasiune, 
iubire. Toate aceste sentimente au unit publicul și l-a 
dus pe tărâmurile Agentinei prin vocea solistei. 
Autenticitatea Analiei a adus plus valoare muzicii 
deoarece prin tangou, era aproape deţara ei. 

De la concertele Analiei Selis oamenii ies plini de 
energie și de entuziasm. Viaţa este întotdeuna mai 
frumoasă după o seară în care ritmurile fierbinţi pătrund 
în suflet. 

Cu siguranţă tangoul din aceasta seară va rămâne mult 
timp în topul preferinţele participanţilor. 


EI EL 


(Eupenia 


Filarmonica 
Pitești 


„Dacă, în urmă cu patru ani, mi s-ar fi spus că 


voi deveni cântăreaţă 


Interviu cu solista Analia Selis 

Ce ne-ați pregătit pentru această seară la 
Filarmonica Pitești? 

-În această seară (15 noiembrie 2017 — n. red.) repetăm 
concertul pe care l-am prezentat acum doi ani, mai exact 
în 2015, Concert de Tango simfonic. O seară de tango 
tradițional cu aranjamente pentru orchestră, piano-solo 
și voce. 


-Ce mai face artista Analia Selis? 

-Foarte bine. În 2015, când am venit eram la începutul 
drumului meu cu tangou, astăzi continui acest drum 
fantastic. În timp, am avut mai multe proiecte pe lângă 
Tango simfonic. Însă cu acest proiect am fost peste tot cu 
Mariano Castro, pianistul care a făcut aranjamentele 
pentru Tango simfonic și cu care cânt. 

Am iniţiat un proiect și am venit cu el la această 
filarmonică care are încredere în noi și este deschisă la 
proiectele pe care le propunem. 


de tangou, aș fi râs!” 


Am fost aici și cu ArgEnTango în turneul „Piazzolla, o 
poveste autentică”. În acest cvintet cântă și Răzvan 
Suma, un cunoscut al filarmonicii, Omar Massa — 
bandoneo, Rafael Butaru - vioară, Mariano Castro — 
pian și eu voce. Urmează să venim cu Tango tradiţional. 


-Le place românilor tangoul? 

-Le place, dar cred că este foarte important cum îl 
prezentâm noi și autenticitatea muzicii, a noastră, a tot 
ce facem. 


-De ce tangoul? Dorul de origini? 

-Tangoul a fost un noroc în viața mea, nu a fost 
premeditat sau mi-aş fi imaginat că se v-a întâmpla. 
Dacă în urmă cu patru ani, m-ai fi întrebat sau mi-ai fi 
spus că voi deveni cântăreaţă de tangou, aș fi râs. Afost 
o propunere neașteptată și șansa de a cânta muzica pe 
care o am în sânge. 


-Vă simțţiți mai aproape de origini cântând tangou? 
-Da, cu siguranţă. Argentina mi-a fost alături și cu 
muzica latino și cu cea cântată în limba spaniolă. 
Astăzi, Argentina îmi este alături prin tangou. 


-Aţi amintit de muzica latino. Noi vă știm, vă 
reperăm prin melodia Yo no soy de aqui, vă trezește 
amintiri acest refren? 

-Afost demult. E piesa pe care am cântat-o de un milion 
de ori și am auzit-o în peste un milion de ocazii. A fost o 
piesă importantă pentru mine, mă reprezenta, spunea o 
realitate, faptul că eu nu sunt de aici. Astăzi nu o mai 
cânt și nu știu dacă o voi mai cânta, poate doar acasă. 
Respect această piesă, dar acum este o altă etapă în 
viața mea. 


-Vă este dor de ţara natală Argentina? 

-Tot timpul, dar asta nu înseamnă că îmi doresc să mă 
întorc acolo. Am construit aici o familie, soțul, copii, 
muzica. Până acum nu am regretat că am venit în 
România, nu mă văd locuind în alt loc. 

-Dacă ar fi să da-ţi timpul înapoi și să alegeți iar, tot 
România ar fi? 

-Da pentru că acesta a fost drumul meu și din punct de 
vedere artistic și personal. 


-Muzica pe care ați cântat-o şi o cântați, e inspirată 
din Argentina? 

-În perioada în care cântam ceea ce compuneam, mă 
inspiram din Argentina. În momentul de față cânt 
muzica gata compusă, dar care ne duce tot spre acel 
drum. 

Filarmonica 

-De ce astăzi Analia nu mai este atât de vizibilă în 
media? 

-Înainte aveam un proiect comercial, necesita apariția 
mea la radio și la televiziune. Apar și astăzi la tv în 
emisiuni culturale. Am fost de curând la TVR, urmează 
să mai merg, merg în mdiul cultural, la Radio România 
Cultural. Muzica pe care o cânt și felul în care sunt 
acum nu se regăsesc în formatul emisiunilor 
comerciale. Sunt invitată la multe emisiuni, dar nu am 
ce sa le ofer, produsul meu nu este ceea ce ei caută. 


-În acest format, vă simţiţi împlinită din punct de 
vedere artistic? 

-Nu știu dacă mă simt mai împlinită, nu cred că e vorba 
de mai mult, mă simţeam la fel și înainte. Înainte să cânt 
tango, am avut o perioadă în care nu am ştiut ce să fac. 
Nu mă regăseam în vechiul format, nu știam ce v-a 
urma. Pot să vă spun că atunci am fost neîmplinită. A 
fost perioada latino, apoi folclor argentinian, iar acum 
tangoul e ceea ce mă împlinește. 


-Concertul din această seară a fost așteptat de 
publicul din Piteşti, ce amintiri aveţi legate de 
concertele susținute aici? 

-Avem amintiri frumoase, cea mai puternică dintre ele, a 
fost Tangoul din 2015 la Casa de cultură, o sală imensă 
plină de oameni. 


-Vă mulţumesc pentru timpul acordat! 
-Eu vă mulțumesc! 


lulia Lișman 

Sub semnul lui Ravel 


23 NOIEMBRIE 2017 


CONCERT SIMFONIC 


ORCHESTRA SIMFONICĂ 


A FILARMONICII PITEȘTI 


DIRJOR - ALEXANDRU MIJA 


sousr - DENIS IVANOV 


Seara de 23 noiembrie, a adus la Filarmonica Pitești 
doi mari artiști ai muzicii clasice: dirijorul Alexandru Mija 
și pianistul rus Denis Ivanov. 

În prima parte a programului a fost: L.v. Beethoven 
Uvertura la Egmont, op. 84, Maurice Ravel Concert 
pentru pian şi orchestră în Re major, pentru mâna 
stângă. 
Tânărul dirjor, Alexandru Mija a dat tonul unei seri 
energice, cucerit audiența din primele momente. 
Uvertura la Egmont este muzica compusă de Ludwig 
van Beethoven în 1810 pentru tragedia istorică a lui 
J.W. Goethe (inspirat din lupta Ţărilor de Jos pentru 
cucerirea independenţei de sub dominaţia spaniolă, în 
care contele Egmont se jertfeşte). Alcătuită din: 
uvertură, două cântece ale lui Klarchen, patru antracte, 
moartea lui Klarchen, melodramă şi simfonia victoriei. 
La doar 28 de ani Alexandru Mija, a susţinut concerte 
în toată ţara alături de Camerata Lanto Arte şi Camerata 
Regală. Are colaborări la Radio România Muzical şi la 
Festivalul şi Concursul Internaţional George Enescu 
Bucureşti. 

În prezent, Alexandru Mija locuiește în Londra unde 

manageriază The European Union Youth Orchestra. 
Dirijorul nu este prima dată pe această scenă. 
Alexandru a debutat în 2010 cu orchestra simfonică a 


CRONICĂ MUZICALĂ - de lulia LIŞMAN 


Filarmonicii Piteşti la concertul simfonic desfăşurat în 
cadrul proiectului “De la ucenicie la măiestrie în arta 


dirijorală” şi, în 2015, la concertul “Tinere talente”, 
ediţia a patra. 

Prima parte a fost completată de pianistul rus 
Denis Ivanov care a interpretat Concert pentru pian și 
orchestră, în Re major, pentru mâna stângă, în 
premieră pe scena acestei Filarmonici. 

Denis Ivanov este director artistic al Concursului 
Internaţional Music Masters Interpretes, prezidat de 
Lea-Yoanna Adam din 2012. Pe parcursul carierei a 
concertat împreună cu Veronique Daverio (vioară), 
Maria Yakovleva (vioară), Triin Maran (mezzo- 


soprană), Diana Petrova (soprană), Natalia 


Marashova (mandolină), Jean Striker (bariton), 
Marcel Faessler (tenor), Lea-Yoanna Adam (pian), 
Nina Verblovskaia (pian), Susanna Kadzoyan (pian). 
Concert pentru pian și orchestră, în Re major, pentru 
mâna stângă de Maurice Ravel, compozitorul s-a 
impus în lumea muzicală prin interpretări artistice, prin 
noutatea lucrărilor sale muzicale cu un pronunţat 
colorit folcloric. Pian la mâna stângă, ușor de spus, dar 
greu de realizat. 


(Euplepnia că AER 


Pitești 


Ochii spectatorilor erau îndreptaţi spre pian încercând să 
înțeleagă cum poate o singură mână și un pian să sune atât 
de bine. Clapele instrumentului au sunat sublim, au reușit să 
redea cât mai fidel sentimentele umane. 

În această seară, la Filarmonica Pitești toate instrumentele 
au sunat diferit, spectaculos, ca într-o seară de sărbătoare. 
Prestaţia artiștilor a fost răsplătită de cei prezenți cu aplauze 
și urale. 

În partea a doua a fostinterpretată Simfonia nr. 4 în Si 
bemol major, op. 60 în patru părţi Adagio — Allegro vivace, 
Adagio, Allegro vivace, Allegro ma non troppo de L.V. 
Beethoven. 

Premiera simfoniei a avut loc în martie 1807 într-un 

concert privat la reședința prințului Joseph Franz von 

Lobkowitz. 

Spiritul energic nu s-a pierdut în partea a doua. Audienţa a fost la fel de captivată de spectacolul instrumentelor, 

coloritul muzicii și energia artiștilor. 

Spiritul tânăr și delicat al adirijorului s-a împletit perfect cu preţioasa ochestră care din nou a fost la înălțime. 

Arcușurile vioarelor urcau și cădeau la unison ca într-un marș. Beethoven, virtuoz pianist și compozitor, preferatul 

tânărului dirijor a fost dirijat cu toată dedicaţia pe care un dirijor o poate avea faţă de o emblemă a muzicii clasice. 
Veselie, energie, forță asta a definit seara de joi la Filarmonica Pitești. 


„Am debutat ca dirijor în 2010 la 
Filarmonica Pitești” 


Interviu cu dirijorul Alexandru MIJA 


oto: Raluca Georgescu 


Alexandru Mija a absolvit cursurile 
Universităţii Naţionale de Muzică Bucureşti, 
secţia dirijat orchestră, la clasa prof. Petru 
Andriesei, şi pe cele de master ale aceleiaşi 
facultăţi la clasa prof. Horia Andreescu. 

Deşi tânăr, fiind născut în 1989, a efectuat 
turnee în străinătate (Austria, Germania) şi a 
susţinut concerte în toată ţara alături de 
Camerata Lanto Arte şi Camerata Regală. Are 
colaborări la Radio România Muzical şi la 
Festivalul şi Concursul Internaţional George 
Enescu Bucureşti. 

În 2010, a dirijat orchestra simfonică a 
Filarmonicii Piteşti la concertul simfonic 
desfăşurat în cadrul proiectului “De la ucenicie 
la măiestrie în arta dirijorală” şi, în 2015, la 
concertul “Tinere talente”, ediţia a patra. În 
prezent, Alexandru Mija locuiește în Londra 
unde manageriază The European Union Youth 
Orchestra. 

-Aţi revenit, în sfârșit, la Filarmonica 
Piteşti! 

-În 2010 am debutat în această carieră 
frumoasă și dificilă, dirijoratul, cu Filarmonica 
Piteşti, pe scena Casei de Cultură a 
Sindicatelor. Filarmonica Pitești a rămas 
întipărită în minte și în suflet și mă voi 
reîntoarce mereu cu plăcere. 


-Cum vi s-a părut publicul meloman? 
-Întotdeauna am fost surprins de căldura 
publicului, de numărul impresionant în ceea 
ce privește prezenţa la concertele simfonice. 
E un lucru îmbucurător pentru un oraș de 
provincie. Sper să rămănă măcar la acelaşi 
nivel. 


-Cum aţi reuşit ca într-un timp atât de scurt 
să ajungeţi atât de sus? 

-Îmi doresc să mă dezvolt din ce în ce mai 
mult. Succesul stă în muncă, foarte multă 
muncă. Cred că am avut și un pic de noroc 
atunci când am luat deciziile de cumpănă, am 
ales ce a fost mai bine pentru mine şi cariera 
mea. 


-Faptul că aţi fost numit cel mai bun dirijor, 
afostun avantaj? 

-Cel mai bun dirijor tânăr al anului 2014 a fost 
un imbold, un semn că trebuie să continui pe 
acest drum. Cariera dirijorilor se întinde pe o 
durată foarte lungă și din când în când avem 
nevoie de un semn pozitiv care să ne certifice 
faptul că suntem pe drumul cel bun. 


5 
3: 
[7] 
o 
s)) 
= 
9 
O 
(U) 
co 
9 
3 
Ș; 
aq 
9 
— 
O 
LL 


-Caracterul este important în această meserie? 
-Caracterul este foarte important. Trebuie să posede 
foarte multă știință muzicală, să fie disciplinat. Niciodată 
nu ne oprim din a învăţa. Pe măsură ce experimentezi, 
ce interecționezi cu oameni de diferite calităţi, diferite 
naţionalităţi, îţi croiești un tipar care să te facă nu doar 
un bun muzician, ci și o persoană agreabilă pentru 
instrumentiști. 


-Aproape toți dirijori au studiat și un instrument, la 
dumneavoastră cum a fost? 

-Eu am făcut 12 ani de vioară, am început la șase ani. 
După liceu mi-a surâs ideea de a continua studiul 
muzicii schimbând disciplina, am ales studiul muzicii 
dirijorale. Nu a fost ideea mea, a fost o sugestie și mi s-a 
părut înteresant. Am început să citesc, să urmăresc 
diferite filme cu dirijori celebri și a meritat. 


-Unde activați ca dirijor? 

-Locuiesc și activez ca dirijor la Londra, la Orchestra de 
Tineret a Uniunii Europene, din martie 2017, sunt 
manager și coordonator de orchestră și proiecte. Este o 
lume cu totul deosebită pentru că am șansa de a lucra 
cu 120 detineri. 


Filarmonica 
Pitești 


n 


Acolo este altă psihologie, lucrurile sunt un pic diferite. 
Oamenii vin din culturi diferite, au educație diferită. Sunt 
tineri din toată Europa, vă imaginaţi că nu este ușor să 
coagulezi acest grup într-o orchestră simfonică. Este o 
provocare pe care sper că o voi depăși cu succes. 


Aţi avutun model pe care l-aţi urmat? 

-Am încercat să fur meserie de la cei mai buni, dar 
mentorul meu este primul meu profesor de dirijat, 
maestrul Petru Andriesei de la București. Sunt în egală 
măsură recunoscător maestrului Horia Andreescu și 
tuturor celor care și-au pus amprenta asupra carierei 
mele. 


-În seara aceasta ați dirijat Beethowen, este special 
pentru dumneavoastră? 

-Fiecare compozitor e o călătorie muzicală în lumea 
componistică. Eu mă întorc cu mare drag la Beethowen. 


-Dirijaţi în străinătate, cum este perceput Enescu? 
Sunt foarte bucuros pentru că, în ultimii ani, muzica lui 
Enescu renaște. 


Filarmonica 
Pitești 


(Eupkoni 
Eupgonia 
Am fost la Covent Garden Royal Opera House atunci când s-a pus în scenă, în premieră, Opera Oedipe. Am văzut 
reacția publicului, extrem de entuziasmat. Au fost șase sau opt reprezentații cu sala plină. Să nu uităm de 
Festivalul Enescu, din ce în ce mai multe orchestre și muzicieni aleg să interpreteze muzica lui Enescu, iar 
interpretările sunt din ce în ce mai bune. 

Pentru o orchestră din străinătate să interpreteze Enescu, nu este doar o provocare, ci și o curiozitate. Limbajul 
este cu totul aparte. Este un compozitor de talie mondială. Eu îmi doresc să ascultăm mai multă muzică 


românească, fie de scolul XX, fie contemporană pentru că este important să promovăm patrimoniul cultural. 


-Vă multumesc! 


lulia Liman 


„Întâlnirea mea cu muzica vine dintr-o 
pasiune dramatică” 


Interviu cu 

Atâta timp cât există o pasiune comună, muzica, 
firește, calitatea muzicienilor din orchestră 
magnetizează tot publicul. Este foarte important ca 
atunci când suntem pe scenă să simţim pasiune. Dacă 
se simte pasiunea regăsim exact ceea ce ați spus, 
sublimul și energie. Ne atragem reciproc în acest 
turbion muzical. 


Vorbiți foarte frumos despre muzică. Cum a fost 
întâlnirea dumneavoastră cu muzica? 

Intâlnirea mea cu muzica vine dintr-o pasiune 
dramatică. Copil fiind am fost la cinematograf, aveam o 
vârstă fragedă, patru ani. Bunica m-a dus să văd filmul 
„Titanic”. Era o variantă veche, alb-negru, şi toată 
lumea a crezut că o să mă plictisesc, dar nu am lipsit 
nici o clipă. Am fost atât de tulburată când am revenit 
acasă încât m-am închis în sala cu pian și am 
improvizat: vaporul, naufragiul, tragedia oamenilor 
care s-au înecat. Am chemat familia să asculte, totul s- 
a întâmplat datorită „Titanicului” 


ianista Lea Yoanna ADAM 


În această seară (23 noiemebrie 
2017- n.red.) ați fost în public, ce ați 
simțit când partenerul de scenă era 
alături de orchestră? 

-Am simţit foarte multă energie pe care 
a degajat-o în concertul în care a 
cântat. Bucuria de a-l vedea în faţa 
unei orchestre atât de maiestuase ca 
sonoritate, ca efectiv și calitate. 
Energia a fost multiplicată datorită 
orchestrei, a lui Denis și a dirijorului, 
Alexandru Mija, care a avut baghetă 
magică. Concertul pentru pian şi 
orchestră în Re major, pentru mâna 
stângă a fost o premieră pentru 
orchestră și pentru dirijor, Denis l-a mai 
cântat la Ploiești. 


-Cum reușiți să redați sublimul din 
clapele pianului? 

-A sunat foarte omogen, sala are o 
acustică foarte bună. 


„Drumul muzicii a fost unul greu? 

-Pe de o parte, a fost greu din punct de vedere al 
studiului. M-am bazat pe ușurința de a face lucrurile și 
nu am studiat cât ar fi trebuit. A fost conștiința că trebuie 
să muncesc chiar dacă ajung sau depășesc anumite 
niveluri, treofee, rezultate. Trebuie să studiez în 
permanenţă. Pe de altă parte, a fost ușor datorită 
ușurinţei de a învăţa. Mereu am fost o studentă bună și 
până la un punct am avutun drum lin. 


-Există perfecţiune în muzică? 

-Perfecţiunea nu o atingem niciodată. Perfectul este 
efemer, este asemănător unui deșert. Ești fericit că ai 
ajuns într-un punct unde îţi doreai, dar trebuie să îţi dai 
seama că trebuie să mergi și mai departe. Perfecţiunea 
este un miraj, un magnet care ne atrage să muncim și 
ne motivează. 


-Vă mulțumim! 


lulia Lișman 

Pitești 


„De la prima notă am simţit un 
contact aproape epidermic cu publicul piteștean'” 


Interviu cu pianistul Denis IVANOV 

-Aţi concertat de mai multe ori în România, cum 
simțţiți publicul? Cum a fost în această seară? 
-Prima imagine care m-a impresionat în această seară 
a fost sala plină de oameni, dimensiunea sălii, și văzând 
că la toate nivelurile erau spectatori. Mi-a dat o bucurie 
lăuntrică și am zis: wow! Vin în România din 2009 în 
fiecare an și am constatat o căldură specială a 
publicului, este receptiv muzicii. De la prima notă am 
simţit un contact aproape epidermic între publicul 
ascultător din Pitești și mine. Acest lucru mi-a adus 
energie și m-a stimulat să mă depășesc. Apreciez în 
mod deosebit că publicul arată o cunoaștere a muzicii 
clasice, este un public care arată foarte mult respect. 
Poate pentru că fiind rus, împărțim aceeași calitate a 
sufletului. Publicul din România este un public 
meloman de foarte mult bun gust rafinat şi sensibil 
receptiv. 


-Ce ne pregătiți pentru mâine seară (24 noiembrie 
2017-n.red.) în concertul cameral? 

-Este un program foarte complex de aceea l-am și 
intitulat vibrații poetici pentru că e diversificat prin culori, 
trăiri, emoţii. Publicul va asculta piese mai ample ca și 
miniaturi, vor fi note de poezie, de dramatim, nostalgie, 
de iubire, dans, umoristice. 


Aţi început să cunoaşteţi stilul pe care îl preferă 
publicul de aici? 

-E foarte bine ca aţi întrebat acest lucru. Venind de mai 
multe ori în România, am testat un pic publicul. Acum 
trei ani am venit cu un concert clasic, prima mea venire 
la Pitești. Atunci am înţeles că trebuie să las muzica 
contemporană pentru Germania, Luxemburg sau alte 
țări. Publicul de aici preferă clasicul, barocul și muzica 
tradițională. 


-În afară de Rusia, pe care scenă vă simţiţi acasă? 
-Când ești artist trebuie ca înaintea fiecărui concert să 
te pui într-o anumită stare, într-o ambianţă în care să te 
simţi foarte bine. Înainte de concert încerc să îmi 
găsesc stare cea mai bună ca să mă simt acasă 
oriunde. Altfel nu aș putea să dau emoţiile din timpul 
concertului. 


-Un compozitor preferat? 
-Ravel, Motzart, Rahmaninov, Schubert, Bach. 


-George Enescu vă sună cunoscut? 

-Primul meu recital în România a fost cu Integrala 
Operelor de Enescu, Suita în stil op.10, Sonata a ll a. 
Dacă e posibil, în fiecare recital, în orice ţară, las un 
spațiu în program pentru Enescu. 


lulia Lișman 
-Vă mulțumim! 


Filarmonica 

„Artistul nu are contur uman, 
este de natură divină” 


Interviu cu folkistul Vasile SEICARU 


Folkistul Vasile Șeicaru devine membru al Cenaclului Flacara în 1978. Are o bogată activitatea solistică, apărând 
pe scenă alături de cunoscuţi artiști din zona rock, pop și folk. 

Din 1990 evoluează în exclusivitate solo, efectuând numeroase turnee în ţară și peste hotare (Germania, China, 
Coreea, Rusia, Statele Unite, Canada, Suedia). 
În anul2006a primit „Ordinul Cultural în Grad de Cavaler” din partea Președintelui Romaniei . 


-Definiţi muzica folk, are ea reguli, calități? 

-Nu există reguli și nici o definiţie nu putem da, nici de 
calități nu putem vorbi. Trebuie să respecţi anumite 
lucruri, să ai voce de exemplu. În momentul în care un 
om se prezintă la un festival sau vrea să fie ascultat, să 
primească un calificativ de la cineva cunoscător, avizat, 
e destul să deschidă gura, să dea câteva acorduri la 
chitară. Mesajul contează cel mai mult, este ascuns, nu 
se descoperă doar în momentul în care solistul 
deschide gura pe scenă. El poate să cânte perfect, 
corect, dar dacă nu trece dincolo de acel ceva care nu 
poate fi explicat, acel cârlig cu care să-i agăţi, asta are în 
plus faţă de alte genuri muzicale folkul. Așa cum și jazz- 
ul și bluesul tradițional are mesaj. Mesajul respectiv 
trebuie să îl simtă spectatorul din primul moment. 


-Este o muzică specială? 

-Este o muzică specială, noi spunem acest lucru. La fel 
de specială ca și spectatorii care ascultă, care vin la 
acest gen de muzică, sunt altfel de spectatori. Sunt cei 
care au mai citit o carte, știu ce înseamnă poezia și știu 
să vorbească limba română corect. Ai spune că sunt 
prea multe pretenţii pentru un spectator. Nu, nici nu vin 
la folk altfel de oameni, vin cei care sunt mai speciali, de 
asta spunem că ai noștri sunt mai buni. 


-Astăzi, unde se mai scrie, unde se mai vorbește 
despre folk? 

-Nicăieri, nimeni nu mai scrie. Este considerat de către 
cei din media un gen de muzică prăfuit, îmbătrânit, care 
nu merită ascultat. Afost un gen, prin anii 70-80, care se 
cânta la Cenaclul Flacăra, considerat un instrument al 
comuniștilor. 

Tot ce ţi-am spus este luat din presă, evident că nu 
vorbim de toată presa, sunt unii care știu ce fac. Ei spun 
că a fost un instrument al comuniștilor, o propagandă 
comunistă, nici vorbă. <Flacăra> a fost o frondă. 
Păunescu împreună cu Cenaclul au cântat texte teribil 
de periculoase pentru acea perioadă. Pentru că am 
argumente și nu atac așa cum fac alţii, îți dau și un 
exemplu din ce se recita atunci: „,Revoluţia-i în noi, / 
Flacăra sporiţi-i, / Nu e cale înapoi, / Jos îmburgheziţii! / 
Jos, adică pe pământ / Și cu noi la treabă / Unde 
muncitorii sunt / Şi copiii-ntreabă. / Nu e ţara țărmul roz, 
/ Vila de vacanță, / Noi muncim, noi facem cozi, / 
Fragezi în speranță. / Mai ieșiți din adăpost, / La lumina 
zilei, / Tu, cellaș, șitu, cel prost, /Paraziţi ai pilei."Era un 
text care se cânta în plin comunism. 


-Foarte interesant, s-a uitat! 

-Da. M-am săturat să tot explic despre ce este vorba. 
Oricum, nu au timp să asculte ce le spui, ei își pregătesc 
următoarea întrebare. Revenind la Cenaclu, după o 
piesă ca Un punct de vedere, Păunescu venea și băga 
ceva legat de Ceaușescu și astfel nu putea să atace 
nimeni Cenaclul „Flacăra”. E foarte greu să faci ce a 
făcut Păunescu, numai el ştia cum dormea noaptea. A 
fost perceput ca un om care a cântat și a slujit 
comunismul. Dacă nu înţelegi fenomenul în 
plenititudinea lui, nu vei înțelege nimic. Cenaclul nu a 
fost un loc în care s-a cântat comunismul, a fost un loc 
în care noi veneam îmbăcaţi în jeans, cu plete, așa cum 
nu era voie să mergi nicăieri. Aveam și legitimaţie pe 
care o foloseam atunci când ne prindea poliţia. Era 
destul să spun că sunt membru al Cenaclului „Flacăra” 
și nu aveam probleme. Actorii avea o hârtie în care 
specifica faptul că este actor al Teatrului Naţional din 
București și are de jucat un rol în care este necesar să 
aibă plete, așa cere rolul, nimeni nu avea ce să îi facă. 
Cum să îmi spună cineva cum să mă port, cu barbă sau 
fără. Nu aveam voie cu mustață pe vremea lui 
Ceaușescu. La fiecare filmare eu îmi rădeam mustața, 
pe atunci cântam cu Hrușcă, lumea ne cunoștea ca pe 
cai verzi. Părul nu îl tundeam, îl prindeam în clame și îl 
ascundeam. Ca să te miști nu aveai voie, ţi se desenau 
tălpile pe scenă. Lumea nu știe ce vremuri am trăit noi. 
Mulţi întreabă de ce acceptam, am acceptat pentru că 
atunci era momentul meu, eram tânăr, aveam succes. 
Ar fi trebuit să renunţ la a apărea la tv, la radio și nu 
aveam cum. Îmi ascundeam părul, rădeam mustaţa și 
mergeam. A doua zi aveam concert la Sala Palatului și 
lumea mă vedea cu părul pe umeri și se mira. Unii au 
aflat mai târziu, alţii află azi. 


Filarmonica 
Pitești 


Sunteţi unul dintre artiștii care își 


promoveaza 
muzica în concerte și nu prin media. Asta îi dă 


valoare unui artist având în vedere modelele 


promovate azi? 

-Eu am fost unul dintre artiștii făcuți de oameni, de 
public, de spectatori. Nu am fost făcut de presă. O voi 
spune mereu, un artist făcut de presă nu rezistă în ani. 
Sunt cântăreți doar ai unui singur post tv. O întreagă 
pleiadă de angajaţi lucrează pentru acea întreprindere 
care îl ţine pe artistul respectiv. Înseamnă bani mulţi 
investiţi în acel nume. Nu poţi compara pe un om care 
are în spate un trust de presă cu unul care ar vrea să 
debuteze și nu are loc la tv. Noi dacă apărem la un post 
tv, caută subiecte foarte triste, ei zic că acesta e 
raitingul. Ar trebuie să te invite să-ţi dea posibilitatea de 
a lansa un nou cântec. De exemplu, Măruţă, cu care, de 
altfel, sunt în relaţii bune. l-am zis că nu mai vin la el și 
mă întreabă, de ce Vali? De fiecare dată îmi amintește 
de accidentul pe care l-a avut soția mea. După 12 ani și 
acum mă mai întrebi? Face ce face și discuţia tot are 
loc, iar când să cânt, mi-l taie la jumătate și bagă 
publicitate. Mă duc la emisiunea Corinei Chiriac, stau o 
oră şi jumătate în studio, suntem mulţi folkiști, ne facem 
treaba și emisiunea are un rating uriaş, ne arată. 


-Asta înseamnă ca publicul se poate educa, dacă 
primește un produs de calitate, îl consumă. În cazul 
muzicii folk, trebuie mai mult promovată. 

-Da, dar atâta timp cât unii știu ce înseamnă folk, cum 
este și în seara aceasta, sala este plină. Pe unde 
mergem este la fel, vorbesc de concerte cu bilet. De 
multe ori rămânem și a doua zi, iar pentru noi este 
extraordinar de frumos. 


-Muzica folk, cântată de noua generaţie, este la fel 
de profundă ca cea interpretată de cei din generaţia 
dumneavoastră? 

-Poate că versurile sunt mai slabe, noi cântam versuri 
făcute odată, venea folkistul și lucra cu poetul. În 
acelaşi timp, se năștea și textul și linia melodică. Eram 
foarte săraci în acea vreme, în primii ani până a mers 
Cenaclul Flacăra și am fost plătiți, eram extrem de 
săraci. Când ai lipsuri multe, suferi, ești tânăr, nu ai ce îţi 
trebuie, atunci dai tot ce-i mai bun. După ce începi să 
câștigi bani mulţi, ai o stare liniștită, muza nu mai vine. 


(Euponia AM 


Pitești 


-Dumneavoastră de unde v-aţi inspirat muzica, cine a fost muza? 

-Eu nu îmi caut muza niciodată, eu aștept să vină ea la mine. Toată viaţa mea am facut lucrul acesta. Puteam să 
lansez un album la doi ani, dar nu, așteptam muza, aveam răbdare. Când venea, profitam și în câteva zile scriam 
un album întreg. 


-Când sunteți pe scenă vi se luminează chipul, ce simţiţi ? 

-Acesta este un lucru pe care nu-l pot explica. Știu că am primit la naștere o binecuvântare, mi-a pus Dumnezeu 
mâna în cap. Eu am înţeles că trebuie să duc acest lucru înainte, nu pot să îmi bat joc de el. Cred că în momentul în 
care intru pe scenă, sunt un intermediar. Tot ce fac pe scenă nu este datorită experienţei, dacă Dumnezeu nuvrea, 
dispare strălucirea. Eu exist atât timp cât vrea Dumnezeu să mai am scânteia. Din momentul în care am făcut 
primul pas pe scenă, nu mă mai controlez, intru într-o altă stare. Dacă vrea Dumnezeu să măţină acolo, am o lecţie 
de învăţat, pot să uit un vers, se poate întâmpla orice. Ce fac sau ce spun nu este pentru că sunt eu în vreun fel, 
este pentru că am luat ceva și duc ceva de sus pe care nu potsă îl explic. Rolul meu pe scenă este să transmit. 


-Omul Vasile Șeicaru, trăiește după cum cântă artistul? 

-Nu! Lumea trebuie să știe un singur lucru și este foarte important: artistul este una, omul este alta. Artistul nu are 
contur uman, spun asta pentru că omul este cel cu vicii, cu apucături și mai bune și mai rele. Artistul, așa trebuie să 
îl vadă lumea, fără de pată, este de natură divină. Asta trebuie înțeles cu smerenie. Niciodată nu se pune semnul 
egal între artist și om, câteodată se mai apropie. De exemplu, Păunescu, ca artist, ca poet, om de cultură, trebuie 
înțeles ca cel care nu avea contur uman. Nimeni nu știe cum a fost Eminescu sau Creangă, noi doar bănuim. Așa 
va fi și cu Păunescu, peste ani și ani, noi așa îl vom percepe. 


-Vă mulţumesc foarte mult! 
-Cu muult drag! 


lulia Lișman 


(Eupkonia 


Filarmonica 
Pitești 


„Îmi plac personajele calde, sunt o persoană 
sentimentală, romantică” 


Interviu cu soprana Daniela VLĂDESCU 


-Reveniţi, iată, la Filarmonica Piteşti, sunteți foarte 
iubită de public şi de autorităţi. Ce părere aveți 
despre oamenii de aici? 

- Sunt fericită că am lăsat întotdeauna o imagine bună, 
am revenit cu drag, am fost aşteptată cu bucurie. E mare 
lucru când în urma ta rămâne ceva, măcar o amintire 
frumoasă. Vin cu drag pentru că este o orchestră tânără, 
care trebuie să lupte pentru a dăinui, artiştii sunt foarte 
buni, maestrul Tiberiu Oprea, deşi tânăr, e extraordinar 
de experimentat şi devotat. Este un ambient frumos, plin 
de profesionalism şi mă bucur pentru că ori de câte ori 
vin întâlnesc un public călduros. Ce poate să-şi 
dorească mai mult un artist?! 


-Aveţi un palmares impresionant şi o carte de vizită 
de invidiat. Care este secretul succesului 
dumneavoastră încă din anii tinereții? 

- O, Doamne, aş vrea să spun aşa cum s-ar cuveni: 
muncă, muncă... Nu am fost un om foarte tenace, am 
avut un talent nativ prin care, probabil, dacă îl cultivam 
mai mult puteam să ajung la nişte rezultate mult mai 
bune. Aşa, am făcut foarte mult pentru ceea ce am 
gândit. Am avut parte de evenimente frumoase în viaţă, 
de experienţe, poate nu pe marile scene, dar am cântat 
în lumea întreagă. În Japonia, de exemplu, am cântat trei 
ani şi jumătate într-un parc mare unde se ţineau 
spectacole şi eram şi eu integrată acolo. 

Nu am tins spre ceva foarte mare, probabil de aceea nici 
n-am ajuns la lucruri uimitoare, dar tot ceea ce am 


realizat a fost cu toată pasiunea şi credința, fără să-mi 
încalc anumite principii de viaţă. 


-Dintre toate rolurile importante jucate, care vă este 
cel mai drag ? 

- Îmi este drag rolul Gildei din opera „Rigoletto”, pentru 
că l-am studiat la începutul carierei, când am fost 
angajată la Teatrul Muzical din Braşov, şi l-am studiat cu 
unul dintre cei mai mari regizori de operă ai lumii, cred 
eu, Jean Rânzescu. Am avut parte de nişte parteneri 
extraordinari, am cântat cu: Nicolae Herlea, Florin 
Diaconescu, Octavian Naghiu. Îmi plac personajele 
calde, iubitoare, pentru că şi eu sunt o persoană 
sentimentală, romantică. 

-Cum ați îmbinat activitatea artistică cu cea de 


manager? 

-Am ajuns director la teatru, n-aş fi crezut niciodată. Au 
trecut 12 ani, o experienţă grea în care am învăţat că 
nu poți să-i mulțumeşti pe toți. Responsabilitatea e atât 
de mare încât în 12 ani cred că am pierdut 24 de ani 
zbătându-mă şi cu umilința unor întâmplări nedrepte. 
Anul acesta poate a fost cel mai greu dintre toți, e o 
luptă pentru a supravieţui în această lume culturală a 
României. 


-Care sunt planurile dumneavoastră ? 

- Mi-am propus să scriu o carte după ce voi ieşi la 
pensie, mai am un mandat de cinci ani şi după aceea 
mă voi linişti. Aş vrea ca lumea să ştie ce se ascunde în 
spatele unei vieţi de artist, a unei munci de manager. 
De asemenea, îmi doresc să trec de anul acesta, să 
am forţe pentru anul viitor. Cât despre cântat, a devenit 
un hobby, cânt de plăcere, nu de nevoie. La sfârşitul 
acestui an, și este prima mea realizare extraordinară 
din viața mea artistică, voi primi la Trieste, Premiul 
Internaţional al Operetei, premiu care se acordă în 
fiecare an unei personalități în domeniu. Sunt uimită 
că m-au ales pe mine, probabil pentru că am îmbinat 
activitatea artistică cu cea de manager. Şi, cine ştie, 
poate că, uneori, ajungi să primeşti şi o recompensă. 
-Vă mulțumim! 


Olga Andronachi 


(Eupkonia 

Imnul Regal în memoria Regelui Mihai | 


13 DECEMBRIE 2017 


Interviu cu dirijorul Stefan NOVAK 

-Sunteţi din nou la Filarmonica Piteşti, cum a fost 
concertul din acestă seară din perspectiva dvs.? 

-În primul rând a pornit cu greutăți. Iniţial am avut un alt 
program, dar din cauza doliului naţional provocat de 
moartea Regelui Mihai |, programul și data concertului 
s-au schimbat. Voiam să abordăm Simfonia de 
Kalinkov, dar nu aveam timp să o pregătim. Am ales să 
fac Poema română, din mai multe puncte de vedere. 
Am făcut-o la Filarmonica din Satu Mare cu ocazia Zilei 
Naţionale a României, sfârșitul monarhiei în România 
și având în vedere că la anul este Centenarul, am 
considerat că este prilejul potrivit. 

Poema română are o poveste interesantă. Este pentru 
cor bărbătesc mut, dar eu am adaptat-o. Am eliminat 
corul şi am preparat o Poemă orchestrală. Am decis 
acest lucru pentru că trebuie să oferim publicului 
capodopere. Poema română este o capodoperă 
compusă de George Enescu la 16 ani. În această 
lucrare vedem talentul, elanul acestui om. Vedem cât 
de mici suntem în această lume. 

Eu vreau să dau publicului ce este mai bun şi de aceea 
caut soluții. Această Poemă a fost compusă pentru săli 
speciale, a fost cântată în Franţa, noi nu avem astfel de 
săli, încercăm să adaptăm. La Satu Mare, acolo unde 
sunt dirijor, lucrăm într-o cladire care face parte din 
Patrimoniul Naţional. Însă cu una dintre cele mai bune 
acustici, dar ne luptăm cu spațiul. 

Ceea ce s-a cântat în această seară, a fost 
spectaculos, e ceea ce am construit la repetiţii. Toată 
Poema română a fost croită pe orchestra Filarmonicii 
Pitești. Sunt mulțumit de acest concert, mi-a plăcut. 

-Vorbiţi cu foarte multă pasiune despre muzică, în 
viața dvs. ce înseamnă muzica? 

-Este o întrebare retorică. La mine muzica face parte 
din viaţa mea. Muzica este peste toi, la film, pe stradă, 
la televizor. Muzica nu e SF, nu e nici o filosofie, totul în 
jurul nostru este muzică. Oamenii vin la concert pentru 
că vor să simtă pe viu muzica. Daca ar trăi același 
sentiment acasă, pe youtube, nu ar mai veni. De 
exemplu, eu urăsc să îmi ascult imprimările, consider 
că puteam să fac mai mult. 


-Aţi ales dirijatul după ce ați studiat vioara. De ce ați 
renunțat la a fi violonist? 

-Nu eram bun la vioară (râde). Dacă eram bun, în seara 
aceasta îi făceam concurenţă lui Alexandru Tomescu, 
violonistul din concertul acestei seri. 

Sunt foarte puţini dirijori care sunt și soliști. 


-Aveți foarte multe concerte, există unul care v-a 
rămas în memorie? 

-În activitatea mea ca dirijor la Satu Mare, fac foarte 
multe lucrări noi. Din acest motiv caut mereu soluții. Îmi 
amintesc că la o lucrare, am studiat foarte mult în prima 
zi de repetiţii, a doua zi, marţi, am început să lucrăm iar, 
dar atât de dificil era de parcă nu am mai fi lucrat 
niciodată. O lucrare foarte grea, Simfonia de Sgambaiti. 
Miercuri la fel, nu ştiam unde este problema, toţi 
studiase lucrarea, dar nu se vedea. Atunci am realizat 
un lucru, dacă nu găsești în lucrare punctul de reper pe 
care să construiești totul, va fi ceva dezbinat. 

Atunci am luat-o de la capăt, am luat o proporție din 
lucrare ca și temp, apoi pe acea proporție am construit 
toţi tempi. În seara concertului Simfonia a sunat perfect, 
toți au fost mirați. 

In acel moment am înţeles ce înseamnă muzica, în 
muzică trebuie să găsești capătul. E la fel ca în viaţă, 
suntem în prezent pentru că avem un trecut, trăim 
pentru că avem unviitor. Despre asta e muzica. 


lulia Lișman 


(Eupheni Care 

Filarmonica Pitești — 10 ani de existență 


Manager : Jean Dumitrașcu 


Contabil-șef: Maria Berechet 
Orchestra simfonică a Filarmonicii Pitești: 
Dirijor: Tiberiu Oprea 
Concert-maestru: Mădălin Sandu 
VIOARA |: Alexandra Mirea, Daniel Stan, Dragoș Dumitrache, Roxana Moise, Oliviu Constantinescu, 


Laurenţiu Pasăre, Shirin Corbu, Gheorghe Pavel (c), Gabriela Buţă (c), Roxana Cioran (c), Viorel Bădoi (c) 
VIOARA II: Vlad Răilean (șef partidă), Sorin Lăutaru, lulian Badea, Mihai lancu, Felicia Butaru (c), Leo 
Ciobanu (c), Georgiana Țane (c), Marina Balabaș (c), Cristian Balaș (c), Georgiana Păducel (c) 

VIOLĂ: Adrian Dionisie, lulian Butaru (c), Laurenţiu Nenu (c), Corina Șovar (c), Oltea Badea (c), Andreea 
Retegan (c) 

VIOLONCEL: Paul Oneci (şef partidă), Cristina Mihai, Gabriela Budeanu, Mark Loznic (c), Viorica Nagy (C), 
Gabriela Florea (c) 

CONTRABAS: Florin Popescu, Marian Zamfir, Silviu Zamfir, Victor Nemţanu (c) 

FLAUT: Casandra Băleanu, Cristina Popescu, Loredana Costică 

OBOI: Mihai Lupoaie (c), Sergiu Feyer (c) 

CLARINET: Bogdan Gugu (șef partidă), Cristian Modrescu (c) 

FAGOT: Florin Stoica (c), Mihai Angelo (c) 

CORN: Alexandru Boeru (șef partidă), Alexandru Chiric, Marian Barbu, George Manu (c) 

TROMPETĂ: Mihai Dima (șef partidă), Cristian Stanciuc, Cristian Nicolae 

TROMBON: Alin Petra, Tiberiu Csizek (c), Ruslan Solcan (c) 

TUBA: TeodorAntemie (c) 

HARPĂ-- luliana Bolgari (c) 

PERCUȚIE: Paul Luculescu (șef partidă), Antonia Filip, Mihai Rotariu (c) 


Compartiment juridic și achiziţii: 
Consilier juridic: Marius Sora 
Referent specialitate: Aurora Elena Ababei 
Compartiment muzical-artistic: 
Consultant artistic: Silviu Deaconescu 
Secretar muzical: Melania Bogaciu 
Compartiment resurse umane: 
Referent: Mădălina Ungureanu 
Compartiment contabilitate: 
Economist: Bușe Tatiana 
Casieră: Magdalena Dumitrache 
Compartiment relaţii publice: 
Secretar relaţii publice: Mihaela Matei 
Compartiment administrativ: 
Administrator: Laurenţiu Marian Pifu 
Secretar-dactilograf: Mădălina Balaban 
Manipulant decor: Cornel Mirescu 
ingrijitor: Mariana Bărăţoiu, Mariana Nicolae (c) 
Electrician: Stelian Neacșu (c) 
Plasatoare: Monica Elena Ştefan 
Compartiment CineVideo: 
Magaziner: Alexandru lon Stan 
Operator imagine: Gabriel Niţă 
Filmări: Emilian Popescu (c) 
Fotografii: Raluca Georgescu (c) 


Consiliul administrativ: Jean Dumitrașcu, Maria Berechet, Marius Sora, Mădălin Sandu, Marilena Stan, 
Dumitru Tudosoiu 


Consiliul artistic: Jean Dumitrașcu, Tiberiu Oprea, Mădălin Sandu, Silviu Deaconescu, Paul-Mihail Oneci, 
Bogdan Gugu, Alexandru Boeru, Mihai Dima, Paul Luculescu, Vlad Railean 

Orchestra Filarmonicii Piteşti - 


http://www.filarmonicapitesti.ro/euphonia 


